ISL Final 2020: fc goa s fatorda stadium to host indian super league final match on march 14th | Samayam Malayalam Photogallery\nfc goa s fatorda stadium to host indian super league final match on march 14th\nISL 2019-20: ഐഎസ്എല് ഫൈനല് മാര്‍ച്ച് 14ന്; കലാശപ്പോരിനുള്ള വേദി പ്രഖ്യാപിച്ചു\nപ്ലേ ഓഫില് ഈ നാല് ടീമുകള്\nഇക്കുറി ലീഗ് റൗണ്ടിലെ ഓരോ ടീമിനും പതിനെട്ട് മത്സരങ്ങളാണ് ആകെ ഉണ്ടായിരുന്നത്. എന്നാല് ഇതില് പതിനേഴ് മത്സരങ്ങള് പൂര്‍ത്തിയായപ്പോള് തന്നെ ഏതൊക്കെ ടീമുകള് പ്ലേ ഓഫ് റൗണ്ടില് പ്രവേശിക്കും എന്നത് സംബന്ധിച്ച് കൃത്യമായ ചിത്രം തെളിഞ്ഞിരുന്നു. പ്രാഥമിക റൗണ്ട് പൂര്‍ത്തിയാകുമ്പോള് എഫ്സി ഗോവ, എടികെ, ബെംഗളൂരു എഫ്സി, ചെന്നൈയിന് എഫ്സി എന്നീ ടീമുകളാണ് പ്ലേ ഓഫ് റൗണ്ട് ഉറപ്പിച്ചിരിക്കുന്നത്.\nഫൈനല് പോരാട്ടം മാര്‍ച്ച് 14ന്\nഇന്ത്യന് സൂപ്പര് ലീഗിന്‍റെ ഫിക്സ്ചര് നേരത്തേ തന്നെ പുറത്ത് വന്നിരുന്നതാണ്. ഇത് പ്രകാരം മാര്‍ച്ച് 14നാണ് ആറാം സീസണിലെ ഇന്ത്യന് സൂപ്പര് ലീഗിന്‍റെ ഫൈനല് പോരാട്ടം നടക്കുക. ഫെബ്രുവരി 29, മാര്‍ച്ച് 1 എന്നീ തീയതികളില് ആദ്യപാദ സെമി ഫൈനല് മത്സരങ്ങളും മാര്‍ച്ച് 7, 8 തീയതികളില് രണ്ടാം പാദ സെമി ഫൈനല് മത്സരങ്ങളും നടക്കും.\nപ്ലേ ഓഫിലെത്തിയ നാല് ടീമുകളില് എഫ്സി ഗോവ, എടികെ, ബെംഗളൂരു എഫ്സി എന്നീ ടീമുകള് നേരത്തേ ചാമ്പ്യന്മാരായിട്ടുണ്ട്. ഗോവ മാത്രമാണ് കിരീടം നേടിയിട്ടില്ലാത്തത്. അതുകൊണ്ട് തന്നെയാവണം ഇക്കുറി ഫൈനല് പോരാട്ടം മാര്‍ച്ച് 24ന് എഫ്സി ഗോവയുടെ തട്ടകമായ ഫറ്റോര്‍ഡ സ്റ്റേഡിയത്തില് വെച്ചാണ് നടക്കുക. സ്വന്തം മണ്ണില് ആദ്യകിരീടം സ്വന്തമാക്കാന് ഗോവയ്ക്ക് കഴിയുമോ എന്നാണ് ഇൻി അറിയാനുള്ളത്.\nTwitter-FC Goa Fan Club\nപുറത്തായ ടീമുകള് ഇവര്\nഈ സീസണില് ആറ് ടീമുകളാണ് പ്ലേ ഓഫ് കാണാതെ പുറത്തായത്. ഇതില് ചില ടീമുകള് സീസണ് ആരംഭിച്ചപ്പോള് തന്നെ പുറത്താകുമെന്ന് തോന്നിപ്പിച്ചു. ഇതില് ഒരു ടീമാണ് ഹൈദരാബാദ് എഫ്സി. എന്നാല് ചിലര് പ്ലേ ഓഫിലെത്തിയെന്ന് തോന്നിപ്പിച്ച് വീണുപോയി. മുംബൈ സിറ്റി എഫ്സി അത്തരമൊരു ടീമായിരുന്നു. അവസാന മത്സരം വരെ ഇഞ്ചോടിഞ്ച് പോരാട്ടം കാഴ്ച വെച്ചു. ഇവര്‍ക്കൊപ്പം നോര്‍ത്ത് ഈസ്റ്റ് യുണൈറ്റഡ് എഫ്സി, ഒഡീഷ എഫ്സി, കേരള ബ്ലാസ്റ്റേഴ്സ്, ജംഷഡ്പൂര് എഫ്സി എന്നിവര് മെച്ചപ്പെട്ട പ്രകടനം കാഴ്ച വെച്ചിട്ടും പുറത്തായി.\nബ്ലാസ്റ്റേഴ്സിന് പരിക്ക് തിരിച്ചടിയായി\nസീസണിൻ് തുടക്കം മുതല് മികച്ച പ്രകടനം കാഴ്ച വെച്ച ടീമാണ് കേരള ബ്ലാസ്റ്റേഴ്സ്. മുന് ചാമ്പ്യന്മാരായ എടികെയെ പരാജയപ്പെടുത്തിയാണ് സീസണ് ആരംഭിച്ചത്. പിന്നീട് നിലവിലെ ചാമ്പ്യന്മാരായ ബെംഗളൂരുവിനെയും അട്ടിമറിച്ചു. എന്നാല് ജയിക്കേണ്ട മത്സരങ്ങളെല്ലാം അവസാന നിമിഷം സമനില വഴങ്ങേണ്ടി വന്നു. പ്രതിരോധ നിരയിലെ പ്രമുഖര്‍ക്കെല്ലാം പരിക്കേറ്റതാണ് മഞ്ഞപ്പടയ്ക്ക് തിരിച്ചടിയായത്. എന്നാല് പുതിയ സീസണില് കൂടുതല് കരുത്തോടെ തിരിച്ചെത്താനുള്ള നടപടികള്‍ക്ക് ബ്ലാസ്റ്റേഴ്സ് തുടക്കം കുറിച്ച് കഴിഞ്ഞു.\nWeb Title : fc goa s fatorda stadium to host indian super league final match on march 14th\nഐഎസ്എല് ഫൈനല് ഐഎസ്എല് എഫ്സി ഗോവ ISL Final 2020 isl 2019 20 indian super league final fc goa Fatorda stadium\nOgbeche: വീണ്ടും ഇരട്ടഗോൾ!! ഗോൾഡൻ ബൂട്ട് തേരോട്ടത്തില് ഒന്നാമനായി ഒഗ്ബെചെഅടുത്ത ഗാലറി


4malayalees - വാങ്ങുന്നവര്‍ക്കെല്ലാം പ്രേത ഭയം, ഒരു വര്‍ഷം തികച്ച് താമസിക്കില്ല ; കോണ്‍ജ്വറിങ് വീട് വിറ്റത് 11.72 കോടിയ്ക്ക്\n2013ലിറിങ്ങിയ ഹോളിവുഡ് ഹൊറര് ചിത്രം 'ദി കോണ്‍ജ്വറിങ്ങി'ന് പ്രമേയമായ യുഎസിലെ റോഡ് ഐലന്‍ഡിലുള്ള പുരാതന വീട് വിറ്റു. യുഎസിലെ പ്രസിദ്ധമായ പ്രേത വീടുകളിലൊന്നാണെങ്കിലും 11.72 കോടി രൂപയ്ക്കാണ് (15.23 ഡോളര്) വീട് വിറ്റ് പോയത്. 12 ലക്ഷം ഡോളറായിരുന്നു വീടിന് നിശ്ചയിച്ചിരുന്ന വില.\nവാങ്ങുന്നവര് വീട്ടില് ഒരു വര്‍ഷം തികയ്ക്കില്ല എന്ന് പ്രത്യേകം പരസ്യത്തില് എഴുതിയായിരുന്നു വീടിന്റെ വില്‍പന. പക്ഷേ എല്ലാവരെയും ഞെട്ടിച്ച് പ്രതീക്ഷിച്ചതിലും 30 ശതമാനം അധികം തുക നല്‍കിയാണ് ബോസ്റ്റണ് ആസ്ഥാനമായ ഭൂമിയിടപാട് കമ്പനിയുടെ ഉടമ ജാക്വിലിന് ന്യൂവെന്‍സ് വീട് വാങ്ങിയത്.\nകോണ്‍ജ്വറിങ് ഹൗസ് എന്ന പേരില് വീട് നിലവില് സന്ദര്‍ശകര്‍ക്കായി തുറന്ന് കൊടുത്തിട്ടുള്ളതിനാല് ഇത് ബിസിനസ് ആക്കുകയാണ് ജാക്വിലിന്റെ ലക്ഷ്യം. താല്പര്യമുള്ളവര്‍ക്ക് പ്രേതങ്ങളുമായി സംവദിക്കാനുള്ള സൗകര്യം ഒരുക്കുമെന്ന് ജാക്വിലിന് ഒരു യുഎസ് മാധ്യമത്തിന് നല്‍കിയ അഭിമുഖത്തില് വ്യക്തമാക്കി.\nജെന്‍കോറി ഹെയ്ന്‍സണ് ദമ്പതികളാണ് വീടിന്റെ പഴയ ഉടമകള്. 2019ല് ആന്‍ഡ്രിയ പെറണില് നിന്നാണ് ഇവരിത് വാങ്ങുന്നത്. ആന്‍ഡ്രിയയുടെ കുടുംബം 19711980 കാലയളവില് വീട്ടില് താമസിച്ചിരുന്നു. ആ സമയം വീട്ടില് നടന്ന ചില പാരാ നോര്‍മല് ആക്ടിവിറ്റികളെ തുടര്‍ന്നാണ് ഇവരിത് വില്‍ക്കുന്നത്.\nബാധയൊഴിപ്പിക്കാനായി ഇവര് അതീന്ദ്രിയ സംഭവങ്ങളെപ്പറ്റി പഠിക്കുന്ന എഡിനെയും ലൊറെയ്‌നെയും സമീപിക്കുകയും ഇവരുടെ അനുഭവങ്ങള് പ്രമേയമാക്കി 'ദി കോണ്‍ജ്വറിങ്' പിറക്കുകയുമായിരുന്നു.\n8.5 ഏക്കറില് സ്ഥിതി ചെയ്യുന്ന വീട് 1736ലാണ് പണി കഴിപ്പിക്കുന്നത്. വീട്ടില് താമസിച്ചിരുന്ന സമയത്ത് തന്റെ അമ്മ വായുവില് ഉയര്‍ന്ന് പൊങ്ങി നില്‍ക്കുന്നത് കണ്ടിട്ടുണ്ടെന്നും പല തവണ ആത്മാക്കളുടെ സാമീപ്യം തനിക്കനുഭവപ്പെട്ടിട്ടുണ്ടെന്നും ആന്‍ഡ്രിയ നേരത്തേ തന്നെ വെളിപ്പെടുത്തിയിട്ടുണ്ട്.


തമിഴ്‌നാട്ടില് വാഹനാപകടം: നാല് മലയാളികളും ഒരു തമിഴ്‌നാട് സ്വദേശിയും മരിച്ചു - Kannur Varthakal Online\nതമിഴ്‌നാട്ടില് വാഹനാപകടം: നാല് മലയാളികളും ഒരു തമിഴ്‌നാട് സ്വദേശിയും മരിച്ചു\nതമിഴ്നാട് ദിണ്ടിഗല് വാടിപ്പട്ടിയില് കാറുകളും ബൈക്കും കൂട്ടിയിടിച്ച് നാല് മലയാളികളും ഒരു തമിഴ്‌നാട് സ്വദേശിയും മരിച്ചു. അപകടത്തില് ആറു പേര്‍ക്ക് പരുക്കേറ്റു. മലപ്പുറം കുറ്റിപ്പുറം പേരശന്നുര് വാളൂര് കളത്തില് മുഹമ്മദാലിയുടെ ഭാര്യ റസീന, മക്കളായ ഫസല്, സഹന, കാര് ഡ്രൈവര് വളാഞ്ചേരി മൂടാന് സ്വദേശി കിലാര്, ബൈക്ക് യാത്രികന് ദിണ്ടിഗല് സ്വദേശി മലൈച്ചാമി എന്നിവരാണ് മരിച്ചത്. വ്യാഴാഴ്ച വൈകുന്നേരം മൂന്ന് മണിയോടെയാണ് സംഭവം.\nതീര്‍ത്ഥയാത്രയ്ക്ക്ക് ഏര്‍വാടിയിലേക്ക് പോയ റസീനയും കുടുംബം സഞ്ചരിച്ച കാര് മറ്റൊരു കാറുമായി കൂട്ടിയിടിക്കുകയായിരുന്നു. ഇരുവാഹനങ്ങളും അമിത വേഗതയിലായിരുന്നുവെന്ന് ദൃക്സാക്ഷികള് പറ‍ഞ്ഞു. തൊട്ടുപിന്നാലെ വന്ന ബൈക്ക് മലയാളികള് സഞ്ചരിച്ച കാറിന് പിന്നിലേക്ക് ഇടിച്ചുകയറുകയായിരുന്നു. കാര് ഡ്രൈവറും റസീനയും അപകട സ്ഥലത്ത് വച്ച് തന്നെ മരിച്ചു.\nമൃതദേഹങ്ങള് ദിണ്ടിഗല് സര്‍ക്കാര് ആശുപത്രിയില് സൂക്ഷിച്ചിരിക്കുകയാണ്. പരിക്കേറ്റവരെ മധുര മെഡിക്കല് കോളേജ് ആശുപത്രിയില് ചികിത്സയിലാണ്.\nPrevious മരട് ഫ്ലാറ്റുകള് പൊളിക്കാനുള്ള നീക്കവുമായി നഗരസഭ; താമസക്കാര്‍ക്ക് നോട്ടീസ് നല്‍കും\nNext എട്ടു കിലോ കഞ്ചാവുമായി രണ്ട് പേര് പിടിയില്


ലോകത്തിനു ഭീഷണിയായി ചൈനയിൽ മങ്കി ബി വൈറസ് ബാധ; ആദ്യ മരണം സ്ഥിരീകരിച്ചു | Malayali Manasu\nHome Kerala ലോകത്തിനു ഭീഷണിയായി ചൈനയിൽ മങ്കി ബി വൈറസ് ബാധ; ആദ്യ മരണം സ്ഥിരീകരിച്ചു\nലോകത്തിനു ഭീഷണിയായി ചൈനയിൽ മങ്കി ബി വൈറസ് ബാധ; ആദ്യ മരണം സ്ഥിരീകരിച്ചു\nബെയ്ജിംഗ് : കൊറോണയ്ക്ക് പിന്നാലെ ചൈനയ്ക്ക് ഭീഷണിയായി മങ്കി ബി വൈറസ്. രാജ്യത്ത് മങ്കി ബി വൈറസ് ബാധിച്ചുള്ള ആദ്യ മരണം റിപ്പോർട്ട് ചെയ്തു. 53 കാരനായ മൃഗഡോക്ടറാണ് മരിച്ചത്. ചൈനയിലെ വുഹാനിൽ നിന്നും ലോകത്തിന് സമ്മാനിച്ച കൊറോണ വൈറസിന്റെ ആഘാതം കെട്ടടങ്ങുന്നതിന് മുൻപ് വീണ്ടുമൊരു ഞെട്ടിക്കുന്ന വാർത്ത എത്തിയിരിക്കുകയാണ്.\nകഴിഞ്ഞ മാസം ഡോക്ടർ ദുരൂഹ സാഹചര്യത്തിൽ ചത്ത രണ്ട് കുരങ്ങുകളുടെ പോസ്റ്റ്‌മോർട്ടം നടത്തിയിരുന്നു. ഇതിന് പിന്നാലെയാണ് രോഗലക്ഷണങ്ങൾ പ്രകടമായത്. ചുമയും ഛർദ്ദിയുമായിരുന്നു പ്രാഥമിക ലക്ഷണം. തുടർന്ന് നിരവധി ആശുപത്രിയിൽ ചികിത്സ തേടിയെങ്കിലും ഭേദമായില്ല. പിന്നീട് ശക്തമായ പനിയും, നാഡീ വേദനയും അനുഭവപ്പെടുകയായിരുന്നു. ദിവസങ്ങൾക്കുള്ളിൽ ഡോക്ടർ മരിക്കുകയും ചെയ്തു. ഇതിന് ശേഷം നടത്തിയ സ്രവപരിശോധനയിലാണ് മങ്കി ബി വൈറസാണെന്ന് സ്ഥിരീകരിച്ചത്.\nമൃഗഡോക്ടറുമായി സമ്പർക്കം പുലർത്തിയവരെ സൂക്ഷ്മമായി നിരീക്ഷിച്ച് വരികയാണ്. ഇവരുടെ സാമ്പിളുകൾ പരിശോധിച്ചതിൽ ഫലം നെഗറ്റീവ് ആണ്. എങ്കിലും സമാധാനിക്കാനായിട്ടില്ലെന്നാണ് അധികൃതർ പറയുന്നത്. വരും ദിവസങ്ങളിൽ കൂടുതൽ പേർക്ക് രോഗം ബാധിക്കുമോയെന്നാണ് ആശങ്ക.\nPrevious articleതോമസ് ജോസഫ് (65) ചെല്ലാംകോട്ട് ന്യൂയോർക്കിൽ നിര്യതനായി\nNext articleആര്. എസ്.എസ് അഖില ഭാരതീയ കാര്യകാരി അംഗം രാം മാധവ് കാതോലിക്കാ ബാവായുടെ കബറിടം സന്ദര്‍ശിച്ചു


എറണാകുളം ജില്ലയിൽ ഇന്ന് 397 പേർക്ക് രോഗം സ്ഥിരീകരിച്ചു. - Muvattupuzha news\nSaturday, January 23 2021, 10:58 am\nഎറണാകുളം ജില്ലയിൽ ഇന്ന് 397 പേർക്ക് രോഗം സ്ഥിരീകരിച്ചു.\nauthor Send an email November 27, 2020\nഎറണാകുളം 27/11/ 20\nബുള്ളറ്റിൻ – 6.15 PM\n• ജില്ലയിൽ ഇന്ന് 397 പേർക്ക് രോഗം സ്ഥിരീകരിച്ചു.\n• വിദേശം/ ഇതര സംസ്ഥാനത്ത് നിന്നെത്തിയവർ -5\n• സമ്പർക്കം വഴി രോഗം സ്ഥിരീകരിച്ചവർ – 261\n• ഉറവിടമറിയാത്തവർ -127\n• ആരോഗ്യ പ്രവർത്തകർ- 4\nകോവിഡ് സ്ഥിരീകരിച്ചവരുടെ പ്രാദേശിക വിവരങ്ങൾ\n• പള്ളിപ്പുറം – 24\n• കളമശ്ശേരി – 16\n• തൃപ്പൂണിത്തുറ – 15\n• തൃക്കാക്കര – 14\n• ഏലൂർ – 13\n• അശമന്നൂർ – 12\n• പാറക്കടവ് – 12\n• മഴുവന്നൂർ – 12\n• ആലുവ – 11\n• ഐക്കാരനാട് – 10\n• മലയാറ്റൂർ നീലീശ്വരം – 10\n• ചിറ്റാറ്റുകര – 8\n• ചൂർണ്ണിക്കര – 8\n• ചേന്ദമംഗലം – 7\n• കലൂർ – 7\n• കോതമംഗലം – 7\n• പായിപ്ര – 7\n• ഫോർട്ട് കൊച്ചി – 7\n• വെങ്ങോല – 7\n• കുമ്പളം – 6\n• മട്ടാഞ്ചേരി – 6\n• ഇടപ്പള്ളി – 5\n• ഉദയംപേരൂർ – 5\n• കിഴക്കമ്പലം – 5\n• തോപ്പുംപടി – 5\n• നെടുമ്പാശ്ശേരി – 5\n• മരട് – 5\n• വടക്കേക്കര – 5\n• വടുതല – 5\n• വൈറ്റില – 5\n• അതിഥി തൊഴിലാളി – 2\nഅഞ്ചിൽ താഴെ കേസുകൾ റിപ്പോർട്ട് ചെയ്ത സ്ഥലങ്ങൾ\nഅങ്കമാലി, അയ്യമ്പുഴ, കറുകുറ്റി, കാഞ്ഞൂർ, പാലാരിവട്ടം, പോണേക്കര, മണീട്, മുടക്കുഴ, ആമ്പല്ലൂർ, എളംകുന്നപ്പുഴ, ഒക്കൽ, കടുങ്ങല്ലൂർ, കീഴ്മാട്, തിരുവാണിയൂർ, തുറവൂർ, പച്ചാളം, പല്ലാരിമംഗലം, രായമംഗലം, വെണ്ണല, ആയവന, ആവോലി, എറണാകുളം നോർത്ത്, എളമക്കര, ഏഴിക്കര, കരുമാലൂർ, കുമ്പളങ്ങി, കോട്ടുവള്ളി, ചേരാനല്ലൂർ, തേവര, നായരമ്പലം, നോർത്തുപറവൂർ, പനമ്പള്ളി നഗർ, പള്ളുരുത്തി, പുത്തൻവേലിക്കര, പെരുമ്പാവൂർ, മാറാടി, വാഴക്കുളം, വേങ്ങൂർ, ശ്രീമൂലനഗരം, ആരക്കുഴ, ഇലഞ്ഞ എറണാകുളം സൗത്ത്, കടവന്ത്ര, കുട്ടമ്പുഴ, കുന്നത്തുനാട്, കുന്നുകര, കുഴിപ്പള്ളി, ചെല്ലാനം, ചോറ്റാനിക്കര, ഞാറക്കൽ, തമ്മനം, നെല്ലിക്കുഴി, പാമ്പാക്കുട, പിണ്ടിമന, പിറവം, പോത്താനിക്കാട്, മുളന്തുരുത്തി, മുളവുകാട്, മൂക്കന്നൂർ, മൂവാറ്റുപുഴ, വടവുകോട്, വരാപ്പുഴ.\n• ഇന്ന് 476 പേർ രോഗ മുക്തി നേടി.\n• ഇന്ന് 1748 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 1055 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 26322 ആണ്. ഇതിൽ 25283 പേർ വീടുകളിലും 30 പേർ കോവിഡ് കെയർ സെന്ററുകളിലും 1009 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്.\n• ഇന്ന് 94 പേരെ ആശുപത്രിയിൽ/ എഫ് എൽ റ്റി സിയിൽ പ്രവേശിപ്പിച്ചു.\n• വിവിധ ആശുപ്രതികളിൽ/ എഫ് എൽ റ്റി സികളിൽ നിന്ന് 111 പേരെ ഇന്ന് ഡിസ്ചാർജ് ചെയ്തു.\n• നിലവിൽ രോഗം സ്ഥിരീകരിച്ചു ചികിത്സയിൽ കഴിയുന്നവരുടെ എണ്ണം 8074 (ഇന്ന് റിപ്പോർട്ട് ചെയ്ത പോസിറ്റീവ് കേസുകൾ ഉൾപ്പെടാതെ)\n• കളമശ്ശേരി മെഡിക്കൽ കോളേജ് – 90\n• ഫോർട്ട് കൊച്ചി താലൂക്ക് ആശുപത്രി -17\n• പി വി എസ് – 54\n• ജി എച്ച് മൂവാറ്റുപുഴ-12\n• ഡി എച്ച് ആലുവ-6\n• പറവൂർ താലൂക്ക് ആശുപത്രി- 7\n• സഞ്ജീവനി – 28\n• സ്വകാര്യ ആശുപത്രികൾ – 495\n• എഫ് എൽ റ്റി സികൾ – 624\n• എസ് എൽ റ്റി സി കൾ-115\n• വീടുകൾ- 6626\n• ജില്ലയിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 8471 ആണ്.\n• ഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി സർക്കാർ സ്വകാര്യ മേഖലകളിൽ നിന്നായി 4181 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്.\n• ഇന്ന് 405 കോളുകൾ ആണ് കൺട്രോൾ റൂമിൽ ലഭിച്ചത്. ഇതിൽ 282 കോളുകൾ പൊതുജനങ്ങളിൽ നിന്നുമായിരുന്നു.\n• ജില്ലയിലെ ഗവൺമെൻറ് ആശുപത്രികളിലെ ലാബ് ടെക്നീഷ്യൻമാർക്ക് പോസ്റ്റ് കോവിഡ് സ്ക്രീനിങ് , അപായ സൂചനകൾ കണ്ടെത്തൽ, പോസ്റ്റ് കോവിഡ് ക്ലിനിക് എന്നീ വിഷയങ്ങളിൽ പരിശീലനം നടത്തി.\n• ഡോക്ടർമാർക്കും നേഴ്സ് മാർക്കും ഉള്ള കോവിഡ് ഐസിയു പരിശീലന പരിപാടിയുടെ ഒൻപത് ബാച്ചുകളുടെ പരിശീലനം ഗവണ്മെന്റ് കോവിഡ് അപെക്സ് ആശുപത്രിയായി തിരഞ്ഞെടുക്കപ്പെട്ട കലൂർ പി .വി .എസ് ആശുപത്രിയിൽ പൂർത്തിയായി. പത്താമത്തെ ബാച്ചിന്റെ പരിശീലനം നടന്നു കൊണ്ടിരിക്കുന്നു. ഒരു ബാച്ചിൽ ആറു ഡോക്ടർമാരും6സ്റ്റാഫ് നഴ്സമാരുമാണ് ഉള്ളത്. ഒരു ബാച്ചിന്7ദിവസത്തെ ഹാൻഡ്സ് ഓൺ പരിശീലനം ആണ് നൽകുന്നത്.\n• വാർഡ് തലത്തിൽ 4759 വീടുകൾ സന്ദർശിച്ചു ബോധവൽക്കരണം നടത്തി. വീടുകളിൽ നിരീക്ഷണത്തിൽ കഴിയുന്നവരുമായി ഫോൺ വഴി ബന്ധപ്പെട്ട് ആരോഗ്യ സ്ഥിതിയും വിലയിരുത്തി വരുന്നു.\nജില്ലാകൺട്രോൾറൂം നമ്പർ : 0484 2368802/2368902/2368702\n*കേരളത്തില് ഇന്ന് 3966 പേര്‍ക്ക് കോവിഡ് -19 സ്ഥിരീകരിച്ചു.*\nഎക്സൈസ് വകുപ്പ് കൺട്രോൾ റൂം തുറന്നു.\nആശ്വാസമായി ആർദ്രം: പ്രാഥമിക ആരോഗ്യ കേന്ദ്രങ്ങളെല്ലാം കുടുംബാരോഗ്യ കേന്ദ്രങ്ങളാകും\nഎറണാകുളം ജില്ലയിൽ ഇന്ന് 1018 പേർക്ക് കോവിഡ് സ്ഥിരീകരിച്ചു.\nഎറണാകുളം ജില്ലയിൽ ഇന്ന് 771 പേർക്ക് കോവിഡ് സ്ഥിരീകരിച്ചു.\nഎറണാകുളം ജില്ലയിൽ ഇന്ന് 1031 പേർക്ക് കോവിഡ്സ്ഥി രീകരിച്ചു.\nഎറണാകുളം ജില്ലയിൽ കൂടുതൽ കോവി ഷീൽഡ് വാക്സിൻ എത്തി.\nമൂവാറ്റുപുഴ- കാക്കനാട് റോഡിലെ വാഴപ്പിള്ളി മുതല് വീട്ടുര് വരെയുള്ള റോഡിന്റെ…\nഎറണാകുളം ജില്ലയിൽ ഇന്ന് 1019 പേർക്ക് കോവിഡ് സ്ഥിരീകരിച്ചു.\nഎറണാകുളം ജില്ലയിൽ ഇന്ന് 574 പേർക്ക് കോവിഡ്-19 സ്ഥിരീകരിച്ചു.\nഎറണാകുളം ജില്ലയിൽ ഇന്ന് 767 പേർക്ക് രോഗം സ്ഥിരീകരിച്ചു.\nഎറണാകുളം ജില്ലയിൽ ഇന്ന് 1046 പേർക്ക് രോഗം സ്ഥിരീകരിച്ചു.\nകുടമുണ്ട ദേശാഭിമാനി ക്ലബ്ബിന്റെ ആഭിമുഖ്യത്തിൽ ചികിത്സാ സഹായം കൈമാറി.\nസുഗതകുമാരി ടീച്ചറിന്റെ ജന്മദിനം സ്‌കൂളുകളില് വൃക്ഷത്തൈ നട്ട് അനുസ്മരിച്ചു.\nഫുട്‌ബോള് ടര്‍ഫ് നിർമ്മിക്കാൻ പല്ലാരിമംഗലം മിലാന് ഫുട്‌ബോള് ക്ലബ്.\nതട്ടേക്കാട് പക്ഷി സങ്കേതത്തിന്റെ അതിർത്തികൾ പുനർ നിർണ്ണയിക്കാൻ നടപടി സ്വീകരിക്കും: വനം വകുപ്പ് മന്ത്രി കെ. രാജു.\nമൂവാറ്റുപുഴ ജനറൽ ഹോസ്പിറ്റലിലേക്ക് മെഡിക്കൽ ഉപകരണങ്ങൾ കൈമാറി – ഡീൻ കുര്യാക്കോസ് എം.പി.\nപ്രവാസികളുടെ മടക്കത്തിന് ഇളവ് :-പിപിഇ കിറ്റുകൾ മതി ..\nപുഴയോര സംരക്ഷണത്തിനു പദ്ധതി തയാറാക്കുന്നു\nകോതമംഗലം ചെറിയ പള്ളിയെ വേദനിപ്പിക്കുന്നവർക്ക് പൊതുസമൂഹം മാപ്പ് തരില്ല; പെരുമ്പാവൂർ മുനിസിപ്പാലിറ്റി അധ്യക്ഷൻ ടി.എം സക്കീർഹുസൈൻ.\nവീടിന് മുകളിൽ തെങ്ങ് വീണു\n© Copyright 2021, All Rights Reserved | < a>Powered by B4creations


FURNITURE SHOP FIRE | Rashtradeepam\nHome\tLOCALErnakulam\tതൃപ്പുണിത്തുറയില് ഫര്‍ണിച്ചര് കടയക്ക് തീപിടിച്ചു; ഒരു മരണം.\nഎറണാകുളം തൃപ്പുണിത്തുറ പേട്ടയില് ഫര്‍ണിച്ചര് കടയക്ക് തീപിടിച്ച് ഒരു മരണം. ചമ്പക്കര സ്വദേശി തൊട്ടിയൂര് പ്രസന്നനാണ് മരിച്ചത്. പ്രസന്നനും ഫര്‍ണിച്ചര് കടയുടമ സുധീറും തമ്മില് സാമ്പത്തിക ഇടപാടുകളെ ചൊല്ലി തര്‍ക്കമുണ്ടായിരുന്നു. ഇതാകാം കടക്ക് തീയിട്ട് പ്രസന്നനെ ആത്മഹത്യ ചെയ്യാന് പ്രേരിപ്പിച്ചതെന്ന നിഗമനത്തിലാണ് പൊലീസ്.\nസുധീര് ഒരു ലക്ഷം രൂപ പ്രസന്നനില് നിന്ന് പല തവണയായി വാങ്ങിയിരുന്നു. പണം തിരിച്ചു ചോദിച്ചു പ്രസന്നന് പല തവണ സുധീറിനെ സമീപിച്ചിരുന്നു. സാമ്പത്തിക ബുദ്ധിമുട്ടിലാണെന്നും പണം തിരിച്ചു വേണമെന്നും ആവശ്യപ്പെട്ട് കടയിലെത്തിയ പ്രസന്നന് സുധീറുമായി വാക്ക് തര്‍ക്കത്തിലെത്തി. നാട്ടുകാരുടെ മധ്യസ്ഥതയിലാണ് പ്രസന്നന് തിരിച്ചു പോയത്. പണം തിരിച്ചു കിട്ടാത്ത മനോവിഷമത്തിലായിരിക്കാം കടക്ക് തീയിട്ടതെന്നാണ് പോലീസ് കരുതുന്നത്. സംഭവ സ്ഥലത്ത് വെച്ച് തന്നെ പ്രസന്നന് മരിച്ചു.\nതാഴത്തെ നിലയില് ഫര്‍ണിച്ചര് കടയും മുകളിലെ നിലയിലാണ് സുധീറും കുടുംബവും താമസിക്കുന്നത്. രാവിലെ തീയും പുകയും ഉയരുന്നത് കണ്ടാണ് സുധീറിന്റെ കുടുംബം എഴുന്നേറ്റത്. ഫയര്‍ഫോഴ്സ് എത്തിയാണ് ഇവരെ അവിടെ നിന്നും മാറ്റിയത്. തൃപ്പൂണിത്തുറ താലൂക്ക് ആശുപത്രിയില് സൂക്ഷിച്ചിരിക്കുന്ന മൃതദേഹം പോസ്റ്റുമാര്‍ട്ടത്തിനു ശേഷം ബന്ധുക്കള്‍ക്ക് വിട്ടു നല്‍കും.\n#Ernakulam#furniture shop fire\nകൊച്ചിയിലെ റീജിയണല് പാസ്‌പോര്‍ട്ട് ഓഫീസറായി മിഥുന് ടി.ആര്. ചുമതലയേറ്റു


അന്നേ ഗാന്ധിജി പറഞ്ഞു, കോണ്‍ഗ്രസ് പിരിച്ചുവിടാന് - Oneindia Malayalam\nഅന്നേ ഗാന്ധിജി പറഞ്ഞു, കോണ്‍ഗ്രസ് പിരിച്ചുവിടാന്\nകോണ്‍ഗ്രസിനെതിരെ ശക്തമായി കടന്നാക്രമിച്ച് പ്രധാനമന്ത്രി നരേന്ദ്ര മോദി. രാഷ്ട്രപിതാവ് മഹാത്മാ ഗാന്ധിജി കോണ്‍ഗ്രസ് പിരിച്ചുവിടാന് ആവശ്യപ്പെട്ടിരുന്നുവെന്ന് മോദി പറഞ്ഞു. ഗാന്ധിജിയുടെ എല്ലാ ആദര്‍ശങ്ങളും കൈയ്യൊഴിഞ്ഞവരാണ് ഇപ്പോഴത്തെ കോണ്‍ഗ്രസ് നേതൃത്വം. ഗാന്ധിജി തടയാന് ആവശ്യപ്പെട്ടത് എന്താണോ അതെല്ലാം കോണ്‍ഗ്രസ് ഭരണത്തില് നടന്നുവെന്നും മോദി തന്റെ ബ്ലോഗിലെഴുതി.\ncongress gujarat ഗാന്ധിജി rahul gandhi mahatma gandhi


ദുബായ് കിരീടാവകാശി ഷേഖ് ഹംദാന്റ്റെ സാഹസ്യ വീഡിയോകൾ വൈറലാകുന്നു\nദുബായ്: സാഹസികതയെ പ്രണയിക്കുന്ന ഭരണാധികാരിയായ ദുബൈ കിരീടാവകാശിയും എക്സിക്യൂട്ടീവ് കൗണ്‍സില് ചെയര്‍മാനുംകൂടിയായ ഷേഖ് ഹംദാന് ബിന് മുഹമ്മദ് ബിന് റാഷിദ് അല് മക്തൂമിൻറ്റെ അടിക്കടി പ്രത്യക്ഷപ്പെടുന്ന സാഹസിക വീഡിയോകൾ സോഷ്യൽ മീഡിയയിൽ തരംഗം സൃഷ്ടിക്കുന്നു.\nഉയരത്തിൽ നിന്ന് യുഎഇയും ലോകത്തിന്റ്റെ മറ്റു ഭാഗങ്ങളും തലകീഴായി തൂങ്ങിക്കിടന്ന് കാണുക, സ്രാവുകൾക്കൊപ്പം ആഴക്കടലിൽ നീന്തുക, ആനപ്പുറത്തേറിയുള്ള സവാരി ചെയ്യുക, മുള്ളുകമ്പിക്കിടയിലൂടെ നുഴഞ്ഞു പുറത്തുവരിക, വിമാനത്തിൽ നിന്ന് ചാടിയ ശേഷം വായുവിൽ വീഴുക തുടങ്ങിയ സഹാസ്യകതകളാണ് അദ്ദേഹത്തിന്റ്റെ വിനോദം. ഇവയെല്ലാം സാമൂഹ്യ മാധ്യമത്തിൽ പങ്കുവയ്ക്കാറുമുണ്ട്.\nഇപ്പോൾ ലോകത്തിലെ ഏറ്റവും ഉയരം കൂടിയ കെട്ടിടമായ ബുര്‍ജ് ഖലീഫയുടെ മുകളില് കയറുന്ന വീഡിയോയാണ് ഹംദാൻ പങ്കുവെച്ചിരിക്കുന്നത്. “828 മീറ്റര് ആവേശം” എന്നാണ് വീഡിയോ പങ്കുവെച്ച് ഷേഖ് ഹംദാന് ഇന്‍സ്റ്റാഗ്രാമില് കുറിച്ചിരിക്കുന്നത്. ശനിയാഴ്ച വൈകുന്നേരം പങ്കുവെച്ച വീഡിയോ നിമിഷങ്ങൾക്കകം ഒരു ലക്ഷത്തോളം ആളുകളാണ് കണ്ടത്. ബുര്‍ജിന്റ്റെ ഏറ്റവും മുകളിലെത്തിയ അദ്ദേഹം 828 മീറ്റര് മുകളില് നിന്ന് ദുബായ് നഗരത്തിന്റ്റെ മനോഹാരിത മുഴുവനും ദൃശ്യമാകുന്ന രീതിയിലാണ് വീഡിയോ ചിത്രീകരിച്ചിട്ടുള്ളത്.\nനേരത്തെ സുഹൃത്തുക്കളോടൊപ്പം ആഴക്കടലിൽ നീന്തുകയും മത്സ്യബന്ധനം നടത്തുകയും ചെയ്യുന്ന ഷേഖ് ഹംദാന്റെ വീഡിയോയും വൈറലായിരുന്നു. അദ്ദേഹം ആഴക്കടലിൽ നീന്തിത്തുടിക്കുന്നതും വലിയ മത്സ്യങ്ങൾ പിടിച്ചുനിൽക്കുന്നതുമായ ചിത്രങ്ങളും അന്ന് പങ്കുവച്ചിരുന്നു.\nവീട്ടുജോലിക്കാരി ഫ്ളാറ്റില്‍നിന്നും ചാടിയ സംഭവം; ഉടമയ്‌ക്കെതിരെ കേസെടുത്തു\nലോകത്തിലെ ഏറ്റവും ശക്തയായ പെൺകുട്ടി ഏഴു വയസുകാരി റോറി വാൻ


ആഗസ്റ്റ് അവസാനം സുക്കര്‍ബര്‍ഗ്-പ്രിസില്ല ദമ്പതികള്‍ക്ക് 'ആഗസ്റ്റ്' അതിഥിയായി\nപട്ടേല് സമരം മോദിയുടെ ആണിക്കല്ലിളക്കുമെന്ന പ്രസ്താവനയക്ക് പിന്നാലെ ഹാര്‍ദിക് പട്ടേലിനെ അറസ്റ്റ് ചെയ്ത് ഗുജറാത്ത് പൊലിസ്\nMonday 28th August 2017 11:58pm\nആഗസ്റ്റ് അവസാനം സുക്കര്‍ബര്‍ഗ്-പ്രിസില്ല ദമ്പതികള്‍ക്ക് ‘ആഗസ്റ്റ്’ അതിഥിയായി\nMonday 28th August 2017 11:48pm\nമാര്‍ക്ക് സുക്കര്‍ബര്‍ഗും ഭാര്യ പ്രിസില്ല ചാനും കാത്തിരുന്ന രണ്ടാമത്തെ അതിഥിയും എത്തി. അവള്‍ക്ക് അവര് ഇട്ട പേര് ആണ് രസം. ആഗസ്റ്റെന്നാണ് സുക്കര്‍ബര്‍ഗ്ഗും പ്രിസില്ലയും മകള്‍ക്ക് നല്‍കിയിരിക്കുന്ന പേര്. ആദ്യ കുഞ്ഞുണ്ടായപ്പോള് കത്തെഴുതിയതുപോലെ ഇത്തവണയും ദമ്പതികള് കത്തെഴുതിയിട്ടുണ്ട്.\nആദ്യകുഞ്ഞ് പിറന്നപ്പോള് അവള് വളരാന് പോകുന്ന ലോകത്തെക്കുറിച്ചാണ് കുഞ്ഞിന് വേണ്ടി സുക്കര്‍ബര്‍ഗ് കത്തെഴുതിയത്. ഇത്തവണ പക്ഷേ ശൈശവത്തിന്റെ മനോഹാരിതയാണ് കത്തിന്റെ ഉള്ളടക്കം. ‘ഈ ലോകത്തേക്ക് സ്വാഗതം. നീ ആരായിത്തീരുമെന്ന് ഓര്‍ത്ത് ഞാനും നിന്റെ അമ്മയും ആകാംക്ഷയിലാണ്’. എന്നു പറഞ്ഞാണ് കത്ത് ആരംഭിക്കുന്നത്.\n‘നിന്റെ ചേച്ചി പിറന്നപ്പോള് അവള് വളരേണ്ടത് എങ്ങനെയുള്ള ലോകത്തിലായിരിക്കണമെന്നതിനെക്കുറിച്ചാണ്- ഇപ്പോള് നീയും- ഞങ്ങളെഴുതിയത്. മികച്ച വിദ്യാഭ്യാസവും മഹത്തായ തുല്യതയും കുറഞ്ഞ രോഗങ്ങളുമൊക്കെയുള്ള ലോകമാകട്ടെ അതെന്നാണ് പ്രത്യാശ. ശാസ്ത്രവും സാങ്കേതികതയുമൊക്കെ വളരെയധികം വികസിച്ച നാടകീയത നിറഞ്ഞ ഒരു ലോകമായിരിക്കും അത്. ഞങ്ങളെക്കാള് മികച്ച രീതിയില് നിങ്ങള് ജീവിക്കും. തെറ്റുകളില് മാത്രം ശ്രദ്ധ കേന്ദ്രീകരിക്കുന്ന വാര്‍ത്താ തലക്കെട്ടുകളാണ് ചുറ്റുമെങ്കിലും നല്ലതിന് വിജയമുണ്ടാവുമെന്ന് തന്നെയാണ് ഞങ്ങള് പ്രതീക്ഷിക്കുന്നത്. നിങ്ങളുടെ തലമുറയെയും ഭാവിയെയും കുറിച്ച് പ്രത്യാശ മാത്രമാണ് ഞങ്ങള്‍ക്കുള്ളത്’. കത്തില് പറയുന്നു.\nAlso Read: സ്ത്രീകളുടെ ചേലാകര്‍മ്മം; പി.കെ ഫിറോസിനും യൂത്ത് ലീഗിനുമെതിരെ സമസ്ത ഇ.കെ വിഭാഗം; വിമര്‍ശനം കനത്തപ്പോള് യൂത്ത് ലീഗിനെ പ്രശംസിച്ച പോസ്റ്റ് വലിച്ച് മുനവ്വറലി തങ്ങള്\nവളര്‍ച്ചെയക്കുറിച്ച് സംസാരിക്കുന്നതിനും അപ്പുറം നമുക്ക് കുട്ടിക്കാലത്തെക്കുറിച്ച് സംസാരിക്കാം. ലോകം വളരെ ഗൗരവം നിറഞ്ഞ ഒരിടമായിരിക്കും. അതുകൊണ്ടാണ് വീടിന് വെളിയില് പോവാനും കളിക്കാനും സമയം കണ്ടെത്തുക എന്നത് അത്രമേല് പ്രധാനമാവുന്നതെന്നും കത്തില് അവര് പറയുന്നു.\nകുട്ടിക്കാലം മാന്ത്രികമാണ്. ജിവിതത്തിലൊരിക്കലേ കുട്ടിയായിരിക്കാന് പറ്റൂ. അതുകൊണ്ട് ഭാവിയെക്കുറിച്ചുള്ള ആശങ്കകളെ മാറ്റിനിര്‍ത്തിയേക്കണം. ഈ ലോകം നിനക്ക് മികച്ചതാക്കാന് ഞങ്ങളാലാവുന്നതൊക്കെ ഞങ്ങള് ചെയ്തു തരും. ആഗസ്റ്റ്, ഞങ്ങള് നിന്നെ വളരെയധികം സ്നേഹിക്കുന്നു. സന്തോഷവും സ്നേഹവും നിറഞ്ഞ ഒരു ജീവിതം നിനക്കായി ആശംസിക്കുന്നു. എന്നു പറഞ്ഞാണ് സുക്കറും പ്രിസില്ലയും കത്ത് അവസാനിപ്പിക്കുന്നത്.\n'വിവരച്ചോര്‍ച്ച തടയാന് സാധിച്ചില്ല'; യൂറോപ്യന് പാര്‍ലമെന്റില് മാപ്പപേക്ഷിച്ച് സുക്കര്‍ബര്‍ഗ്\nThursday 24th May 2018 1:23pm\nമാര്‍ക്ക് സക്കര്‍ബര്‍ഗ് മാപ്പ് പറഞ്ഞു; രാഹുല് ഗാന്ധിയും മാപ്പ് പറയണമെന്ന് രവിശങ്കര് പ്രസാദ്\nWednesday 11th April 2018 2:31pm


ദ്രാവിഡിന്റെ ശിക്ഷണത്തിൽ പാണ്ഡ്യ ഒരുങ്ങുന്നു\nBy : Web Desk January 21, 2020 comments\nപരുക്കിനു ശേഷം ദേശീയ ടീമിലേക്ക് മടങ്ങിയെത്തുന്ന ഇന്ത്യൻ ഓൾറൗണ്ടർ ഹർദ്ദിക് പാണ്ഡ്യ ബംഗളൂരുവിലെ ദേശീയ ക്രിക്കറ്റ് അക്കാദമിയിൽ പരിശീലനം നടത്തും. അക്കാദമിയിലെ മുഖ്യ പരിശീലകനായ രാഹുൽ ദ്രാവിഡിന്റെ നിരീക്ഷണത്തിലാവും പാണ്ഡ്യയുടെ പരിശീലനം.\nപരുക്കിൽ നിന്ന് മുക്തനായി പാണ്ഡ്യ ഇന്ത്യൻ ടീമിനൊപ്പം പരിശീലനം നടത്തിയിരുന്നുവെങ്കിലും പൂർണ ഫിറ്റല്ലെന്ന് കണ്ടെത്തിയിരുന്നു. ന്യൂസിലൻഡ് എ പരമ്പരക്കുള്ള ടീമിൽ ഉൾപ്പെട്ട പാണ്ഡ്യയെ പേഴ്സണൽ ട്രെയിനർ തിരികെ വിളിച്ചിരുന്നു. ദേശീയ ക്രിക്കറ്റ് അക്കാദമിയിൽ പരിശീലനം നടത്തി പൂർണ ഫിറ്റ്നസ് വീണ്ടെടുക്കാനാവും പാണ്ഡ്യയുടെ ശ്രമം.\n15 മുതൽ 20 ദിവസം വരെ അദ്ദേഹം ക്രിക്കറ്റ് അക്കാദമിയിൽ പരിശീലനം നടത്തിയേക്കും. അതോടെ അദ്ദേഹം ശേഷം മാച്ച് ഫിറ്റാവും എന്നാണ് വിവരം.\nഅതേ സമയം, ഓസ്ട്രേലിയക്കെതിരായ മൂന്നാം ഏകദിനത്തിൽ തോളിനു പരുക്കേറ്റ ഓപ്പണർ ശിഖർ ധവാൻ ന്യൂസിലൻഡ് പര്യടനത്തിൽ കളിക്കില്ല. പരുക്കേറ്റ് പുറത്തായതിനു ശേഷം ഓസ്ട്രേലിയൻ പരമ്പരയിലൂടെ തിരികെയെത്തിയ ധവാൻ മികച്ച ഫോമിലായിരുന്നത് കൊണ്ടു തന്നെ അദ്ദേഹം പുറത്തു പോകുന്നത് ഇന്ത്യക്ക് കനത്ത തിരിച്ചടിയാകും.\nഓസ്ട്രേലിയൻ ബാറ്റിംഗിനിടെ ഫീൽഡ് ചെയ്യുമ്പോഴായിരുന്നു ധവാനു പരുക്കേറ്റത്. പന്ത് ഫീൽഡ് ചെയ്യാനായി ഡൈവ് ചെയ്ത ധവാൻ ഇടതു തോളിനു പരുക്കേറ്റ് മടങ്ങി. പകരം സബ്സ്റ്റിറ്റ്യൂട്ട് ഫീൽഡറായി യുസ്‌വേന്ദ്ര ചഹാലാണ് ഇറങ്ങിയത്. ധവാനു പകരം ലോകേഷ് രാഹുലാണ് പിന്നീട് ഇന്ത്യൻ ഇന്നിംഗ്സ് രോഹിതിനൊപ്പം ഓപ്പൺ ചെയ്തത്.\nഇന്ന് രാവിലെ ഇന്ത്യൻ ടീം ന്യൂസിലൻഡിലേക്ക് തിരിച്ചിരുന്നു. ടീമിനൊപ്പം ധവാൻ ഇല്ലായിരുന്നു. ന്യൂസിലൻഡിൽ അഞ്ച് ടി-20കളും മൂന്ന് ഏകദിനങ്ങളും രണ്ട് ടെസ്റ്റുകളുമാണ് ഇന്ത്യ കളിക്കുക.\nStory Highlights: Rahul Dravid, Hardik Pandya, NCA\nRead more on: Hardik Pandya | rahul dravid | shikhar dhawan\n‘ഒരാഴ്ച വീട്ടിൽ ഇരുന്നപ്പോഴുള്ള അവസ്ഥ’; തുണി അലക്കിയും ശൗചാലയം വൃത്തിയാക്കിയും ശിഖർ ധവാൻ: വീഡിയോ വൈറൽ\nവീണ്ടും സെഞ്ചുറി: ഇത്തവണ 39 പന്തുകളിൽ; അടിച്ചത് 20 സിക്സറുകൾ; എതിരാളികളില്ലാതെ ഹർദ്ദിക് പാണ്ഡ്യ\n37 പന്തുകളിൽ സെഞ്ചുറി; തുടർച്ചയായി ഗംഭീര പ്രകടനങ്ങൾ; ഹർദ്ദിക് പാണ്ഡ്യ തിരിച്ചുവരുന്നു: വീഡിയോ\nഅവസാന പാദത്തില് വൈറസ് ബാധിതമായ സാമ്പത്തിക വര്‍ഷം: കൊറോണ കാലത്തെ സാമ്പത്തിക ചിന്തകള്


എംപിമാരുടെ സസ്പെൻഷൻ: മാപ്പു പറയില്ലെന്ന് പ്രതിപക്ഷം; സഭയിൽ ബഹളം | | rajya sabha\nകർണാടകയിൽ കോവിഡ് കേസുകൾ കുറ...\nമുഖ്യമന്ത്രി ശനിയാഴ്ച കേരളത്തി...\nഞായറാ‌ഴ്ച‌കളിലെ നിയന്ത്രണം ആരാ...\nപെരിയാറില് വിദ്യാര്‍ഥി മുങ്ങി മ...\nസിംബാബ്‌വെ മുന് നായകന് ബ്രണ്ട...\nഅട്ടപ്പാടിയിലെ മധുവിന്‍റെ കുടും...\nഎംപിമാരുടെ സസ്പെൻഷൻ: മാപ്പു പറയില്ലെന്ന് പ്രതിപക്ഷം; സഭയിൽ ബഹളം\nTuesday, November 30, 2021 11:33 AM IST\nന്യൂഡൽഹി: രാജ്യസഭയിൽ എംപിമാരുടെ സസ്പെൻഷൻ നടപടിക്കെതിരേ പ്രതിഷേധവുമായി പ്രതിപക്ഷം. എംപിമാരുടെ സസ്പെൻഷൻ ചട്ടവിരുദ്ധമാണെന്നും എംപിമാർ മാപ്പു പറയില്ലെന്നും കോൺഗ്രസ് നേതാവ് മല്ലാകാർജുൻ ഖാർഗെ പറഞ്ഞു.\nക്രമപ്രശ്നം ഉന്നയിക്കാൻ തന്നെ അനുവദിച്ചില്ലെന്നും ഗാർഖെ ചൂണ്ടിക്കാട്ടി. ആദ്യം എംപിമാരുടെ പേര് പറയണം എന്നിട്ടാകണം സസ്പെൻഷൻ നടപടികൾ. എന്നാൽ ഇവിടെ ഇതുണ്ടായില്ല. ബഹളം വയ്ക്കാത്ത എംപിമാരെയും സസ്പെൻഡ് ചെയ്തിട്ടുണ്ടെന്നും ഗാർഖെ പറഞ്ഞു.\nഅതേസമയം, 12 എംപിമാരുടെ സസ്പെൻഷൻ പിൻവലിക്കില്ലെന്ന് രാജ്യസഭാ അധ്യക്ഷൻ വെങ്കയ്യ നാഡിയു വ്യക്തമാക്കി. സഭയിൽ അതിക്രമം കാട്ടാൻ ശ്രമിച്ചതിനാണ് ഇവർക്കെതിരേ നടപടിയെടുത്തത്. കഴിഞ്ഞ മാസം പത്തിന് എംപിമാർക്ക് മുന്നറിയിപ്പ് നൽകിയിരുന്നുവെന്നും വെങ്കയ്യ നായിഡു വിശദമാക്കി.\nരാജ്യസഭാ അധ്യക്ഷന്‍റെ മറുപടിയെ തുടർന്ന് പ്രതിപക്ഷം സഭയിൽനിന്ന് ഇറങ്ങിപ്പോകുകയും ചെയ്തു. ഇതിനിടെ ലോക്സഭയിൽ രൂക്ഷമായ പ്രതിഷേധമാണ് അരങ്ങേറിയത്. പ്രതിപക്ഷം നടുത്തളത്തിലിറങ്ങി ബഹളം വച്ചു. ഇതേ തുടർന്ന് ലോക്സഭ രണ്ടുമണിവരെ നിർത്തിവച്ചിരിക്കുകയാണ്.\nലോകായുക്ത നിയമ ഭേദഗതി : പിടിമുറുക്കി പ്രതിപക്ഷം Kerala\nവാക്സിനുകൾക്കു വാണിജ്യാനുമതി National\nയുക്രെയ്ൻ: നയതന്ത്ര നീക്കവുമായി യൂറോപ്പ് International\nതിരികെ, താവളത്തിൽ; എയർ ഇന്ത്യ കൈമാറ്റം പൂർണം Business\nബാർട്ടി x കോളിൻസ് Sports


മുലായം സിങ്ങിന്റെത് വെറും വാക്കോ ? | islamonlive.in\nഇങ്ങിനെയും ഒരു കഥ പറഞ്ഞു കേള്‍ക്കുന്നു. കഴിഞ്ഞ നിയമസഭാ തെരഞ്ഞെടുപ്പ് സമയത്ത് പാര്‍ട്ടി പ്രസിഡന്റ് അമിത് ഷാ തന്നെ തന്റെ അണികളോട് തെറ്റും ശരിയും നോക്കാതെ പ്രചരിപ്പിക്കാന് പറഞ്ഞു എന്നാണ് കേള്‍വി. സംഗതി മറ്റൊന്നുമല്ല മുലായം സിംഗിനെ മകന് മുഖത്തടിച്ചു എന്നതായിരുന്നത്രേ വാര്‍ത്ത. യാദവ് കുടുംബത്തിലെ പിളര്‍പ്പുകള് ഗുണം ചെയ്യുക ബി ജെ പിക്കാകും എന്ന ഉറച്ച ബോധ്യത്തിലായിരുന്നു പാര്‍ട്ടി അധ്യക്ഷന്. മകന് പാര്‍ട്ടിയുടെ മുഖ്യ സ്ഥാനത്ത് വന്നപ്പോള് പണി പോയത് അച്ഛന് തന്നെയാണ്. അധികാരത്തില് അച്ഛനും മകനുമില്ല എന്നതാണ് നിയമം. അതെ സമയം ഇന്നലെ പാര്‍ലമെന്റില് മോദിക്ക് വേണ്ടി സംസാരിച്ച മുലായം സഭയില് നിന്ന് പുറത്തിറങ്ങി പത്രക്കാരുടെ ചോദ്യത്തിന് ‘ഞാനങ്ങനെ പറഞ്ഞിരിക്കാന് സാധ്യതയില്ല’ എന്ന് പറഞ്ഞതായും റിപ്പോര്‍ട്ടുകളുണ്ട്.\nമൊത്തത്തില് ഒരു പുകപടലം അന്തരീക്ഷത്തില് തങ്ങി നില്‍ക്കുന്നു. യു പി യില് ഉണ്ടാകുന്ന ഏതു ചെറിയ രാഷ്ട്രീയ നീക്കവും മറ്റുള്ളവര് ഗൗരവത്തോടെയാണ് കാണുന്നത്. അത് കൊണ്ട് തന്നെ എസ് പി-മായാവതി സഖ്യം തകര്‍ക്കുക എന്നത് ബി ജെ പി യുടെ മുഖ്യ ആവശ്യമായി വരുന്നു. മുലായമിന്റെ സഹോദരന് പുതിയ പാര്‍ട്ടിക്ക് തുടക്കം കുറിച്ചു എന്നാണു അറിയാന് കഴിയുന്നതും.\nവിഷയത്തെ പുകഴ്ത്തി യു.പി മുഖ്യന് യോഗി രംഗത്ത് വന്നിട്ടുണ്ട്. മുലായം യഥാര്‍ത്ഥ വസ്തുതകള് പറയുന്നു എന്നാണ് അദ്ദേഹത്തിന്റെ പ്രതികരണം. ഇന്ത്യന് രാഷ്ട്രീയം ഒരു പരിധിവരെ കുടുംബ ഭരണമാണ് എന്നത്‌കൊണ്ട് തന്നെ ചില കുടുംബങ്ങളിലെ അസ്വാരസ്യങ്ങള് പോലും രാഷ്ട്രീയത്തെ ബാധിക്കുന്നു. അച്ഛനും മകനും തമ്മിലുള്ള മൂപ്പളമ പ്രശ്‌നം അങ്ങിനെയാണ് ഒരു നാടിനെ ബാധിക്കുന്നത്. എണ്‍പതു വയസ്സായ അച്ഛന്റെ വാക്കുകള് കാര്യമാക്കേണ്ട എന്ന് അഖിലേഷ് പറയുമ്പോഴും പഴയ സോഷ്യലിസ്റ്റ് അത്ര നിരായുധനല്ല എന്ന് കൂടി മനസ്സിലാക്കണം. മുലായം,സഹോദരന് ശിവപാല് എന്നിവര് കൂടിയാല് എസ് പി വോട്ടുകളില് ചെറിയ വിള്ളല് വരുത്താന് കഴിയും എന്ന് ബി ജെ പി കണക്കു കൂട്ടുന്നു. ഒരു പക്ഷെ ഒരു അവസരം വന്നാല് ബി ജെ പി പുതിയ പാര്‍ട്ടിയെ സഖ്യകക്ഷിയാക്കാനും മടിക്കില്ല.\nമോദി സ്തുതി അതിന്റെ ഭാഗമായി കാണാനാണ് രാഷ്ട്രീയ നിരീക്ഷകര്‍ക്ക് താല്പര്യം. ഇപ്പോള് സഭയിലുള്ള എല്ലാവരും തിരിച്ചു വരണം എന്ന് പറഞ്ഞാല് നേര്‍ക്ക് നേര് ബി ജെ പി അധികാരത്തില് തിരിച്ചു വരണം എന്നാണ്. മോദിയെ ഒന്ന് ഇരുത്താന് പറഞ്ഞതാണോ എന്ന് ചിന്തിക്കുന്നവരും കൂട്ടത്തിലുണ്ട്. ഫാസിസത്തെ താഴെ ഇറക്കുക എന്ന ഭഗീരഥ പ്രയത്‌നത്തിലാണ് മതേതര ഇന്ത്യ. ഇത്തരം പുഴുക്കുത്തുകള് അതിനുള്ള സാധ്യത ഇല്ലാതാക്കും. പ്രതിപക്ഷ കക്ഷികള് കൂടുതല് കാര്യബോധത്തിലേക്ക് വരേണ്ടതുണ്ട് എന്നത് തന്നെയാണ് പുതിയ സംഭവ വികാസങ്ങള് സൂചിപ്പിക്കുന്നതും.


BURROWING SNAKE EEL | ഇരയാക്കപ്പെട്ടാല് ശത്രുക്കളുടെ വയര് പിളര്‍ന്ന് പുറത്തുവരുന്ന ജീവി; ഗവേഷകര്‍ക്ക് വിസ്മയം - Malayalivartha.com Widgets Magazine\nഇരയാക്കപ്പെട്ടാല് ശത്രുക്കളുടെ വയര് പിളര്‍ന്ന് പുറത്തുവരുന്ന ജീവി; ഗവേഷകര്‍ക്ക് വിസ്മയം\n11 JUNE 2020 07:45 AM IST\nഓസ്‌ട്രേലിയന് മേഖലയിലുള്ള സമുദ്രങ്ങളില് കാണുന്ന ബറോവിങ് സ്‌നേക്ക് യീലുകളെ കുറിച്ച് കേട്ടിട്ടുണ്ടോ...? മൂര്‍ച്ചയേറിയ വാലിന് തുമ്പുള്ള കടല് ജീവികളാണ് സ്‌നേക്ക് യീലുകള്. ഇവയെ മത്സ്യമോ മറ്റു ജീവികളോ അകത്താക്കാന് ശ്രമിച്ചാല് ആ ജീവിയുടെ അന്ത്യമായിരിക്കും ഫലം. സ്‌നേക്ക് യീലുകള് രക്ഷപ്പെടുകയും ചെയ്യും. കൂര്‍ത്തയേറിയ വാല് കൊണ്ടാണ് ഇവ ശത്രുവിന്റെ വയറ് കീറി രക്ഷപ്പെടുന്നത്.\nവലിയ മത്സ്യങ്ങളുടെ വയര് പൂര്‍ണമായി തുളയ്ക്കാന് സാധിക്കാത്ത യീലുകളും ഉണ്ട്. അതുകൊണ്ട് എല്ലാ യീലുകള്‍ക്കും ഇങ്ങനെ രക്ഷപ്പെടാന് കഴിയില്ല. ഇത്തരത്തില് ശത്രുവിന്റെ വയറിനകത്ത് പെടുന്ന യീലുകളില് ഭൂരിഭാഗവും വയറ്റില് തന്നെ ജീവനോടെ തുടരും. രക്ഷപ്പെടാനുള്ള ശ്രമത്തില് ഈ സ്‌നേക്ക് യീലുകള് പാതി വഴിയില് കുടുങ്ങുകയാണ് ചെയ്യുന്നത്.\nഭൂമധ്യരേഖാ മേഖലയിലെ വലിയ മത്സ്യങ്ങളില് നടത്തിയ പഠനങ്ങളിലാണ് പലതിന്റെയും വയറ്റില് പാരസൈറ്റ് എന്ന പോലെ അനങ്ങാന് കഴിയാതെ കുടുങ്ങി കിടന്നു ജീവിക്കുന്ന യീലുകളെ കണ്ടെത്തിയത്. വടക്കു പടിഞ്ഞാറന് അറ്റ്‌ലാന്റിക്കിലും, മെഡിറ്ററേനിയന് സമുദ്രമേഖലയിലും സമാനമായ അവസ്ഥ ഗവേഷകര് കണ്ടെത്തിയിട്ടുണ്ട്.\nമത്സ്യങ്ങള്‍ക്ക് മറ്റ് ഭക്ഷണങ്ങള് ഒന്നും കിട്ടാത്തപ്പോഴാണ് സ്‌നേക്ക് യീലുകളെ ഭക്ഷിക്കുന്നത്. ഇങ്ങനെ വിഴുങ്ങപ്പെടുന്ന യീലുകള് ആമാശയത്തിലെ ദഹന രസത്തില് നിന്ന് രക്ഷപ്പെടുമെങ്കിലും പുറത്ത് കടക്കാനുള്ള ശ്രമത്തില് ബോഡി കാവിറ്റിയില് കുടുങ്ങിപ്പോവുകയാണെന്നാണ് ഗവേഷകര് പറയുന്നത്.\nഓസ്‌ട്രേലിയയിലെ ക്യൂന്‍സ്ലന്‍ഡ് മ്യൂസിയം ഉള്‍പ്പടെയുള്ള അഞ്ചോളം സമുദ്രഗവേഷണ സ്ഥാനങ്ങളിലെ ഗവേഷകര് ചേര്‍ന്ന് തയാറാക്കിയ റിപ്പോര്‍ട്ടിലാണ് ഈ വിവരങ്ങള് ഉള്ളത്. മത്സ്യങ്ങളാല് ഭക്ഷിക്കപ്പെടുന്ന യീലുകള് മമ്മിഫൈഡ് അവസ്ഥയില് വയറ്റില് തുടരുന്നത് ഇവയെ വിഴുങ്ങിയ ജീവികള്‍ക്കും അവസാനിക്കാത്ത വേദനയ്ക്ക് കാരണമാകുന്നുണ്ടെന്നും ഈ റിപ്പോര്‍ട്ടില് പറയുന്നു.\n'നിർഭാഗ്യവശാൽ ഈത്തപ്പഴം കാണിച്ച് അവകാശങ്ങൾ കവർന്നെടുക്കുന്ന സമീപനമാണ് സി.പി.എം സ്വീകരിക്കുന്നത്. ഇതിനെതിരെയുള്ള പ്രതിഷേധവും വരും നാളുകളിൽ ഉയർന്നു വരട്ടെ...' യൂത്ത് ലീഗ് സംസ്ഥാന സെക്രട്ടറി പി.കെ. ഫിറ (8 minutes ago)\nഇതാണ് നേപ്പാളിന് കിട്ടിയ മുട്ടന് പണി.... നേപ്പാളിനെ കഴുത്തു ഞെരിച്ചു ജിങ്പിങ് കൊല്ലുന്നു ശര്‍മ്മ ഒലിയുടെ അവസാനം! ഇന്ത്യയുടെ നീക്കം ഇങ്ങനെ ...... (17 minutes ago)\nകാമുകിയുടെ പേരിൽ തർക്കം അവസാനിച്ചത് കൊലയിലേക്ക്; മുനമ്ബം കൊലപാതകക്കേസില് രണ്ട് പേര് കൂടി പിടിയിൽ, ആറ് മാസം മുന്‍പുണ്ടായ തര്‍ക്കവും കൊലയ്ക്ക് കാരണമായി, മുഖത്തു നിന്നു രക്തം വാർന്നൊഴുകി! കൈയ്ക്കും അടി (17 minutes ago)\nസംസ്ഥാനത്ത് സ്വര്‍ണവിലയില് കുറവ്.... പവന് 37,200 രൂപയായി (23 minutes ago)\nലോക് ഡൗണിനിടയിൽ കാമുകിയെ കാണാനായി ആൺകുട്ടിയുടെ ശ്രമം! അര്‍ദ്ധരാത്രിയില് പെണ്‍കുട്ടിയുടെ വീട്ടില് കയറിയപ്പോൾ വീട്ടുകാരും നാട്ടുകാരും പൊക്കി! പിന്നാലെ 17കാരന് സംഭവിച്ചത്.. അമ്പരന്ന് നാട്ടുകാർ (33 minutes ago)\nഇന്ത്യന് നയതന്ത്രത്തെ പുച്ഛിക്കുന്ന ചൈനയോട് ? നയതന്ത്ര ചര്‍ച്ചകള് പരാജയം നിലയുറപ്പിച്ച് ഇന്ത്യന് കരസേന ജിങ് പിങ്ങിന്റെ വ്യാളികള് കണ്ടം വഴി ഓടും (35 minutes ago)\nനയതന്ത്രബാഗേജ് വഴി പ്രോട്ടോകോള് ലംഘിച്ച് മതഗ്രന്ഥങ്ങള് വിതരണം ചെയ്ത സംഭവത്തില് തലസ്ഥാനത്തെ സി ആപ്റ്റില് ഇന്നും എന്.ഐ.എ പരിശോധന (45 minutes ago)\nകേരളത്തിലെ സ്ഥിതിഗതികള്... പാകിസ്താനിലേക്ക് വീഡിയോ കോളിംഗ് അമിത് ഷാ കളത്തിലിറങ്ങി കേരളത്തില് അഴിഞ്ഞാട്ടമോ ? (57 minutes ago)\nസംസ്ഥാനത്ത് വീണ്ടും കോവിഡ് മരണം.... വയനാട് , കോഴിക്കോട് സ്വദേശികളാണ് ചികിത്സയിലിരിക്കെ മരണത്തിന് കീഴടങ്ങിയത് (2 hours ago)\nമുംബൈയില് കനത്തമഴ.... പല ഭാഗങ്ങളിലും രൂക്ഷമായ വെള്ളക്കെട്ട്... ജനജീവിതം ദുസ്സഹം (2 hours ago)


Soundarya Rajinikanth & Ashwin Decide To Part Ways? - Malayalam Filmibeat\n| Updated: Saturday, September 17, 2016, 10:47 [IST]\nസിനിമയില് ഇപ്പോള് വിവാഹ മോചനത്തിന്റെ സീസണാണ്. സ്‌റ്റൈല് മന്നന് രജനികാന്തിന്റെ മകളും സംവിധായികയുമായ സൗന്ദര്യ ഭര്‍ത്താവില് നിന്ന് വേര്‍പിരിയുന്നു. ബിസിനസുകാരനായ അശ്വിനുമായുള്ള വിവാഹ ബന്ധം വേര്‍പിരിയുന്നതിന് ചെന്നൈ കുടുംബ കോടതിയില് ഹര്‍ജി നല്‍കി.\nഇരുവരുമായും രജനികാന്ത് സംസാരിക്കുകയും പ്രശ്‌നങ്ങള് രമ്യമായി പരിഹരിക്കാന് ശ്രമിക്കുകയും ചെയ്തിരുന്നു. എന്നാല് അതുകൊണ്ടൊന്നും വിവാഹ മോചനം തടയാന് കഴിഞ്ഞില്ല എന്നാണ് കേള്‍ക്കുന്നത്.\n2014 ലാണ് സൗന്ദര്യയും ബിസിനസുകാരനായ അശ്വിനും വിവാഹിതരാകുന്നത്. നാല് വര്‍ഷം പ്രണയിച്ചു നടന്നതിന് ശേഷമായിരുന്നുവത്രെ വിവാഹം. വേദ് എന്നാണ് ഏക മകന്റെ പേര്.\nവിവാഹ മോചനത്തിലേക്ക് നയിച്ച കാരണം എന്താണെന്ന് വ്യക്തമല്ല. വിവാഹ മോചിതയാകുന്ന കാര്യം സൗന്ദര്യ സ്ഥിരീകരിച്ചു. പ്രശ്‌നങ്ങള് പരിഹിരിക്കാന് രജനികാന്ത് ശ്രമിച്ചെങ്കിലും നടന്നില്ലത്രെ.\nമൂത്ത മകളുടെ കാര്യം\nഅതേ സമയം രജനികാന്തിന്റെ മൂത്ത മകളായ ഐശ്വര്യയുടെ ദാമ്പത്യത്തിലും പ്രശ്‌നങ്ങളുണ്ടെന്നാണ് കേള്‍ക്കുന്നത്. ഐശ്വര്യയുടെ ഭര്‍ത്താവ് ധനുഷിനെയും നടി അമല പോളിനെയും ചേര്‍ത്ത് വച്ച് വരുന്ന വാര്‍ത്തകള് അത്തരത്തിലുള്ളതാണ്.\nരണ്ട് പെണ്‍മക്കളുടെയും കാര്യത്തില് സ്റ്റൈല് മന്നന് വിഷമത്തിലാണെന്നാണ് കേള്‍ക്കുന്നത്. ഇരുവരെയും പറഞ്ഞ് മനസ്സിലാക്കാനുള്ള ശ്രമങ്ങളൊക്കെ ദയനീയമായി പരാജയപ്പെട്ടുവത്രെ. അതേ സമയം ധനുഷും ഐശ്വര്യയും തമ്മിലുള്ള പ്രശ്‌നങ്ങള് പരിഹരിക്കപ്പെടും എന്നാണ് വിശ്വാസം.\nIn what sounds like an absolute shocker, sources have confirmed that Soundarya Rajinikanth has decided to part ways with husband Ashwin and thatadivorce has been filed inafamily court.


ഉപയോഗിക്കുന്നത് പഴയ ഫോൺ, വേഗതയുള്ള ഇന്റർനെറ്റോ പുതിയ ടിവിയോ ഒന്നും വേണ്ട; സൽമാനെ കുറിച്ച് ആയുഷ് ശർമ്മ | Indian Express Malayalam\nsalman khan uses three year old phone aayush sharma\nസൽമാനെക്കുറിച്ച് സംവിധായകൻ മഹേഷ് പറഞ്ഞ കാര്യങ്ങൾ സത്യമാണോ എന്ന ചോദ്യത്തിന് മറുപടിയായാണ് ആയുഷ് ഇത് പറഞ്ഞത്\nUpdated: November 29, 2021 11:48:18 am\nനടൻ ആയുഷ് ശർമ്മയുടെ ഭാര്യാസഹോദരനാണ് ബോളിവുഡിന്റെ സൂപ്പർതാരം സൽമാൻ ഖാൻ. സൽമാൻ വളരെ ലാളിത്യത്തോടെ ജീവിക്കുന്ന ഒരാളാണെന്ന് പറയുകയാണ് ആയുഷ് ഇപ്പോൾ, വീട്ടിൽ പാകം ചെയ്ത ഭക്ഷണവും പഴയ സെൽഫോണും കൊണ്ട് സംതൃപ്തനാണ് സൽമാനെന്നാണ് ആയുഷ് പറയുന്നത്. കഴിഞ്ഞ ദിവസം പുറത്തിറങ്ങിയ മഹേഷ് മഞ്ജരേക്കരുടെ ‘ആന്റിം: ദി ഫൈനൽ ട്രൂത്ത്’ എന്ന ചിത്രത്തിൽ ഇരുവരും ഒരുമിച്ച് അഭിനയിച്ചിരുന്നു.\nആർജെ സിദ്ധാർത്ഥ് കണ്ണനുമായുള്ള അഭിമുഖത്തിൽ, സൽമാനെക്കുറിച്ച് സംവിധായകൻ മഹേഷ് പറഞ്ഞ കാര്യങ്ങൾ സത്യമാണോ എന്ന ചോദ്യത്തിന് മറുപടിയായാണ് ആയുഷ് ഇത് പറഞ്ഞത്. എസിയൊന്നുമില്ലാത്ത ഫാൻ മാത്രമായി സോഫയിൽ കിടക്കാൻ തയ്യാറാകുന്ന ആളാണ് സൽമാൻ എന്നാണ് മഹേഷ് പറഞ്ഞത്.\n“ഞാൻ അദ്ദേഹത്തെപോലെയാണെന്ന് കള്ളം പറയില്ല. സൽമാൻ ഭായിയുടെ ജീവിതശൈലി, വീട്, ഒക്കെ വളരെ ലളിതമാണ്. അദ്ദേഹം ഏത് ഫോണാണ് ഉപയോഗിക്കുന്നതെന്ന് ചോദിച്ചാൽ, അദ്ദേഹം രണ്ട്-മൂന്ന് വർഷം പഴക്കമുള്ള ഒരു മോഡലായിരിക്കും കാണിക്കുക. അയാൾക്ക് ഫോണുകൾ, കാറുകൾ, വസ്ത്രങ്ങൾ എന്നിവയിൽ താൽപ്പര്യമില്ല. വീട്ടിൽ ഏറ്റവും പുതിയ ടിവി വെക്കുന്നതിനോ വേഗതയേറിയ ഇന്റർനെറ്റ് ഉണ്ടാകുന്നതോ അദ്ദേഹം ശ്രദ്ധിക്കാറില്ല. അദ്ദേഹത്തിന് സിനിമകളിൽ മാത്രമാണ് താൽപര്യമെന്ന് തോന്നുന്നു. നിങ്ങൾ അദ്ദേഹത്തെ കുറച്ച് നേരം തനിച്ചാക്കിയാൽ, ആ സമയത്ത് അദ്ദേഹം സിനിമ കാണും,” ആയുഷ് പറഞ്ഞു.\n“നിങ്ങൾ അദ്ദേഹത്തിന്റെ ജിം നോക്കുകയാണെങ്കിൽ, അത് പോലും വളരെ അടിസ്ഥാനപരമാണ്. വാസ്തവത്തിൽ, പുതിയ കാറുകൾ വാങ്ങാൻ ഞങ്ങൾ അദ്ദേഹത്തെ നിർബന്ധിക്കണം. അദ്ദേഹം അതൊന്നും കാര്യമാക്കുന്നില്ല. ചിലപ്പോൾ തറയിൽ കിടന്ന് വരെ ഉറങ്ങും. ഫാൻസി ഭക്ഷണത്തെക്കുറിച്ച് അദ്ദേഹം ശ്രദ്ധിക്കാറില്ല വീട്ടിൽ പാകം ചെയ്ത ഭക്ഷണമാണ് അദ്ദേഹത്തിന് വേണ്ടത്” ആയുഷ് കൂട്ടിച്ചേർത്തു.\nAlso Read: ‘വിവാഹം നടക്കാൻ പോകുന്നില്ല;’ വിക്കി കൗശൽ- കത്രീന കൈഫ് വിവാഹത്തെക്കുറിച്ചുള്ള അഭ്യൂഹങ്ങൾ തള്ളി വിക്കിയുടെ ബന്ധു\nമറാത്തി ചിത്രമായ മുൽഷി പാറ്റേണിന്റെ റീമേക്കാണ് റിലീസ് ചെയ്ത ആദ്യ ദിവസം തന്നെ ഏകദേശം 4.5 കോടി രൂപ നേടിയ ആന്റിം. 2018-ൽ സൽമാൻ നിർമ്മിച്ച ലൗയാത്രി എന്ന ചിത്രത്തിലൂടെയാണ് ആയുഷ് അഭിനയ രംഗത്തേക്ക് എത്തിയത്. സൽമാന്റെ സഹോദരി അർപിത ഖാനെയാണ് ആയുഷ് വിവാഹം കഴിച്ചിരിക്കുന്നത്.\nടൈഗർ മൂന്നാം ഭാഗത്തിന്റെ ചിത്രീകരണത്തിലാണ് സൽമാൻ ഇപ്പോൾ. ഷാരൂഖ് ഖാന്റെ വരാനിരിക്കുന്ന ചിത്രമായ പഠാനിലും സൽമാൻ ഉണ്ടാകുമെന്ന് പറയപ്പെടുന്നു. പഠാൻ ഇതുവരെ ഔദ്യോഗികമായി പ്രഖ്യാപിച്ചിട്ടില്ലെങ്കിലും, വൈആർഎഫ് നിർമ്മിക്കുന്ന നിർമ്മിക്കുന്ന ചിത്രങ്ങളുടെ ഭാഗമായിരിക്കുമെന്ന് പറയപ്പെടുന്നുണ്ട്.\nWeb Title: Salman khan uses three year old phone aayush sharma


Mohanlal-Prithviraj Duo’s Lucifer audience response - Malayalam Filmibeat\nപൃഥ്വി ഫാൻ ബോയി അല്ല! ലാലേട്ടന്റെ മരണമാസ് എൻട്രിയോടെ ലൂസിഫറെത്തി! പ്രേക്ഷക പ്രതികരണമിങ്ങനെ\n| Updated: Thursday, March 28, 2019, 9:28 [IST]\nകേരളത്തില് മോഹന്‍ലാൽ ചിത്രങ്ങള് റിലീസിനെത്തുന്നത് ആവേശ കൊടുങ്കാറ്റായിട്ടാണ്. അത്തരത്തില് ലൂസിഫര് തിയറ്ററുകളിലേക്ക് എത്തിയിരിക്കുകയാണ്. നടന് പൃഥ്വിരാജ് സുകുമാരന് ആദ്യമായി സംവിധാനം ചെയ്യുന്ന സിനിമയാണെന്നുള്ളതിനാല് ലൂസിഫറിനെ കുറിച്ചുള്ള പ്രതീക്ഷകള് വളരെ വലുതായിരുന്നു. ഒടുവില് പ്രതീക്ഷിച്ചത് പോലെ തന്നെ കൊട്ടും പാട്ടും ആരവങ്ങളുമായി ലൂസിഫര് എത്തിയിരിക്കുകയാണ്.\nറിലീസിന് മുന്‍പ് തന്നെ മോഹന്‍ലാലിന്റെ കട്ടൗട്ടുകള് തിയറ്ററുകള്‍ക്ക് മുന്‍പില് നിരന്നിരുന്നു. ഇന്നലെ വൈകിയും ഇന്ന് വെളുപ്പിനും സിനിമയുടെ റിലീസിന് വേണ്ടി ആരാധകര് രംഗത്തുണ്ട്. തിയറ്ററുകളിലേക്ക് എത്തിയതിന് ശേഷം ലൂസിഫറിനെ കുറിച്ചുള്ള ആദ്യ പ്രതികരണം എന്താണെന്ന് അറിയാനാണ് എല്ലാവരും കാത്തിരിക്കുന്നതും. രാവിലെ ഏഴ് മണിക്ക് തന്നെ ലൂസിഫറിന‍്റെ പ്രയാണം ആരംഭിച്ചിരിക്കുകയാണ്..\nലൂസിഫറിന‍്റെ ആദ്യ പ്രദർശനം കാണാൻ ലാലേട്ടനും പൃഥ്വിരാജും തിയറ്ററുകളിലേക്ക് എത്തിയെന്നാണ് ഫാൻസ് ഗ്രൂപ്പുകളിൽ നിന്നും മനസിലാവുന്നത്.\nFinally the day has arrived..!! Long wait of 2.5 years..!! Shows started at few centres of Kerala. Heavy croud at every centres.. #LuciferMovie will cover 312 shows in Kerala by 9.30 AM. 🙏🏻\nAll the best team #Lucifer, #Lalettan & @PrithviOfficial🤞🏻 pic.twitter.com/N2R8PgDEMM\n— Snehasallapam (@SSTweeps) March 28, 2019\nഒടുവില് കാത്തിരുന്ന ആ ദിവസം വന്നു. കേരളത്തില് എല്ലായിടത്തും ലൂസിഫര് പ്രദര്‍ശനം ആരംഭിച്ചിരിക്കുകയാണ്. തുടക്കത്തില് തന്നെ വമ്പന് തിരക്കാണ് അനുഭവപ്പെടുന്നത്. ഗേറ്റ് തുറന്ന പാടെ നൂറ് കണക്കിന് ആളുകളാണ് ടിക്കറ്റ് എടുക്കാന് വേണ്ടി ഓടുന്നത്.\nWhat can we malayalees ask for ...@PrithviOfficial Etta\nWaiting for second half 😋😋❣❣❣❣\n— Rahul🎬 (@imrahul_03) March 28, 2019\nലൂസിഫറിന്റെ ആദ്യ പകുതി പൊളിച്ച് അടുക്കി. മോഹന്‍ലാലിന്റെ സ്‌ക്രീന് പ്രസന്‍സ് പറഞ്ഞറിയിക്കാന് പറ്റില്ല. കഴിഞ്ഞ മൂന്ന് വര്‍ഷത്തിനുള്ളില് മോഹന്‍ലാല് അഭിനയിച്ച സിനിമകളില് മികച്ച ചിത്രമാണ് ലൂസിഫര്.\nMind blowing first half with good narration😈\nWaiting for second half @Mohanlal @PrithviOfficial @muraligopy @themanjuwarrier @ttovino @vivekoberoi pic.twitter.com/CDURh8WuQM\n— Shahin sha (@Shahins65531235) March 28, 2019\nസിനിമയുടെ കഥ പറച്ചില് പ്രേക്ഷക മനസിനെ ഉലച്ചിട്ടുണ്ട്. പശ്ചാതല സംഗീതം മാസ്മരികമാണ്. ആദ്യ പകുതിയില് മാസ് രംഗങ്ങളിലൂടെ സ്റ്റീഫന് നെടുമ്പള്ളി നിറഞ്ഞ് നില്‍ക്കുകയാണ്.\nലൂസിഫറിന്റെ ആദ്യ പകുതി കഴിഞ്ഞിരിക്കുകയാണ്. ഫാൻസിനെ ആവേശ കൊടുമുടിയിൽ നിർത്തിയാണ് ഇന്റർവൽ വന്നത്.\nലൂസിഫർ പ്രയാണം തുടങ്ങി #lucifer, #mohanlal, #PrithvirajSukumaran pic.twitter.com/jrUZy5Ifkq\n— Malayalam Filmibeat (@FilmibeatMa) March 28, 2019\nലൂസിഫർ പ്രയാണം തുടങ്ങി\nരാവിലെ ഏഴ് മണിക്കായിരുന്നു ലൂസിഫറിന്റെ ആദ്യ ഷോ.\nമരണമാസ്സ് 1st half.😎\n— 🕴ഏമാൻ🕴 (@m_visakh) March 28, 2019\nമരണമാസ് ഫസ്റ്റ് ഹാഫ്\nആദ്യ പകുതി കഴിയുമ്പോള് മരണമാസ് ഫസ്റ്റ് ഹാഫ് എന്നാണ് ലൂസിഫറിനെ കുറിച്ച് ചിലരുടെ അഭിപ്രായം. സ്റ്റൈലിഷ് ഫസ്റ്റ് ഹാഫാണ് രാജുവേട്ടന് ഒരുക്കിയിരിക്കുന്നത്. നരസിംഹം, ജാക്കി, രാവണപ്രഭു ഇവരെല്ലാം ഒന്നിച്ചെത്തിയാല് എങ്ങനെ ഉണ്ടാവുമോ അതാണ് സ്റ്റഫീന് നെടുമ്പള്ളി.\nലൂസിഫര് ഒരു എനര്‍ജറ്റിക് ത്രില്ലര് മൂവിയാണെന്നാണ് പ്രേക്ഷകന് പറയുന്നത്. പൃഥ്വിരാജ് ചെയ്തിരിക്കുന്നത് വലിയൊരു ജോലിയാണ്. ത്ര്ില്ലടിപ്പിക്കുന്ന കഥയാണ് സിനിമയുടേത്.\n#Lucifer 1st half over 😯🔥🔥🔥💯💯\nSure shot blockbuster on the way🙌\nWaiting for 2nd half💯🔥@PrithviOfficial you made it🙌@Mohanlal sir at peak😍\nWaiting for #Prithviraj entry🙌🔥\n— 👥TJ Nidhin Kuriakose (@TamsterzTJ) March 28, 2019\nഫസ്റ്റ് ഹാഫ് കഴിഞ്ഞ ഉടന് തന്നെ ലൂസിഫര് ബ്ലോക്ക് ബസ്റ്റര് മൂവിയായിരിക്കുമെന്നാണ് ചിലര് പറയുന്നത്.\nകേരളത്തില് ആഴ്ചകള്‍ക്ക് മുന്‍പ് തന്നെ ലൂസിഫര് തരംഗമായിരുന്നു. തിയറ്ററുകളുടെ മുന്‍പില് മോഹന്‍ലാലിന്റെയും പൃഥ്വിരാജിന്റെയും കൂറ്റന് ഫഌക്‌സ് ബോര്‍ഡുകളും ബാനറുകളും നിറഞ്ഞ് നിന്നു. സിനിമ കാണാനെത്തുന്നവരുടെ ശ്രദ്ധ ആദ്യമെത്തുന്നത് ഇവയിലായിരിക്കും.\nN.B. - Marana Mass Commercial Entertainer ennokke parayana item mmade Malayalam Cinema kkum vende 😍\nപുലിമുരുകന്റെ റെക്കോര്‍ഡ് തകരും\nലൂസിഫറിന് മുന്‍പില് പുലിമുരുകന്റെ റെക്കോര്‍ഡ് തകരാനുള്ള സാധ്യത കാണുന്നതായിട്ടാണ് ചിലര് പറയുന്നത്. മരണമാസ് കോമേഴ്‌സ്യല് എന്റര്‍ടെയിനര് എന്നൊക്കെ ഐറ്റം നമ്മടെ മലയാള സിനിമയ്ക്കും ലഭിച്ചിരിക്കുകയാണ്.\nസിനിമ തുടങ്ങി ആദ്യ കുറച്ച് സമയത്തിനുള്ളില് തന്നെ സ്റ്റീഫന് നെടുമ്പള്ളിയായി മോഹന്‍ലാലിന്റെ മാസ് എന്‍ട്രി ഉണ്ട്. മഞ്ജു വാര്യരും ഇന്ദ്രജിത്തുമെല്ലാം സിനിമയുടെ തുടക്കം മുതല് സ്‌ക്രീനില് നിറഞ്ഞ് നില്‍ക്കുകയാണെന്നാണ് പ്രേക്ഷകര് പറയുന്നത്.\nLalettan, Prithvi, @ttovino, Antony Chettan, Suchitra Chechy & the entire cast and crew at Kavitha 👏\nAfteralong time lalettan attendingashow with fans 👍 Police camping at all centers.\nShows started at all centers & it'saShowTime for #Lucifer 🤞🏻#FDFS #LuciferMovie pic.twitter.com/aGci4hYaHI\nമോഹന്‍ലാലും പൃഥ്വിരാജും മാത്രമല്ല. ലൂസിഫറിന്റെ ആദ്യ പ്രദര്‍ശനം കാണാന് ടൊവിനോ തോമസ്, ആന്റണി പെരുമ്പാവൂര്, സുചിത്ര, തുടങ്ങി ലൂസിഫറിന്റെ ടീമാംഗങ്ങളെല്ലാം കവിത തിയറ്ററില് സിനിമ കാണാന് എത്തിയിരിക്കുകയാണ്. ഏറെ കാലത്തിന് ശേഷമാണ് മോഹന്‍ലാല് ഫാന്‍സിനൊപ്പം സിനിമ കാണാനെത്തുന്നത്.\nകനത്ത പോലീസ് സുരക്ഷ\nഎറണാകുളം കവിത തിയറ്ററിലാണ് മോഹന്‍ലാലും പൃഥ്വിരാജും ടൊവിനോ തോമസുമെല്ലാം എത്തിയത്. ഇവരെല്ലാം കുടുംബ സമേതം സിനിമ കാണാനെത്തി എന്ന പ്രത്യേകതയുമുണ്ട്. താരങ്ങളുടെ വരവ് ആരാധകരെയും ആവേശത്തിലാക്കി. തിയറ്ററിനകത്തും പുറത്തും വമ്പന് പോലീസ് സുരക്ഷയാണ് ഏര്‍പ്പെടുത്തിയിരിക്കുന്നത്.\nമോഹന്‍ലാല് നായകനായിട്ടെത്തിയ ഒടിയന്റെ സകല റെക്കോര്‍ഡുകളും തിരുത്തിയാണ് ലൂസിഫര് എത്തിയത്. 30 ലേറെ രാജ്യങ്ങളിലായിരുന്നു ഒടിയന് പ്രദര്‍ശനത്തിനെത്തിയതെങ്കില് ലൂസിഫര് 43 രാജ്യങ്ങളിലാണ് റിലീസ്. യുഎസിലും യുകെയിലും ഒരു മലയാള സിനിമയക്ക് ലഭിക്കുന്ന ഏറ്റവും വലിയ റിലീസാണിത്. കേരളത്തില് നാനൂറിന് മുകളില് തിയറ്ററുകളിലാണ് ലൂസിഫര് ആദ്യ ദിവസമെത്തുന്നത്. ആഗോളതലത്തില് 3079 ഓളം തിയറ്ററുകളില് സിനിമ പ്രദര്‍ശിപ്പിക്കും.\nനടന്, ഗായകന്, നിര്‍മാതാവ് എന്നിങ്ങനെ പല മേഖലകളിലും കഴിവ് തെളിയിച്ച പൃഥ്വിരാജ് സംവിധാനം ചെയ്യുന്ന കന്നിച്ചിത്രമാണിത്. ലൂസിഫര് എന്ന സിനിമയുടെ പ്രഖ്യാപനം മുതല് സിനിമയെ ശ്രദ്ധേയമാക്കിയത് നടന് പൃഥ്വിരാജിന്റെ സംവിധാനമായിരുന്നു. പൊളിറ്റിക്കല് ഡ്രാമയായി ഒരുക്കുന്ന ചിത്രത്തില് സ്റ്റീഫന് നെടുമ്പള്ളി എന്ന കഥാപാത്രമാണ് മോഹന്‍ലാല് അവതരിപ്പിക്കുന്നത്.\n#LuciferMovie Special DJ Night Show Started Kottayam Abhilash #L Fans ready to welcome #Lucifer ✊#LuciferFromTomorrow pic.twitter.com/TaqjQQdKXJ\n— Kottayam Theaters (@KottayamTheatrs) March 27, 2019\nലൂസിഫർ റിലീസിനെത്തുന്നതിനാൽ ആരാധകർക്ക് ഇന്നലെ ഉറക്കമില്ലാത്ത രാത്രിയായിരുന്നു. കോട്ടയം അഭിലാഷിൽ ഡിജെ നൈറ്റ് വരെ ഫാൻസ് സംഘടിപ്പിച്ചിരുന്നു.\nMohanlal-Prithviraj Duo’s Lucifer audience response


മികച്ച BAWnetwork എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച BAWnetwork എക്സ്ചേഞ്ച് നിരക്ക്. ഇന്ന് BAWnetwork വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില BAWnetwork $ 9.94e-7 BAW/USDT IDAX\nഏറ്റവും മികച്ച വിൽപ്പന വില BAWnetwork $ 9.94e-7 BAW/USDT IDAX\nക്രിപ്‌റ്റോ കറൻസി എക്‌സ്‌ചേഞ്ചുകളിൽ ക്രിപ്‌റ്റോകറൻസി ജോഡികളുടെ ട്രേഡിംഗിന്റെ ഫലങ്ങൾ നോക്കിയാൽ മികച്ച BAWnetwork നിരക്ക് കണക്കാക്കാം. BAWnetwork ക്രിപ്‌റ്റോകറൻസി വിനിമയ നിരക്ക് ഓരോ ഇടപാടിലും മാർക്കറ്റ് നിർണ്ണയിക്കുന്നു. ഇത് ഈ ക്രിപ്റ്റോയുടെ ഓഫറിനെയും ഡിമാൻഡിനെയും ആശ്രയിച്ചിരിക്കുന്നു. ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും, BAWnetwork ന്റെ വാങ്ങുന്നവരുടെയും വിൽക്കുന്നവരുടെയും ബാലൻസ് വ്യത്യസ്‌തമാണ്. തൽഫലമായി, ക്രിപ്റ്റോ BAWnetwork നിരക്ക് ഓരോ വ്യക്തിഗത ക്രിപ്റ്റോ കറൻസി എക്സ്ചേഞ്ചിലും സജ്ജമാക്കിയിരിക്കുന്നു.\nമികച്ച BAWnetwork വാലറ്റ്\nഇന്ന് BAWnetwork യുടെ മികച്ച വാങ്ങൽ നിരക്ക് IDAX എക്സ്ചേഞ്ച് മാർക്കറ്റിൽ BAW/USDT ട്രേഡ് ജോഡി ഉപയോഗപ്പെടുത്തി $ 9.94e-7 ആണ്.\nഇന്ന് BAWnetwork യുടെ മികച്ച വിൽപന നിരക്ക് IDAX എക്സ്ചേഞ്ച് മാർക്കറ്റിൽ BAW/USDT ട്രേഡിംഗ് ജോടിയായ $ 9.94e-7 ആണ്.\nക്രിപ്‌റ്റോ കറൻസികൾ സംഭരിക്കുന്നതിനും ഈ ക്രിപ്‌റ്റോയ്‌ക്കായി പേയ്‌മെന്റുകളും പേയ്‌മെന്റുകളും നടത്തുന്നതിനുള്ള ഒരു പ്രോഗ്രാമാണ് ക്രിപ്‌റ്റോ വാലറ്റ്. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. സുരക്ഷയുടെയും വിശ്വാസ്യതയുടെയും മികച്ച റേറ്റിംഗുകൾ ഉപയോഗിച്ചാണ് മികച്ച BAWnetwork വാലറ്റ് സൃഷ്ടിച്ചിരിക്കുന്നത്. ലോകത്തിലെ എല്ലാ എക്സ്ചേഞ്ചുകളിലും ക്രിപ്റ്റോ BAWnetwork വാങ്ങുന്നതിനും വിൽക്കുന്നതിനുമായി മികച്ച എക്സ്ചേഞ്ച് നിരക്കുകളും എല്ലാ വ്യാപാര ഇടപാടുകളും ഞങ്ങൾ തിരഞ്ഞെടുക്കുന്നു.\nമികച്ച BAWnetwork വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ BAWnetwork നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. 27/01/2021 ൽ ക്രിപ്‌റ്റോകറൻസി BAWnetwork വാങ്ങുന്നതിനും വിൽക്കുന്നതിനുമുള്ള മികച്ച നിരക്കുകൾ ഇന്ന് ഞങ്ങൾ മനസ്സിലാക്കാൻ എളുപ്പത്തിനായി മുകളിലുള്ള പട്ടികകൾ പ്രദർശിപ്പിക്കുന്നു. ഈ പട്ടികയിൽ, മികച്ച BAWnetwork ക്രിപ്‌റ്റോകറൻസി നിരക്കുകൾ കാണിക്കുമ്പോൾ, നിങ്ങൾക്ക് BAWnetwork ഇടപാടുകളുടെ വില സ്വതന്ത്രമായി കാണാനും മികച്ചവ വിലയിരുത്താനും കഴിയും. തൽഫലമായി, ഏറ്റവും മികച്ച എക്സ്ചേഞ്ച് ഏത് മാർക്കറ്റിൽ തിരഞ്ഞെടുക്കുക. ഞങ്ങളുടെ സേവനം "മികച്ച BAWnetwork ഇന്നത്തെ വില 27/01/2021" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ BAWnetwork എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nIDAX BAW/USDT $ 0.000000994 - -\nഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് BAWnetwork ഡോളറിൽ പ്രദർശിപ്പിക്കും. BAWnetwork ന്റെ ഏറ്റവും മികച്ച വിൽ‌പന വില പേജിന്റെ മുകളിൽ BAWnetwork ന്റെ ഡോളറിൽ വീണ്ടും കണക്കാക്കിയ വിലയുമായി പ്രദർശിപ്പിക്കും. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് BAWnetwork മികച്ച വിലയ്ക്ക് വിറ്റത്. ഏറ്റവും മികച്ച വിൽപ്പന നിരക്ക് BAWnetwork ചിലപ്പോൾ മറ്റൊരു ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകുന്നു, ഡോളറിനല്ല.\nകൂടാതെ, BAWnetwork ഏറ്റവും കൂടുതൽ വിൽക്കാൻ കഴിയുന്ന കറൻസിയെക്കുറിച്ചുള്ള വിവരങ്ങളും ഞങ്ങളുടെ പേജ് നൽകുന്നു. BAWnetwork വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഞങ്ങളുടെ സേവന പട്ടികയിൽ അവതരിപ്പിച്ചിരിക്കുന്നു. ക്രിപ്‌റ്റോ എക്‌സ്‌ചേഞ്ചുകൾ മികച്ച വിനിമയ നിരക്ക്, വിൽപ്പന, വാങ്ങൽ BAWnetwork എന്നിവയിൽ അടുക്കിയതായി കാണിക്കുന്നു. BAWnetwork ആവശ്യമുള്ള കറൻസി അല്ലെങ്കിൽ ക്രിപ്‌റ്റോകറൻസിക്ക് വേണ്ടിയുള്ള ട്രേഡിംഗ് കാണാൻ മികച്ച ക്രിപ്‌റ്റോകറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്ത കറൻസികളുടെ ഫിൽട്ടർ ഉപയോഗിക്കുക.


Emalayalee.com - യുവാവിനെ കൊന്ന് തലയും കൈകാലുകളും അറുത്ത് കുളത്തില് ഉപേക്ഷിച്ചു; അമ്മയും സഹോദരനും അറസ്റ്റില്\nയുവാവിനെ കൊന്ന് തലയും കൈകാലുകളും അറുത്ത് കുളത്തില് ഉപേക്ഷിച്ചു; അമ്മയും സഹോദരനും അറസ്റ്റില്\nകുമളി: തമിഴ്‌നാട്ടിലെ കമ്‌ബത്തിനു സമീപം യുവാവിനെ കൊന്ന് തലയും കൈകാലുകളും അറുത്ത് മൃതദേഹം ഉപേക്ഷിച്ച സംഭവത്തില് അമ്മയും സഹോദരനും അറസ്റ്റില്.\nമൃതദേഹം കമ്‌ബം സ്വദേശി വിഘ്‌നേശ്വരന്റെതാണെന്ന് തിരിച്ചറിഞ്ഞിരുന്നു. വിഘ്‌നേശ്വരന്റെ അമ്മ സെല്‍വിയും സഹോദരനും ചേര്‍ന്നാണ് ഇയാളെ കൊലപ്പെടുത്തിയത്.\nമകന്റെ സ്വഭാവദൂഷ്യമാണ് കൊലപാതകത്തിലേക്ക് നയിച്ചതെന്ന് അമ്മ മൊഴി നല്‍കി. കൊലനടത്തിയ ശേഷം മെഷീന് വാളുപയോഗിച്ച് കൈകാലുകള് അറുത്ത് മൃതദേഹം ചാക്കില്‍ക്കെട്ടി ഉപേക്ഷിക്കുകയായിരുന്നു\nഞായറാഴ്‌ച രാത്രി പത്ത് മണിയോടെ കമ്‌ബം ചുരുളി റോഡരികില് തൊട്ടമന് തുറൈ എന്ന സ്ഥലത്താണു മൃതദേഹം കണ്ടത്. മുല്ലപ്പെരിയാര് അണക്കെട്ടിനു സമീപത്തായി ചൂണ്ടയിട്ടു കൊണ്ടിരുന്നവരാണ് മൃതദേഹം കണ്ടത്.\nരാത്രി ഒന്‍പതിനുശേഷം ഇരുചക്ര വാഹനത്തില് ഒരു പുരുഷനും സ്‌ത്രീയും എത്തി ചാക്കുകെട്ട് വലിച്ചെറിച്ചെന്നും ഇതു സംബന്ധിച്ചു ചോദിച്ചപ്പോള് വീട്ടില് പൂജ നടത്തിയതിനു ശേഷമുള്ള സാധനങ്ങളാണെന്നു പറഞ്ഞെന്നും ചൂണ്ടയിട്ടിരുന്നവര് പൊലിസിനു മൊഴി നല്‍കി.\nഎന്നാല് സംശയം തോന്നിയ ഇവര് ചാക്ക് അഴിച്ചുനോക്കിയപ്പോഴാണ് മൃതദേഹം കണ്ടെത്തിയത്. അറസ്റ്റിലായ പ്രതികളെ തേനി കോടതിയില് ഹാജരാക്കി റിമാന്‍ഡ് ചെയ്യും.


അമ്മ അവനെ സ്‌കൂള് ബസ്സ് കയറ്റി വിട്ട് യാത്രയാക്കാന് വരണമെന്ന് മോന് നിര്‍ബന്ധിച്ചിരുന്നു.അതിനവള് എന്നും രാവിലെ ഫ്‌ലാറ്റില് നിന്ന് ഇറങ്ങിപ്പോകുന്നത് അയാള്‍ക്ക് സഹിക്കാന് കഴിഞ്ഞില്ല. അതിനെച്ചൊല്ലി എന്നും അവര് കലഹിച്ചു. അവനു സ്വയം പര്യാപ്തത വരില്ലെന്നായിരുന്നു അയാളുടെ ന്യായം. അവന്റെ കുഞ്ഞിക്കൈ കൊണ്ടുള്ള ടാറ്റാ അവളുടെ മനസ്സ് നിറച്ചിരുന്നു. അതുപേക്ഷീക്കാന് അവള് തയാറായില്ല. അവന് നേരം വൈകി എണീറ്റിട്ട് ബസ് കിട്ടാതെ വന്നാല് അവനെ സ്‌കൂളില് കൊണ്ടു വിടുന്നതിനും അയാള് മടിച്ചു. അവന് എണീക്കാന് വൈകുന്ന ദിവസങ്ങളിലും അവര് തമ്മില് വഴക്കുണ്ടായി. അയാള്‍ക്കിഷ്ടമില്ലാത്ത സ്‌കൂളില് ചേര്‍ത്തതുകൊണ്ടുള്ള കോപമായിരുന്നു അതെല്ലാം. കുറെ വഴക്കിട്ടതിനുശേഷം ‘ ‘കഴുതേ, ബുദ്ദൂ, നിന്നെ എന്തിനു കൊള്ളാമെടാ, മരങ്ങോടാ, അമ്മേടെ മടീലിരിക്കണ കഴുത മോനെ’ എന്നെല്ലാം മുറുമുറുത്തുകൊണ്ട് അയാള് അവനെ സ്‌കൂളില് കൊണ്ടുവിടുമായിരുന്നു.\nഓരോ കാര്യം അയാള്‍ക്കായി ചെയ്തുകൊടുക്കുമ്പോഴും അവള് കരുതിയത് അയാള്‍ക്ക് അവളോട് സ്‌നേഹം ഉണ്ടാവുമെന്നായിരുന്നു. സ്വന്തം ബാങ്കില് ഒട്ടും പണമില്ലാതായി എന്നൊരു അപകര്‍ഷതാബോധം അയാളില് ജനിച്ച് അതില് നിന്നു കൂടി അയാള് വഴക്കിടാന് കാരണം കണ്ടുപിടിയ്ക്കാതിരിയ്ക്കട്ടെ എന്ന് അവള് കരുതി. എന്നാല് അവളില് നിന്ന് കിട്ടിയതൊന്നും കാര്യമില്ല… കിട്ടാത്ത മറ്റെന്തോ ആയിരുന്നു അയാള്‍ക്ക് വേണ്ടിയിരുന്നത്. അതെന്താണെന്ന് ശരിയായി പരിചയപ്പെടുത്തിക്കൊടുക്കാനുള്ള കഴിവോ മനസ്സോ അയാള്‍ക്ക് ഉണ്ടായിരുന്നില്ല. അത് മനസ്സിലാക്കാന് അവള് പരീക്ഷിച്ച മാര്‍ഗങ്ങളിലെല്ലാം അവളെ കാത്തിരുന്നത് തോല് വികള് മാത്രമായിരുന്നു.\nഅയാള് അടുക്കള ജോലികള് ചെയ്യാമെന്നേറ്റു. അതിനു ശേഷം ഭക്ഷണവും അയാള് തീരുമാനിക്കുന്നതു പോലെയായി. രാവിലത്തെ ജോലികളെല്ലാം അവള് തന്നെ ചെയ്യണം. മകന് ഉച്ചയ്ക്ക് സ്‌കൂള് വിട്ട് വരുമ്പോള് അയാള് അവനു ഊണു ഉണ്ടാക്കി കൊടുക്കും. പിന്നെ വൈകീട്ട് ഏഴരമണിയ്ക്ക് അവള് വന്ന് അയാള്‍ക്ക് ചായ ഉണ്ടാക്കിക്കൊടുക്കണം. തുണി അലക്കണം, അടിച്ചു വാരിതുടയ്ക്കണം. മകനെ ഹോം വര്‍ക്ക് ചെയ്യിക്കണം. അയാള് ആ നേരം കൊണ്ട് അത്താഴമുണ്ടാക്കും. അത്താഴം അവള് വിളമ്പണം. മേശ വൃത്തിയാക്കണം, പാത്രങ്ങള് കഴുകി അടുക്കള വൃത്തിയാക്കി, അലക്കിയ തുണികള് മടക്കി വെച്ച് വീട് പറ്റാവുന്ന മാതിരി ഒന്ന് അടുക്കിപ്പെറുക്കി തികച്ചും അലങ്കോലമായിക്കിടക്കുന്ന അവന്റെ യൂണിഫോമും ബുക്കും ഷൂവുമൊക്കെ ശരിയാക്കി വെച്ചു വേണം അവള്‍ക്ക് ഉറങ്ങാന്…\nഓഫീസില് വലിയ മാഡമാണല്ലോ അവള്… വീട്ടില് വന്ന് സാധാരണ പെണ്ണുങ്ങളെപ്പോലെ പണിയെടുത്തില്ലെങ്കില് എന്താണ് പെണ് ജോലികള് എന്നവള് മറന്നു പോയെങ്കിലോ എന്നായിരുന്നു അയാളുടെ ഉല്‍ക്കണ്ഠ.\nഅവള് ഓഫീസില് നിന്ന് വൈകി വരുന്നതില് അയാള്‍ക്ക് ക്ഷോഭം വന്നു തുടങ്ങി. ‘ നീ വിളിക്കുമ്പോള് നിന്നെ ഓഫീസില് വന്ന് പിക്കപ്പ് ചെയ്യാന് ഞാനെന്താ നിന്റെ ഡ്രൈവറാണോ’ എന്നായി അയാളുടെ ചോദ്യം. പലപ്പോഴും രാവിലെ അവളെ ഓഫീസില് കൊണ്ടുവിടാനും അയാള് തയാറായില്ല. അതിനാണ് മാസം നാല്‍പതിനായിരം രൂപ ബാങ്കില് വന്നു വീഴുന്നതെന്ന സത്യം അയാള് സൌകര്യപൂര്‍വം വിസ്മരിച്ചു. ‘അത് നിനക്ക് ടാക്‌സ് ഇളവ് നല്‍കുന്നുണ്ടല്ലോ ഞാന് സമ്മതിച്ചില്ലായിരുന്നെങ്കില് നീ ആ ഇളവ് എങ്ങനെ നേടുമായിരുന്നു’ എന്ന് പറഞ്ഞ് ആ തുകയെ അയാള് നിസ്സാരമാക്കി.\nഅച്ഛന് കൊണ്ടു വിടുന്നതുകൊണ്ടാണ്, അച്ഛന് ജോലിക്ക് പോകാന് അനുവദിച്ചതുകൊണ്ടാണ് അമ്മയ്ക്ക് ജോലിക്ക് പോകാന് കഴിയുന്നതെന്ന് അയാള് മകനെ പറഞ്ഞു മനസ്സിലാക്കുകയും ചെയ്തു. അതിനും പുറമേ അവന്റെ പല കൂട്ടുകാരുടേയും അമ്മമാര് പറയുന്നത് അവന് കേട്ടിട്ടുമുണ്ടായിരുന്നു.. ‘അയ്യോ! പ്രവീണിന്റെ അച്ഛന് എന്നെ ജോലിക്ക് പോവാന് സമ്മതിക്കില്ല. ഞാന് വീട്ടിലിരുന്ന് പ്രവീണിനെ നോക്കുന്നതാണ് അദ്ദേഹത്തിനിഷ്ടം. അദ്ദേഹം അനുവദിക്കാതെ ഞാന് ഒന്നും ചെയ്യില്ല. ‘\nഎന്തെല്ലാം അയാള് പറഞ്ഞാലും വൈകുന്നേരം അവളെ കണ്ടില്ലെങ്കില് മകനു സഹിക്കാന് പറ്റിയിരുന്നില്ല. അതുകൊണ്ടു തന്നെ ഒരു ഓഫീസ് ടൂറിനും അവള് പോയിരുന്നില്ല. സൈറ്റ് വിസിറ്റിനു പോവേണ്ടി വന്നാല് രാവിലെ പോയി രാത്രി തിരിച്ചെത്താന് അവള് ശ്രദ്ധിച്ചിരുന്നു. അങ്ങനെ ഒരിയ്ക്കല് കല്‍ക്കത്തയില് നിന്ന് മടങ്ങുമ്പോള് വിമാനം വൈകി രാത്രി ഒരു മണിയായി അവള് എയര്‍പോര്‍ട്ടില് വന്നപ്പോള്.അയാള്‍ക്ക് ഫോണ് ചെയ്ത നിമിഷം അയാള് പറഞ്ഞു, ‘ അവിടെ കിടന്നോ, നാളെ വെളുത്തിട്ട് നേരം പോലെ വന്നാല് മതി.’ രാത്രി ഒരു മണിക്ക് ടാക്‌സി പിടിയ്ക്കാനുള്ള ധൈര്യം ഇന്ത്യയില് പൊതുവേ സ്ത്രീകള്‍ക്ക് ഇല്ലല്ലോ. അവള് എയര്‍പോര്‍ട്ടിലിരുന്ന് നേരം വെളുപ്പിച്ചു. അതിനു ശേഷം മോനെ വിട്ടിട്ട് അമ്മ എവിടേയും പോകരുതെന്ന് അവന് ഇടയ്ക്കിടെ സത്യം ചെയ്തു മേടിക്കുമായിരുന്നു. അവളെ കെട്ടിപ്പിടിയ്ക്കാതെ, അവളുടെ മുലയില് കുഞ്ഞിക്കൈ ചേര്‍ത്തു വെയ്ക്കാതെ അവനുറങ്ങാന് കഴിഞ്ഞിരുന്നില്ല. അപ്പോഴെല്ലാം അവന്റെ നിഷ്‌ക്കളങ്കമായ സ്‌നേഹം ഓര്‍ത്ത് അവളുടെ കണ്ണ് നിറയും.\nഅയാള് ഓരോന്നിനായി കൂടുതല്‍ക്കൂടുതല് നിയന്ത്രണം വെച്ചു തുടങ്ങി. എപ്പോഴും നിരീക്ഷിയ്ക്കപ്പെടുന്നത്, ചോദ്യങ്ങള്‍ക്കുത്തരം നല്‍കേണ്ടത്, ആ ഉത്തരങ്ങളില് ഒട്ടും വിശ്വസിക്കാത്ത ഒരാളുടെ മുന്നില് ശിക്ഷയ്ക്കായി നില്‍ക്കേണ്ടത്, അവള്‍ക്ക് അലറാനും മതിവരുവോളം അയാളുടെ മുഖത്തിടിയ്ക്കാനും ചിലപ്പോള് അയാളെ കുത്തിക്കൊല്ലാനോ അല്ലെങ്കില് അവള്‍ക്ക് മരിക്കാനോ തോന്നുന്നത്..ഒന്നും നടക്കാതെ വരുമ്പോള് നിസ്സഹായത കൊണ്ട് ആത്മാഭിമാനത്തിലേല്‍ക്കുന്ന അറ്റമില്ലാത്ത ക്ഷതങ്ങള് അവളെത്തന്നെ നിന്ദിക്കുന്നത് …. ഇക്കാര്യമെല്ലാം അവള് കിതച്ചുകൊണ്ടും തോരാതെ കരഞ്ഞുകൊണ്ടും കൌണ്‍സിലിംഗില് വിശദമാക്കി.\n‘കുടുംബമാണ് സ്ത്രീയുടെ എല്ലാം.’ കൌണ്‍സിലര് അഭിപ്രായപ്പെട്ടു. ‘ നിങ്ങള് ജോലി രാജി കൊടുത്ത് വീട്ടിലിരിക്കു. അണിഞ്ഞൊരുങ്ങി ഭര്‍ത്താവിനെ ആകര്‍ഷിക്കു. ഇരുണ്ട നിറമുള്ളവര്‍ക്ക് ചേരുന്ന വസ്ത്രങ്ങളും മേക്കപ്പും ധരിക്കു. അദ്ദേഹം ജോലിക്ക് പോകട്ടെ. മകന് നിങ്ങളോട് കൂടുതല് അടുപ്പവുമുണ്ടാകും. മകന് നിങ്ങളെ തിരിച്ചറിയേണ്ടതല്ലേ ജീവിതത്തിലെ ഏറ്റവും വലിയ സൌഭാഗ്യം. അല്ലെങ്കിലും പെണ്ണുങ്ങള്‍ക്ക് എന്തിനാണ് എന്‍ജിനീയറിംഗ് ബിരുദം ? പുരുഷന്മാര് കൂടുതല് ശോഭിക്കുന്ന ഒരു മേഖലയല്ലേ അത്? ‘\n”ഭര്‍ത്താവല്ലേ… അദ്ദേഹം നിങ്ങളുടെ എല്ലാം പരിശോധിക്കട്ടെ. ചോദ്യങ്ങള് ചോദിയ്ക്കട്ടെ ..അതിനൊക്കെ ഉത്തരം പറയാനെന്താ വിഷമം? നിങ്ങള് കള്ളത്തരമൊന്നും ചെയ്യുന്നില്ലെങ്കില്.. നിങ്ങള്‍ക്ക് ജോലി കളയാനും വയ്യ. അപ്പോള് അദ്ദേഹം പരിശോധിക്കുന്നതില് കുഴപ്പമൊന്നുമില്ല. അത് ഒരു സാധാരണ കാര്യമായി അങ്ങ് എടുത്താല് മതി. അദ്ദേഹത്തില് നിന്ന് വിരുദ്ധമായ ഒരു ആത്മാഭിമാനം നിങ്ങള് എന്തിനാണ് കാത്തു സൂക്ഷിക്കുന്നത്?’\n‘അദ്ദേഹത്തോട് കൂടുതല് ബഹുമാനം കാണിക്കുകയും അനുസരണയും സ്‌നേഹവും പ്രകടിപ്പിക്കുകയും ചെയ്യൂ.. എല്ലാം ഒ കെ ആവും.’


നാട്ടു പഴങ്ങളില് പ്രിയങ്കരന് ഞൊട്ടാഞൊടിയന് ; രോഗങ്ങള് മാറ്റുന്ന വൈദ്യന് – Binocularlive.com\nനാട്ടു പഴങ്ങളില് പ്രിയങ്കരന് ഞൊട്ടാഞൊടിയന് ; രോഗങ്ങള് മാറ്റുന്ന വൈദ്യന്\nApril 11, 2018 April 11, 20180Comments\nനാട്ടിന്‍പുറങ്ങളില് വഴിവക്കിലും തൊടിയിലുമെല്ലാം കാണുന്ന ചെടിയാണിത്. കുട്ടികാലത്ത് മിക്ക ആളുകളുടെയും ഇഷ്ട്ടപ്പെട്ട പഴമായ ഞൊട്ടാഞൊടിയന്. പിന്നീട് കോണ്ക്രീറ്റ് വത്കരണം ഗ്രാമങ്ങളെയും പിടികൂടിയപ്പോള് അന്യം നിന്ന് പോയ പല ചെടികളില് ഒന്ന്. എങ്കിലും ഇപ്പോഴും പല സ്ഥലത്തും ഞൊട്ടാഞൊടിയന് കണ്ട് വരുന്നുണ്ട്. ഏറെ രുചിയുള്ള ഞൊട്ടാഞൊടിയന്‍റെ ഔഷധ ഗുണം അത്ഭുതകരമാണ്. പല രോഗങ്ങളെയും പ്രതിരോധിക്കാനും ഇല്ലാതാക്കാനും ഉള്ള കഴിവ് ഈ നാട്ടുപഴത്തിനുണ്ട്.\nഞൊട്ടാഞൊടിയന്, ഞൊടിഞ്ചൊട്ട, മുട്ടമ്പുളി തുടങ്ങിയ പല പേലുകളില് ഇതറയിപ്പെടുന്നു. പല രോഗങ്ങള്‍ക്കുമുള്ള പ്രകൃദിദത്ത ഔഷധമാണിത്. ഗോള്‍ഡന് ബെറിയെന്നും ഇതറിയപ്പെടുന്നുണ്ട്. ഇതിന്റെ പഴുത്ത ഫലമാണ് ഉയോഗിയ്ക്കുന്നത്. പുറത്ത് കോണ് രൂപത്തിലെ ആവരണത്തിനുളളിലാണ് ഇത് കാണപ്പെടുക. പച്ചയ്ക്കും ഇതു പഴുത്തും. ഇതു പഴുക്കുന്നതാണ് കൂടുതല് നല്ലത്. ഇതിനുള്ളില് ചെറിയ തരുതരുമായി കുരുക്കളുമുണ്ട്.\nവൈറ്റമിന് എ, ബി, സി എന്നിവയുടെ പ്രധാനപ്പെട്ട ഒന്നാണിത്. ശരീരത്തിന് ഊര്‍ജം നല്‍കാന് ഏറെ ഗുണകരം. കുട്ടികള്‍ക്കും അത്‌ലറ്റുകള്‍ക്കുമെല്ലാം തികച്ചും യോജിച്ചത്. ഇതില് ശരീരത്തിന്റെ വളര്‍ച്ചയ്ക്ക് അനുകൂലമായ പ്രോട്ടീനുകള്, ഫോസ്ഫറസ് എന്നിവ ധാരാളം അടങ്ങിയിട്ടുണ്ട്.\nനല്ലൊരു ഡൈയൂറിക്കാണിത്. മൂത്രതടസം മാറ്റുന്നതിനും കിഡ്‌നി ആരോഗ്യത്തിനുമെല്ലാം ഏറെ മികച്ചത്. ചീത്ത കൊളസ്‌ട്രോള് കുറയ്ക്കാനുള്ള നല്ലൊരു പ്രതിവിധിയാണ് ഞൊട്ടഞൊടിയന്റെ ഫലം. രക്തം ശുദ്ധീകരിയ്ക്കാന് ഏറെ നല്ലത്. രക്തപ്രവാഹം മികച്ചതാക്കുന്നതു വഴി ഹൃദയത്തിനും നല്ലതാണ്. ചെറുകുടല്, വന്‍കുടല്, വയര് ക്യാന്‍സറുകള്‍ക്കുള്ള ഉത്തമഔഷധം. ഒരു ഉത്തമ രോഗ സംഹാരിണിയായ ഞൊട്ടാഞൊടിയന്‍റെ അത്ഭുത സിദ്ധി മനസ്സിലാക്കി വീട്ടുവളപ്പില് നട്ടുപിടിപ്പിച്ച് വളര്‍ത്തുന്ന ആളുകളുടെ എണ്ണം വളരെ കൂടിയിരിക്കുകയാണ്…\nആര്‍ട്ടിക്കിള് ഉപകാരപ്രദമെങ്കില് ഷെയര് ചെയ്ത് സുഹൃത്തുക്കളിലും എത്തിക്കൂ…\n← ചങ്കൂറ്റം കൊണ്ട് അത്ഭുതപ്പെടുത്തുന്ന ഐപിഎസ് ഉദ്യോഗസ്ഥ; 18 വര്‍ഷം കൊണ്ട് 41 സ്ഥലംമാറ്റം വാങ്ങിയിട്ടും തളരാത്ത പോരാളി\nമനുഷ്യാ, നിനക്ക് മാത്രം ചെയ്യാന് കഴിയുന്ന ക്രൂരത ; പിശാചുക്കള് പോലും ഭയക്കുന്ന കാപാലികത →\nസിദ്ധനായ പെരുംതച്ചൻ നിർമ്മിച്ച ‘ബി’ നിലവറ തുറക്കാൻ ആധുനിക ശാസ്ത്രത്തിനാകുമോ ?\nഭാരതത്തിന്റെ ഇരട്ടച്ചങ്കുള്ള വനിത ; പിഞ്ചു കുഞ്ഞിനെ പിച്ചിച്ചീന്തിയവരെ കുടുക്കിയ ദീപിക വക്കീൽ\nപൊന്ന് കൊയ്യാന് ഒരു കൃഷി ; കറുത്ത പൊന്നിന്റെ കരുത്തുറ്റ രൂപം പെപ്പര് തെക്കന്\nവന് നേട്ടം കൊയ്യാന് ഒരു സംരംഭം ; വിജയിച്ച സംരഭകന് തന്നെ പരിചയപ്പെടുത്തുന്നു\nഏറ്റവും കുറഞ്ഞ മുതൽ മുടക്കിൽ, സുനിശ്ചിതമായ വിജയം കൊയ്യാൻ 10 സംരംഭങ്ങൾ


psc job | യുഡിഎഫ് കാലത്തെ താൽകാലിക ജീവനക്കാരിൽ ബഹുഭൂരിപക്ഷത്തേയും പിരിച്ചുവിട്ടു; പിന്നെ നടത്തിയത് സർക്കാർ സർവ്വീസിൽ മാത്രം 1,17 ലക്ഷം താൽകാലിക നിയമനങ്ങൾ; പാർട്ടി നിയമനങ്ങൾ പൊതുമേഖലയിലും സജീവം; പി എസ് സിയെ നോക്കുകുത്തിയായി ജോലി കൊടുത്തത് രണ്ടര ലക്ഷം പേർക്ക് - MarunadanMalayalee.com\nOctober 21, 202007:16 AM IST Permalink\nകോഴിക്കോട് : സർക്കാർ-പൊതുമേഖലാ സ്ഥാപനങ്ങളിലായി കേരളത്തിൽ രണ്ടു ലക്ഷത്തോളം താൽകാലിക ജീവനക്കാർ. ഇക്കാര്യത്തിൽ മുഖ്യന്ത്രിയുടെ വിശദീകരണം തെറ്റാണെന്ന് തെളിഞ്ഞു. സംസ്ഥാനത്തു സർക്കാർ വകുപ്പുകളിൽ മാത്രം ജോലി ചെയ്യുന്നത് 1,17, 267 താൽക്കാലിക ജീവനക്കാരാണ്.\nയുഡിഎഫ് ഭരണകാലത്ത് 2012-13 ൽ 25,136 താൽക്കാലിക ജീവനക്കാരാണു സർക്കാർ ജോലികളിൽ ഉണ്ടായിരുന്നത്. ഇടതു സർക്കാർ അധികാരത്തിൽ വന്ന ഉടൻ ഇവരിൽ ഭൂരിഭാഗം പേരെയും പിരിച്ചു വിട്ടു. പിന്നീടാണ് ഇത്രയും പേരെ നിയമിച്ചത്.4വർഷം കൊണ്ട് പിഎസ്‌സി വഴി നടത്തിയ നിയമനങ്ങളുടെ ഇരട്ടിയിലേറെയാണു താൽക്കാലികമായി നിയമിച്ചത്. 2020 ഏപ്രിൽ 30 വരെ പിഎസ്‌സി വഴി 1,33,132 പേർക്കാണു നിയമന ശുപാർശ നൽകിയത്. അതായത് പി എസ് സി പരീക്ഷ എഴുതി കാത്തിരിക്കുന്നവരെ നിരാശരാക്കുന്നതാണ് സർക്കാർ ഇടപെടൽ.\nനൂറ് ദിവസം കൊണ്ട് ഇനിയും പതിനായിരങ്ങൾക്ക് തൊഴിൽ നൽകുമെന്നാണ് മുഖ്യമന്ത്രി പിണറായി വിജയന്റെ പ്രഖ്യാപനം. ഇതും താൽകാലിക നിയമനങ്ങളാകുമോ എന്ന സംശയം ശക്തമാണ്. പാർട്ടി അനുഭാവികൾക്കും കുടുംബാഗങ്ങൾക്കുമാണ് താൽകാലിക ജോലിയിൽ ഏറെയും കിട്ടിയതെന്ന വാദവും സജീവമാണ്. ഇപ്പോൾ പുറത്തു വന്നത് 1,17, 267 താൽക്കാലിക ജീവനക്കാർ സർക്കാർ സർവ്വീസിൽ നേരിട്ടുണ്ടെന്നാണ്. പൊതുമേഖലാ സ്ഥാപനങ്ങളിലെ കണക്ക് ഇനിയും പുറത്തു വന്നിട്ടില്ല. ഇത് കൂടി കൂട്ടിയാൽ കണക്ക് രണ്ട് ലക്ഷം കവിയും.\nസ്പാർക്ക് സോഫ്റ്റ് വെയർ വഴി ശമ്പളം വാങ്ങുന്നവരുടെ മാത്രം കണക്കാണിത്. 2020 ജനുവരിയിൽ സ്പാർക്ക് വഴി ശമ്പളം വാങ്ങിയ താൽക്കാലിക, കരാർ, ദിവസ വേതനക്കാരെ സംബന്ധിച്ചു കെപിസിസി സെക്രട്ടറി സി.ആർ. പ്രാണകുമാറിനു ധനവകുപ്പ് വിവരാവകാശ നിയമപ്രകാരം നൽകിയ മറുപടിയിലാണ് ഈ കണക്ക്. ഇത്രയും ജീവനക്കാർക്കായി ശമ്പളയിനത്തിൽ എത്ര തുകയാണു ചെലവാക്കുന്നതെന്നു വ്യക്തമാക്കിയിട്ടില്ല. കോടികൾ ഇവർക്കായി സർക്കാർ നൽകുന്നുണ്ട്.\nസ്പാർക്ക് വഴി അല്ലാതെ ശമ്പളം നൽകുന്ന പൊതുമേഖലഅർധസർക്കാർ സ്ഥാപനങ്ങൾ, തനതു ഫണ്ടിൽ പ്രവർത്തിക്കുന്ന ബോർഡ്‌കോർപറേഷനുകൾ, തദ്ദേശ സ്ഥാപനങ്ങൾ, സർവകലാശാലകൾ പോലെയുള്ള സ്ഥാപനങ്ങൾ, സിഡിറ്റ്, കിൻഫ്ര, സ്‌പേസ് പാർക്ക്, വിവിധ കൺസൽറ്റൻസികൾ തുടങ്ങിയവയിലെ കരാർ, ദിവസ വേതന നിയമനങ്ങൾ കൂടി പരിഗണിക്കുമ്പോൾ താൽക്കാലിക ജീവനക്കാരുടെ എണ്ണം രണ്ടര ലക്ഷത്തോളം വരും.\nസർക്കാരിന്റെ കാലാവധി അവസാനിക്കുന്നതിനു മുൻപു കൂടുതൽ താൽക്കാലികക്കാരെ സ്ഥിരപ്പെടുത്താനുള്ള നീക്കം സജീവമാണ്. പല റാങ്ക് പട്ടികകളുടെയും കാലാവധി തീർന്നെങ്കിലും കോവിഡ് പ്രതിസന്ധി മൂലം പുതിയ റാങ്ക് പട്ടിക നിലവിൽ വന്നിട്ടില്ല. ഇതു മുതലെടുത്തും പിൻവാതിൽ നിയമന നീക്കം സജീവമാണ്.


ഗ്രൂപ്പ് വീഡിയോ കോളിംഗ്: ഏറ്റവും മികച്ച5ആപ്ലിക്കേഷനുകള് | Dhanam\nകൃഷിനാശം വിലയിരുത്താനും നഷ്ടപരിഹാരം നൽകാനും ‘സ്മാർട്’ സോഫ്റ്റ്‌വെയർ\nഉപഭോക്തൃസംരംക്ഷണ നിയമം; പരിഷ്‌കാരങ്ങള് മൂന്നു മാസത്തിനകം\nസ്വകാര്യമേഖലയെ മൊത്തം ‘ബുള്ളിഷ്’ ആക്കും: മോദി\nചൈനയുടെ കയറ്റുമതി ജൂലൈയില് വര്‍ദ്ധിച്ചു\nഉല്‍സവ കാലത്തേക്ക് എസ്.ബി.ഐയുടെ ഉദാര വായ്പാ ഓഫര്\nഡെബിറ്റ് കാര്‍ഡ് ഇല്ലാതാകും; പണമിടപാടിനു ‘യോനോ’ വ്യാപകമാക്കാന് എസ്.ബി.ഐ\nപുതിയ വായ്പക്കാര്‍ക്കും നിലവിലുള്ളവര്‍ക്കും ഒരു പോലെ കുറഞ്ഞ പലിശ; റിപ്പോ നിരക്കനുസരിച്ച് എസ്ബിഐ\n699 രൂപയ്ക്ക് 100 എംബിപിഎസ്; ജിയോ ഫൈബറിന് മുമ്പ് പ്ലാനുകള് മാറ്റി ഹാത്‌വേ\nമാസാവസാനമുള്ള ഞെരുക്കമൊഴിവാക്കാം; കുടുംബ ബജറ്റ് താളം തെറ്റാതിരിക്കാന് ഈ വഴികള്\nവെള്ളക്കെട്ടില് പെട്ട വാഹനങ്ങള്‍ക്ക് ഇന്‍ഷുറന്‍സ് ലഭിക്കാന്; അറിഞ്ഞിരിക്കേണ്ട5കാര്യങ്ങള്\nധനികനാകാന് ഈ നാല് എക്കൗണ്ടുകള്; ബിസിനസുകാര്‍ക്കിതാ ഒരു മാര്‍ഗരേഖ\nധനികനാകാന് ആഗ്രഹം മാത്രം പോര; ഇങ്ങനെ ഒരു പ്ലാനിങ് നിങ്ങളെ സഹായിക്കും\nബിസിനസിലെ മരവിപ്പ് മറികടക്കാന്6വഴികള്\nബിസിനസിനെ വളര്‍ത്തും ചെറുതെന്നു തോന്നുന്ന ഈ ‘വലിയ’ കാര്യങ്ങള്\nശരിവെക്കുന്നവരല്ല, നിങ്ങളെ ചോദ്യം ചെയ്യുന്നവര് ബിസിനസിനെ സഹായിക്കുന്നതിങ്ങനെ\nHome Tech ഗ്രൂപ്പ് വീഡിയോ കോളിംഗ്: ഏറ്റവും മികച്ച5ആപ്ലിക്കേഷനുകള്\nഗ്രൂപ്പ് വീഡിയോ കോളിംഗ്: ഏറ്റവും മികച്ച5ആപ്ലിക്കേഷനുകള്\nസൗജന്യമായി വീഡിയോ കോണ്‍ഫറന്‍സിംഗ് നടത്താവുന്ന ഈ ആപ്ലിക്കേഷനുകള് ബിസിനസ് സ്ഥാപനങ്ങള്‍ക്ക് ഏറെ പ്രയോജനകരമാണ്\nവിരലിലെണ്ണാവുന്ന ആളുകളുള്ള സ്റ്റാര്‍ട്ടപ്പ് കമ്പനിയാകട്ടെ, ലക്ഷക്കണക്കിന് ജീവനക്കാരുള്ള വന്‍കിട സ്ഥാപനമാകട്ടെ, വലുപ്പച്ചെറുപ്പമില്ലാതെ കമ്പനികളിലെല്ലാം സര്‍വസാധാരണമാണ് ഗ്രൂപ്പ് വീഡിയോ കോളിംഗ്. ഉപയോഗിക്കുന്നതിനുള്ള ലാളിത്യവും സൗകര്യങ്ങളും ചെലവ് വളരെ കുറവാണെന്നതുമൊക്കെയാണ് വീഡിയോ കോണ്‍ഫറന്‍സിംഗ് ഇത്രയേറെ വ്യാപകമാകാന് കാരണം.\nഎന്നാല് പരമ്പരാഗതമായ രീതിയില് പ്രവര്‍ത്തിക്കുന്ന ചില സ്ഥാപനങ്ങള് ഇപ്പോഴും ഇതിന്റെ സാധ്യതകള് ഉപയോഗിച്ചു തുടങ്ങിയിട്ടില്ലെന്നതാണ്\nവാസ്തവം. ഗ്രൂപ്പ് വീഡിയോ കോളിംഗ് സംവിധാനത്തിന്റെ സാങ്കേതികവിദ്യയെക്കുറിച്ചുള്ള അവബോധം ഇല്ലാത്തതാണ് ഇതിന് ഒരു പ്രധാന കാരണം. ലളിതവും ഏറ്റവും കൂടുതല്‍പ്പേര് ഉപയോഗിക്കുന്നതുമായ ഗ്രൂപ്പ് വീഡിയോ കോളിംഗ് ആപ്ലിക്കേഷനുകളും അവയുടെ സവിശേഷതകളും എന്തൊക്കെയാണെന്ന് നോക്കാം.\nകോര്‍പ്പറേറ്റുകള്‍ക്കിടയില് ഏറെ വ്യാപകമായ ഗ്രൂപ്പ് വീഡിയോ കോളിംഗ് സംവിധാനമാണ് ഹാങൗട്ട്‌സ്. പെയ്ഡ് സേവനമായ ഗൂഗിള് ബിസിനസ് ഹാങൗട്ട്‌സ് ആണ് കോര്‍പ്പറേറ്റ് കമ്പനികള് കൂടുതലായി ഉപയോഗിക്കുന്നത്. എന്നാല് സാധാരണ ഗൂഗിള് ഹൗങൗട്ട്‌സ് സൗജന്യമാണ്. ഗ്രൂപ്പ് വീഡിയോ കോള് തുടങ്ങാന് വീഡിയോ കോള് ബട്ടണ് അമര്‍ത്തിയശേഷം സ്‌ക്രീനിന്റെ താഴെയുള്ള + ഐക്കണ് ക്ലിക്ക് ചെയ്ത് കോള് ചെയ്യേണ്ട കോണ്ടാക്റ്റ്‌സ് തെരഞ്ഞെടുക്കണം. ആന്‍ഡ്രോയ്ഡിലും ഐഒഎസിലും ഇത് ഉപയോഗിക്കാം. 25 പേരെ വീഡിയോ കോള് നടത്താന് ഇതില് അനുവദിക്കുന്നുണ്ട്.\nഗൂഗിള് ബിസിനസ് ഹൗങൗട്ട്‌സില് കൂടുതല്‍പ്പേരെ ആഡ് ചെയ്യാം.\nസൗജന്യവും ലളിതവുമായ രീതിയിലാണ് ഫേസ്ബുക്ക് മെസഞ്ചര് പ്രവര്‍ത്തിക്കുന്നത്. വാട്ട്‌സാപ്പിലെ പോലെ ആദ്യം ഒരാളുമായി വീഡിയോകോള് ആരംഭിച്ച് പിന്നീട് വീഡിയോ കോണ്‍ഫറന്‍സിംഗ് ആക്കി ഇതില് മാറ്റേണ്ടതില്ല. ആദ്യം ഗ്രൂപ്പ് ഉണ്ടാക്കുകയോ നിലവിലുള്ള ഗ്രൂപ്പ് തെരഞ്ഞെടുക്കുകയോ ചെയ്തശേഷം എല്ലാ അംഗങ്ങളെയും വിളിക്കാനുള്ള ഓപ്ഷന് തെരഞ്ഞെടുത്താല് മതി. മെസഞ്ചറില് ഒറ്റ കോളില് 50 പേരെ വരെ ആഡ് ചെയ്യാനാകും. ഒറ്റ സമയം ആറുപേര്‍ക്ക് മാത്രമാണ് സ്‌ക്രീന് സ്‌പേസ് ലഭിക്കുന്നത്. മറ്റുള്ളവരെ സ്‌ക്രീനിന്റെ അടിയില് തമ്പ്‌നെയ്ല് ആയി കാണിക്കും.\nആളുകളെ വീഡിയോ കോളിംഗ് എന്താണെന്ന് പരിചയപ്പെടുത്തിയ ആപ്ലിക്കേഷനാണ് സ്‌കൈപ്പ് എന്നു പറയാം. മൈക്രോസോഫ്റ്റിന്റെ ഉടമസ്ഥതയിലുള്ള സ്‌കൈപ്പ് വീഡിയോ കോളിംഗ് സൗജന്യമാണ്.\nആന്‍ഡ്രോയ്ഡിലും ഐഒഎസിലും ഇത് പ്രവര്‍ത്തിക്കും. ആദ്യം ഒരാളെ വീഡിയോ കോള് ചെയ്തശേഷം 25 പേരെ വരെ ഇതിലേക്ക് ആഡ് ചെയ്യാം. അല്ലെങ്കില് എല്ലാവരെയും ആദ്യം തന്നെ സെലെക്റ്റ് ചെയ്തശേഷം അവര്‍ക്ക് സെഷനിലേക്ക് ചേരാന് അവസരം കൊടുക്കാം. സെഷനില് അഞ്ചു പേരില് കൂടുതലുണ്ടെങ്കില് കോണ്‍ഫറന്‍സിംഗ് തനിയെ ‘ഫോക്കസ് മോഡി’ലേക്ക് മാറുകയും സ്‌ക്രീനില് സ്പീക്കറുടെ മുഖം കാണിച്ച് മറ്റുള്ളവരെ തമ്പ്‌നെയ്ല് ആയി സ്‌ക്രീനിന്റെ അടിയില് കാണിക്കുകയും ചെയ്യും.\nഫേസ്ബുക്കിന്റെ ഉടമസ്ഥതയിലുള്ള വാട്ട്‌സാപ്പിന് മാസത്തില് 1.5 ബില്യണ് ആക്റ്റീവ് ഉപോയാക്താക്കളാണുള്ളത്. വാട്ട്‌സാപ്പ് ഐഒഎസിലും ആന്‍ഡ്രോയ്ഡിലും ഗ്രൂപ്പ് വീഡിയോ കോളിംഗ് സംവിധാനം തുടങ്ങിയിട്ടുണ്ട്. ഈ സേവനം സൗജന്യമാണെങ്കിലും വാട്ട്‌സാപ്പിന്റെ ബീറ്റ പ്രോഗ്രാമില് രജിസ്റ്റര് ചെയ്ത ഉപയോക്താക്കള്‍ക്ക് മാത്രമാണ് ഇപ്പോള് ലഭ്യമാകുന്നത്. വീഡിയോ കോള് തുടങ്ങാന് ഉപയോക്താവ് തന്റെ കോണ്ടാക്റ്റ് ലിസ്റ്റിലുള്ള ആരെയെങ്കിലും വീഡിയോ കോള് വിളിക്കണം. അയാള് കോള് സ്വീകരിച്ചു കഴിഞ്ഞാല് സ്‌ക്രീനിന് മുകളില് ഒരു പോപ്പപ്പ് പ്രത്യക്ഷപ്പെടും. അതില് ക്ലിക്ക് ചെയ്ത് നാല് പേരെ ആഡ് ചെയ്യാം. അപ്പോള് സ്‌ക്രീന് നാല് ചെറിയ വിന്‍ഡോകളായി എല്ലാവരുടെയും വീഡിയോ കാണിക്കും.\nഫേസ്ബുക്കിന്റെ തന്നെ അധീനതയിലുള്ള ഇന്‍സ്റ്റാഗ്രാം ആപ്പിലും വാട്ട്‌സാപ്പിന് സമാനമായ രീതിയില് നാല് പേരെ ആഡ് ചെയ്ത് വീഡിയോ കോളിംഗ് നടത്താം. ഇതും ആന്‍ഡ്രോയ്ഡിലും ഐഒഎസിലും പ്രവര്‍ത്തിക്കും. ഇതിനായി ഇന്‍സ്റ്റാഗ്രാമില് ഗ്രൂപ്പ് ചാറ്റ് ആണ് തെരഞ്ഞൈടുക്കേണ്ടത്. കോളിനിടയില് ചാറ്റ്‌സ്‌ക്രീന് ചെറുതാക്കി ഇന്‍സ്റ്റാഗ്രാം പോസ്റ്റുകളും പരിശോധിക്കാനാകും. അടുത്തിടെയാണ് ഈ സൗകര്യം അതരിപ്പിച്ചിരിക്കുന്നതെന്നതിനാല് കുറച്ച് ഉപഭോക്താക്കള്‍ക്ക് മാത്രമാണ് ഇത് ഇപ്പോള് ലഭ്യമായിട്ടുള്ളത്.\nVedio call Apps\nPrevious articleഗ്രൂപ്പ് വീഡിയോ കോളിംഗ് : ഏറ്റവും മികച്ച5ആപ്ലിക്കേഷനുകള്\nNext articleമാര്‍ക്കറ്റിംഗിലൂടെ സാധ്യതകള് സൃഷ്ടിച്ച് വിജയം കൊയ്യാം\nഷവോമിയുടെ പുതിയ ഫോണ് നാളെ ഇന്ത്യന് വിപണിയില്\nപരിചയപ്പെടാം മികച്ച5ക്യാമറ ഫോണുകള്\nകംപ്യൂട്ടറിന്റെ വേഗത കൂട്ടണോ? ഇതാ 20 വഴികള്\nPodcast – ജീവിതം റിസ്‌ക്ഫ്രീ ആക്കാന് ഇതാ ഒരു മാര്‍ഗം\nഇക്വിറ്റി ഇന്ത്യ നിക്ഷേപ അവസരങ്ങള് – Graphite India Ltd.\nPodcast-തട്ടിപ്പ് സ്കീമുകളിൽപ്പെട്ട് പണം നഷ്ടപ്പെടാതിരിക്കാൻ എന്തൊക്കെ ശ്രദ്ധിക്കണം\nആധാര്‍കാര്‍ഡ് നഷ്ടപ്പെട്ടാല് ഉടന് ഓണ്‍ലൈനിലൂടെ ലഭിക്കും; നിങ്ങള് ചെയ്യേണ്ടത് ഇത്രമാത്രം\nഫ്‌ളിപ്കാര്‍ട്ട് വീഡിയോ സ്ട്രീമിങ് തുടങ്ങി; നിങ്ങള്‍ക്കു ലഭ്യമാകാന് അറിയേണ്ടത്\nTraining Programms : Women in Family Business\nUMEX – Used Mechinery Expo\nഇൻസ്റ്റാഗ്രാമിനെ വിലകുറച്ച് കാണേണ്ട; ഇത് എസ്എംഇകൾക്ക് വേണ്ട സോഷ്യൽ മീഡിയ ടൂൾ\nDhanam News Desk - July 9, 2018\nഇന്‍സ്റ്റാഗ്രാമിലെ വ്യാജന്മാരെ കണ്ടെത്താന് പുതിയ മാര്‍ഗവുമായി ഫേസ്ബുക്ക്\nDhanam News Desk - August 17, 2019


യൂറോപ്പിയം - ഒരു ദിവസം ഒരു മൂലകം – LUCA\nഡോ. ശ്യാംചന്ദ് എസ്.എസ്\nഅസിസ്റ്റന്റ് പ്രൊഫസര്, രസതന്ത്രവിഭാഗം, യൂണിവേഴ്സിറ്റി കോളേജ്, തിരുവനന്തപുരം\nലാന്ഥനൈഡുകളുടെ ഗണത്തില്‍പെട്ട പ്രധാന റെയര് എര്‍ത്ത് മൂലകമാണ് യൂറോപ്പിയം. യൂറോപ്പ് ഭൂഖണ്ഡത്തിന്റെ പേര് അടിസ്ഥാനമാക്കിയാണ് ഈ മൂലകത്തിന്റെ നാമകരണം. അറ്റോമിക നമ്പര് 63 ആയിട്ടുള്ള ഈ മൂലകത്തിന്റെ സവിശേഷതകളും ഉപയോഗങ്ങളും നമുക്കു നോക്കാം.\nയൂജിന് – അനറ്റോള് ഡിമോര്‍സേ\nആവര്‍ത്തനപട്ടികയില്fബ്ലോക്കില് ഉള്‍പ്പെട്ട ഈ മൂലകത്തെ 1901ല് യൂജിന് – അനറ്റോള് ഡിമോര്‍സേ എന്ന ഫ്രഞ്ച് ശാസ്ത്രജ്ഞനാണ് കണ്ടെത്തിയത്. യൂറോപ്പിയത്തിന്റെ കണ്ടെത്തല് മറ്റൊരു മൂലകമായ സമേരിയത്തിന്റെ കണ്ടെത്തലുമായി ബന്ധപ്പെട്ടിരിക്കുന്നു. 1879ല് ഫ്രഞ്ച് ശാസ്ത്രജ്ഞനായ പോള് എമിലി ലിക്കോക് ഡീ ബോയ്സ് ബൗഡ്രാന് സമേരിയം എന്ന മൂലകത്തെ കണ്ടെത്തിയതായി അവകാശപ്പെട്ടു. എന്നാല് മറ്റു ശാസ്ത്രജ്ഞര് ഇതംഗീകരിച്ചില്ല. ബൗഡ്രാന് വേര്‍തിരിച്ച സാംപിളില് ഒന്നിലധികം റെയര് എര്‍ത്ത് മൂലകങ്ങള് അടങ്ങിയതാവാം എന്നാണ് അവര് കരുതിയത്.\n1886ല് ഡിമോര്‍സേ സ്പെക്ട്രോസ്കോപി പഠനങ്ങള് വഴി സമേറിയത്തിനോടൊപ്പം മറ്റൊരു മൂലകത്തിന്റെ സാന്നിധ്യവും തിരിച്ചറിഞ്ഞു. സ്വന്തമായി വികസിപ്പിച്ചെടുത്ത സ്പെക്ട്രോസ്കോപ്പ് ഉപയോഗിച്ചു ഡിമോര്‍സേ നടത്തിയ പഠനങ്ങള്, പക്ഷെ വിവാദങ്ങള്‍ക്ക് വഴി തെളിച്ചു. പുതിയ മൂലകത്തിന്റെ കണ്ടെത്തല് സാധൂകരിക്കുന്നതിനായി കൂടുതല് പഠനങ്ങള് ആവശ്യമായി വന്നു. 1901ല് ഡിമോര്‍സെ യൂറോപ്പിയത്തെ വേര്‍തിരിച്ചു. സമേരിയം മഗ്നീഷ്യം നൈട്രേറ്റിന്റെ ആവര്‍ത്തിച്ചുള്ള ക്രിസ്റ്റലൈസേഷന് വഴിയാണ് യൂറോപ്പിയത്തെ അദ്ദേഹം വേര്‍തിരിച്ചത്. 1904ല് മറ്റൊരു ഫ്രഞ്ച് ശാസ്ത്രജ്ഞനായ ജോര്‍ജസ് ഉര്‍ബെയ്ന്, അശുദ്ധ ഗാഡോലിനിയത്തില് നിന്നും യൂറോപ്പിയത്തെ വേര്‍ത്തിരിച്ചു.\nയൂറോപ്പിയം – നിര്‍മ്മാണം\nശുദ്ധമായ ലോഹം നിര്‍മ്മിക്കാനായി ഉരുകിയ യൂറോപ്പിയം ക്ലോറൈഡിന്റെയും സോഡിയം ക്ലോറൈഡിന്റെയും മിശ്രിതത്തെ വൈദ്യുത വിശ്ലേഷണം ചെയ്യുന്നു.\nEu2O2 ലന്ഥാനവുമായി ചേര്‍ന്ന് വായുവിന്റെ അസാന്നിധ്യത്തില് ചൂടാക്കി യൂറോപ്പിയം നിര്‍മ്മിക്കാം.\nമോണോസൈറ്റ്, ബസ്റ്റനോസൈറ്റ്, സെനോറ്റൈം എന്നീ ധാതുക്കളില് നിന്നും അയോണ് എക്സ്ചേഞ്ച് രീതിയില് യൂറോപ്പിയത്തെ വ്യാവസായികമായി നിര്‍മ്മിക്കാം.\nഅറ്റോമിക നമ്പര് 63\nഅറ്റോമിക മാസ് 151.96\nഇലക്ടോണ് വിന്യാസം [Xe]4f76s2\nവിശിഷ്ടതാപധാരിക 182J kg-1K-1\nകോവാലന്റ് റേഡിയസ് 1.83 A0\nഇലക്ട്രോണ് അഫിനിറ്റി 83.363KJmol-1\nയൂറോപ്പിയം – സവിശേഷതകള്\nവെള്ളിയുടെ നിറമുള്ള, എന്നാല് എളുപ്പം മങ്ങിപ്പോവുന്ന, ഡക്റ്റിലിറ്റി കൂടുതലുള്ള മൂലകമാണ് യൂറോപ്പിയം. എളുപ്പം ഓക്സീകരണത്തിനു വിധേയമാവുന്നതിനാലാണ് നിറം മങ്ങുന്നത്. റെയര് എര്‍ത്ത് ലോഹങ്ങളില് താരതമ്യേന ക്രിയാശീലത കൂടിയ യൂറോപ്പിയം ജലവുമായി എളുപ്പം രാസപ്രവര്‍ത്തനത്തിലേര്‍പ്പെട്ട് യൂറോപ്പിയം ഹൈഡ്രോക്സൈഡും, ഹൈഡ്രജന് വാതകവും ഉണ്ടാവുന്നു.\nഏകദേശം മുപ്പതോളം ഐസോടോപ്പുകള് ഈ മൂലകത്തിനുണ്ടെങ്കിലും, പ്രകൃതിയില് ഏറ്റവും ലഭ്യതയുള്ളവ Eu-151,Eu-153എന്നിവയാണ്. ഇവയുടെ പ്രകൃതിയിലെ ലഭ്യത യഥാക്രമം 47.8% ഉം 52.2%വുമാണ്. പ്രകൃതിയില് ഈ മൂലകം സ്വതന്ത്രാവസ്ഥയില് കാണപ്പെടുന്നില്ല. മോണോസൈറ്റ്,ബസ്റ്റനാസൈറ്റ്, സെനോറ്റൈം എന്നീ ധാതുക്കളില് ഈ മൂലകത്തെ കാണാം. ഇതിന്റെ പ്രധാനപ്പെട്ട രണ്ട് ഓക്സീകരണാവസ്ഥകളാണ് Eu2+, Eu3+എന്നിവ. ചന്ദ്രനില് നിന്നും കൊണ്ടുവന്ന പാറകളില് യൂറോപ്പിയത്തിന്റെ സാന്നിധ്യം പ്രതീക്ഷതിലും കൂടുതല് അളവില് ഉണ്ടായിരുന്നു.\nയൂറോപ്പിയത്തിന്റെ ലൂമിനസന്‍സ് പ്രതിഭാസം\nഉയര്‍ന്ന ഊര്‍ജ്ജനിലയിലുള്ള ഇലക്ട്രോണിക് സ്റ്റേറ്റുകളില് നിന്നുള്ള വികിരണങ്ങളുടെ ഉത്സര്‍ജനമാണ് ലൂമിനസന്‍സ്. ഫ്ലൂറസന്‍സ്, ഫോസ് ഫോറസന്‍സ് എന്നിങ്ങനെ ലൂമിനസന്‍സിനെ രണ്ടായി തിരിക്കാം.\nഓക്സീകരണാവസ്ഥ +3 ആയിരിക്കുമ്പോള് ഏറ്റവും നന്നായി ലൂമിനസന്‍സ് പ്രകടമാക്കുന്ന ലാന്‍ഥനൈഡുകളാണ് Tb,Eu,Nd,Yb എന്നിവ. അവയില്‍തന്നെ ഏറ്റവും കൂടുതല് പഠനവിധേയമാക്കപ്പെട്ട ലൂമിനസന്‍സ് പ്രതിഭാസമാണ് Eu3+അയോണുകളുടേത്.\nഇതിനുള്ള പ്രധാന കാരണങ്ങള്\nEu3+ന്റെ ലൂമിനസന്‍സ്ലൈഫ് ടൈം വളരെകൂടുതലാണ്.\nഇത് ഫോട്ടോബ്ലീച്ചിംഗിനെ നന്നായി പ്രതിരോധിക്കുന്നു.\nയൂറോപ്പിയത്തിന്റെ ലൂമിനസന്‍സ് ദൃശ്യപ്രകാശത്തിന്റെ തരംഗദൈര്‍ഘ്യത്തില്‍പെടുന്നു.\nയൂറോപ്പിയത്തിന്റെ സ്പെക്ടല്‍ലൈനുകള് (മറ്റുലാന്‍ഥനൈഡുകളെ അപേക്ഷിച്ച് ) വളരെയധികംനേര്‍ത്തതാണ്.\nയൂറോപ്പിയത്തിന്റെ വിവിധ ഊര്‍ജ്ജ നിലകളുടെ ടേം സിംബല് ഉപയോഗിച്ചുള്ള ക്രമീകരണവും സാധ്യമായ വികിരണോത്സര്‍ജനവും ചിത്രത്തില് സൂചിപ്പിച്ചിരിക്കുന്നു.\nയൂറോപ്പിയത്തിന്റെ ലൂമിനസന്‍സ് പ്രതിഭാസം ധാരാളം ബയോമെഡിക്കല് അപ്ലിക്കേഷനുകള്‍ക്ക് പ്രയോജനപ്പെടുത്തുന്നു. ബയോഇമേജിംഗ്, ഇമ്യൂണോഅസ്സേ തുടങ്ങിയ പ്രവര്‍ത്തനങ്ങളില് ധാരാളമായി ഉപയോഗിക്കപ്പെടുന്നു.\nയൂറോപ്പിയം സള്‍ഫേറ്റ് UV പ്രകാശത്തില് ചുവപ്പ്നിറത്തിലുള്ള ഫ്ലൂളറസന്‍സ് പുറപ്പെടുവിക്കുന്നു\nയൂറോപ്പിയം – ഉപയോഗങ്ങള്\nയൂറോപ്പിയം (III) ഫോസ്ഫര്, അതി തീവ്ര ചുവന്ന പ്രകാശം പുറപ്പെടുവിക്കുന്നതിനാല് യൂറോ കറന്‍സികളില് ഉപയോഗിക്കപ്പെടുന്നു.\nകാഥോഡ് റേ ട്യൂബ് ടെലിവിഷനുകളില് ചുവന്ന പ്രകാശം പ്രദാനം ചെയ്യുന്നതിന്\nന്യൂട്രോണുകളെ ആഗിരണം ചെയ്യാന് കഴിവുള്ളതിനാല്, ആണവ നിലയങ്ങളില് നിയന്ത്രണ ദണ്ഡുകളില് ഉപയോഗിക്കപ്പെടുന്നു.\nയൂറോപ്പിയം ഡോപ് ചെയ്ത പ്ലാസ്റ്റിക് ലേസര് വസ്തുക്കളില് ഉപയോഗിക്കപ്പെടുന്നു.\nelements, europium, international year of periodic table, IYPT 2019, one day one element, ആവര്‍ത്തനപട്ടിക, ഒരു ദിവസം ഒരു മൂലകം, മൂലകങ്ങള്, യൂറോപ്പിയം


23 Aug 2019 2:52 AM GMT\nലൈംഗിക തൊഴിലാളികളെ സന്ദര്‍ശിച്ചുവെന്ന് ആരോപിച്ച് ഹോങ്കോങ്ങിലെ ബ്രിട്ടീഷ് കോൺസുലേറ്റ് ജീവനക്കാരനെ ചൈന തടവിലാക്കി. ചൈനീസ് ദേശീയമാധ്യമങ്ങളാണ് സ്കോട്ടിഷ് ഡവലപ്മെന്റ് ഇന്റർനാഷണലിന്റെ ട്രേഡ് ആൻഡ് ഇൻവെസ്റ്റ്‌മെന്റ് ഓഫീസറായ സൈമൺ ചെംഗിനെതിരെ ഗുരുതരമായ ആരോപണം ഉന്നയിച്ചിരിക്കുന്നത്. ചൈനയില് സർക്കാർ വിമർശകരെ താറടിച്ചു കാണിക്കാന് അധികാരികൾ പലപ്പോഴും ഉപയോഗിക്കുന്ന ഒരു ആരോപണമാണിത്.\nഹോങ്കോങ്ങിന്റെ അതിർത്തി നഗരമായ ഷെൻഷെനിലേക്ക് ഓഗസ്റ്റ് 8-ന് രാത്രി സൈമൺ ചെംഗ് പോയിരുന്നു. അതിനു ശേഷം അദ്ദേഹത്തെ കുറിച്ച് യാതൊരു വിവരവും ലഭ്യമായിരുന്നില്ല. ചൈനയുടെ പൊതു സുരക്ഷാ ഭരണ ശിക്ഷാ നിയമം ചെംഗ് ലംഘിച്ചുവെന്നും, അതിനാല് ഷെൻ‌ഷെനിൽ 15 ദിവസത്തെ ഭരണ തടങ്കലിൽ പാർപ്പിച്ചിരിക്കുകയാണെന്നും വിദേശകാര്യ മന്ത്രാലയ വക്താവ് പറഞ്ഞു. ‘വേശ്യാവൃത്തിയിൽ ഏർപ്പെട്ടതിനാലാണ്’ ചെംഗിനെ തടവിലാക്കിയതെന്ന് ഷെൻഷെന് പോലീസിനെ ഉദ്ധരിച്ചുകൊണ്ട് ‘ഗ്ലോബൽ ടൈംസ്’ റിപ്പോര്‍ട്ട് ചെയ്തു. ചൈനീസ് കമ്മ്യൂണിസ്റ്റ് പാർട്ടിയുടെ മുഖപത്രമായ പീപ്പിൾസ് ഡെയ്‌ലിയുടെ ഉടമസ്ഥതയിലുള്ള പത്രമാണത്.\nചെംഗിനെ തടവിലാക്കിയതുമായി ബന്ധപ്പെട്ട കൂടുതല് വിവരങ്ങള് അന്വേഷിച്ചു വരികയാണെന്നും തടവിലാക്കപ്പെട്ടതു മുതൽ അദ്ദേഹവുമായി ബന്ധപ്പെടാന് ആര്‍ക്കും കഴിഞ്ഞിട്ടില്ലെന്നും ഫോറിന് കോമൺ‌വെൽത്ത് ഓഫീസ് പുറത്തിറക്കിയ പ്രസ്താവനയിൽ പറയുന്നു. എന്നാല് തന്റെ കുടുംബത്തെപ്പോലും വിഷയം അറിയിക്കരുതെന്ന് പോലീസിനോട് അഭ്യർത്ഥിച്ചത് ചെംഗാണെന്ന് ഗ്ലോബൽ ടൈംസ് റിപ്പോർട്ട് ചെയ്യുന്നു.\nഅതേസമയം, ഏപ്രിൽ മുതൽ ഹോങ്കോംഗിൽ പൊട്ടിപ്പുറപ്പെട്ട പ്രക്ഷോഭപരിപാടികൾ ശക്തമായി തുടരുകയാണ്. പ്രക്ഷോഭകാരികൾക്കെതിരെ ചൈനയുടെ പിന്തുണയോടുകൂടി ഹോങ്കോംഗ് സർക്കാർ സ്വീകരിച്ച അടിച്ചർമത്തൽ നടപടികൾ ഭരണകൂടത്തെ പ്രതിരോധത്തിലാക്കിയിട്ടുണ്ട്. യഥാർത്ഥത്തിൽ ചൈനയുടെ ഏകാധിപത്യ പ്രവണതകൾക്കെതിരെയുള്ള പുതുതലമുറയുടെ രോഷപ്രകടനമാണ് ഈ പ്രക്ഷോഭം. ചൈനയിലേക്ക് കടക്കുന്ന പല ഹോങ്കോംഗ് നിവാസികളെയും പ്രത്യേക മുറികളിലേക്ക് കൊണ്ടുപോയി, ഫോണുകളിലും കമ്പ്യൂട്ടറുകളിലുമുള്ള അവരുടെ സന്ദേശങ്ങളും ഫോട്ടോകളും പരിശോധിച്ചതായി റിപ്പോർട്ടുകൾ പുറത്തുവന്നിട്ടുണ്ട്.\nകഴിഞ്ഞ രണ്ട് മാസമായി നടക്കുന്ന ജനാധിപത്യ അനുകൂല പ്രതിഷേധങ്ങളിൽ ചെംഗ് പങ്കെടുക്കുകയോ അതേകുറിച്ചുള്ള തന്റെ നിലപാട് പരസ്യമായി പ്രകടിപ്പിക്കുകയോ ചെയ്തിട്ടില്ലെന്ന് അദ്ദേഹത്തിന്‍റെ കാമുകി ലി പറയുന്നു. ലൈംഗികമോ സാമ്പത്തികമോ ആയ കുറ്റകൃത്യങ്ങള് ആരോപിച്ച് വിമതരെയും പ്രവർത്തകരെയും സർക്കാർ വിമർശകരെയും അറസ്റ്റ് ചെയ്യുന്നത് ചൈനയിലെ സ്ഥിരസംഭവമാണ്.\nRead: ഗാഡ്ഗില് റിപ്പോര്‍ട്ട് നടപ്പിലാക്കണം എന്നാവശ്യപ്പെട്ട് നിയമസഭാ പരിസ്ഥിതി സമിതി റിപ്പോര്‍ട്ട് സമര്‍പ്പിച്ചത് രണ്ടാം പ്രളയത്തിനും ഒരു മാസം മുന്‍പ്; സര്‍ക്കാര് അനങ്ങിയില്ല, പ്രകൃതി കലിതുള്ളി\nchina Hong Kong prostitution


ദാമ്പത്യജീവിതം | muslimpath\nമനസമാധാനത്തോടെയുള്ള സംതൃപ്ത ജീവിതമാണ് വിവാഹത്തിന്റെ പ്രധാന ലക്ഷ്യം.സന്താനോല്‍്പാദനത്തിലൂടെ മനുഷ്യവംശത്തിന്റെ നിലനില്‍പ് ഉറപ്പുവരുത്തുന്നതിനുള്ള പരിശുദ്ധ വഴിയാണ് വിവാഹം. നിങ്ങള്‍ക്കു സംതൃപ്തി ലഭിക്കാന് നിങ്ങളുടെ ശരീരത്തില് നിന്നു തന്നെ നിങ്ങള്‍ക്ക് ഇണയെ സൃഷ്ടിച്ചത് അല്ലാഹുവിന്റെ അനുഗ്രഹത്തില് പെട്ടതാണ്. നിങ്ങള്‍ക്കിടയില് സ്നേഹകാരുണ്യങ്ങളെ അവന് സൃഷ്ടിക്കുകയും ചെയ്തു(ഖു.ശ).സ്നേഹത്തിന്റെയും കാരുണ്യത്തിന്റെയും താഴ്വരയിലാണ് കുടുംബജീവിതം നാമ്പെടുക്കുന്നത്. ജീവിതായോധനത്തിന് വേണ്ടി പകലന്തിയോളം കഷ്ടപ്പെടുന്ന പുരുഷന് ശക്തമായ മാനസിക ക്ലേശവും പിരിമുറുക്കവും അനുഭവിക്കുകയാണ്. പ്രശ്ന സങ്കീര്‍ണ്ണമായ പുരുഷന്റെ മനസ്സിന് ശാന്തിയും, ആനന്ദവും പകര്‍ന്നു അവനെ കര്‍മസജ്ജനാക്കേണ്ടത് പ്രകൃതിയുടെ ആവശ്യമാണ്. പുരുഷന്റെ കര്‍മശേഷിയാണല്ലോ വികസനത്തിന്റെ ആധാരം. തന്റെ സുരക്ഷിതത്വവും സ്വസ്ഥതയും ഉറപ്പുവരുത്തുകയാണ് വിവാഹത്തിലൂടെ സ്ത്രീ. ദുഃഖവും സന്തോഷവും പങ്കിടാനും ലക്ഷ്യാധിഷ്ഠിതമായ ജീവിതം നയിക്കാനും ദാമ്പത്യ ജീവിതം അവസരമൊരുക്കുന്നു. തന്റെ ദുര്‍ബലവും അസ്വസ്ഥവുമായ മനസ്സിനു ശാന്തി നല്‍കുന്ന ജീവിതപങ്കാളിയുടെ സാന്നിദ്ധ്യം വിവാഹത്തിലൂടെ ലക്ഷ്യമാക്കുന്നു.\nഖുര്‍ആനിക ഭാഷ സ്പഷ്ടമാണ്. മനസ്സമാധാനം ലഭിക്കാന് വേണ്ടിയാണ് വിവാഹം. കൂടുതല് പ്രശ്നങ്ങളും സങ്കീര്‍ണ്ണതകളും സൃഷ്ടിക്കാന് വേണ്ടിയല്ല. പുതിയ പ്രശ്നങ്ങള്‍ക്ക് വിവാഹനടപടികള് കാരണമായിക്കൂടാ. പരസ്പരം സ്നേഹിക്കാനും കരുണയും ദാക്ഷിണ്യവും പ്രകടിപ്പിക്കാനും ദമ്പതിമാര്‍ക്ക് കഴിയണം. സ്വസ്ഥതയും സമാധാനവും ലഭിക്കാന് ഇതനിവാര്യമാണ്. മറിച്ചായാല് വിവാഹം തന്നെ ഒരു നരകയാതനയായിരിക്കും. ഭര്‍ത്താവിന്റെ പ്രശ്നങ്ങള് മനസ്സിലാക്കി അദ്ദേഹത്തെ ആശ്വസിപ്പിക്കാനും ആനന്ദിപ്പിക്കാനും കഴിയാത്ത ഭാര്യ ഒരു പരാജയമായിരിക്കും. അവളുടെ ഭാരം പുരുഷന് അസഹ്യവുംക്ലേശകരവുമായിരിക്കും. തന്റെ ജീവിത പങ്കാളിയുടെ മനസ്സ് വായിക്കാനറിയാത്ത പുരുഷനും ഭൂമിയില് നരകം പണിയുകയാണ്. ആനന്ദപീയുഷം നല്‍കേണ്ട ദാമ്പത്യ ജീവിതം ചിലര്‍ക്കെങ്കിലും ശാപവും നരകതുല്യമായി അനുഭവപ്പെടാറുണ്ട്. സ്നേഹത്തിനും വാത്സല്യത്തിനും ഇടമില്ലാത്തിടത്ത് പിന്നെ മറ്റൊന്നും പ്രതീക്ഷിക്കേണ്ടതില്ല.\nതന്റെയും കുടുംബത്തിന്റെയും ജീവിതായോധനത്തിനു വേണ്ടി ഇറങ്ങിത്തിരിച്ച പുരുഷന് തിരിച്ച് വരുമ്പോള് പുഞ്ചിരിയോടെ അവനെ സ്വീകരിക്കാനും സ്നേഹത്തിന്റെ പൂന്തേന്‍ചൊരിഞ്ഞു കൊടുത്ത് അവന്റെ മനസ്സിനും കണ്ണിനും കുളിര് പകരാനും സ്ത്രീക്ക് കഴിയണം. സ്നേഹിക്കുന്നവര്‍ക്കുമാത്രമേ സ്നേഹം തിരിച്ച് കിട്ടുകയുള്ളൂ. അതുകൊണ്ട് തന്നെ പരസ്പരം സ്നേഹകാരുണ്യങ്ങള് പങ്കിടേണ്ടതും സ്നേഹത്തിന്റെ പട്ടുനൂലില് ദാമ്പത്യ ജീവിതത്തിന്റെ പൂ കോര്‍ക്കേണ്ടതുമാണ്.\nജീവിതത്തെ കുറിച്ച് വ്യത്യസ്ത കാഴ്ചപ്പാടാണ് മനുഷ്യര്‍ക്ക്. യുവത്വത്തിന്റെ പ്രാരംഭ ദശയില് തന്നെ വൈകാരികാവേശം ജനിക്കുകയും ഹൃദയം ഒരു പങ്കാളിയുടെ സാന്നിദ്ധ്യം ആഗ്രഹിക്കുകയും ചെയ്യുന്നു. ജന്തുവര്‍ഗങ്ങള്‍ക്കെല്ലാം അല്ലാഹു നല്‍കിയ ഒരു പ്രതിഭാസമാണത്. മനസ്സിന്റെ ഈ ത്വരയാണ് വിവാഹത്തിലേക്കും സന്താനോല്‍പാദനത്തിലേക്കും അതുവഴിയുള്ള വംശ വര്‍ധനവിനും നിലനില്‍പിനുമുള്ള സാഹചര്യ സൃഷ്ടിയിലേക്കുമൊക്കെ മനുഷ്യനെയും മറ്റു ജന്തുവിഭാഗങ്ങളെയും നയിക്കുന്നത്.\nനൈമിഷിക വികാരത്തിന്റെയോ ക്ഷണികമായ തീരുമാനത്തിന്റെയോ അവിവേകപൂര്‍ണ്ണമായ ആലോചനയുടേയോ ഫലമാകരുത് വിവാഹം. തികച്ചും വ്യത്യസ്തമായ രണ്ടു ജീവിതങ്ങളെ ഒന്നാക്കി മാറ്റുന്ന ഒരു പരിശുദ്ധ കര്‍മത്തെ കേവലം വൈകാരിക പ്രശ്നമാക്കി എടുത്തുകൂടാ.\nദമ്പതികള് തമ്മില് മാനസികമായും ശാരീരികമായും പൊരുത്തപ്പെടണം. ഈ പൊരുത്തപ്പാടില് വിശ്വാസം, സംസ്കാരം, ജീവിതരീതികള്, ഗാര്‍ഹികാന്തരീക്ഷം, സദാചാര ചിന്ത, സൗന്ദര്യം, തറവാടിത്തം തുടങ്ങിയ ഒട്ടനവധി കാര്യങ്ങളുടെ ഐക്യവും സമന്വയവുമാണ് പരിഗണിക്കപ്പെടേണ്ടത്. ജീവിതത്തെക്കുറിച്ചുള്ള കാഴ്ചപ്പാടുകള്, വിവാഹത്തിന്റെ ലക്ഷ്യം തുടങ്ങിയ കാതലായ പ്രശ്നങ്ങള് പരിഗണിക്കപ്പെടാതെ നടത്തപ്പെടുന്ന വിവാഹങ്ങള് പലപ്പോഴും പരാജയപ്പെടുന്നതാണനുഭവം. അനുരജ്ഞനപ്പെടാനും അവധാനപൂര്‍വ്വം കാര്യങ്ങള് കൈകാര്യം ചെയ്യാനുമുള്ള കഴിവും തന്റേടവും ദമ്പതികള്‍ക്കുണ്ടാകണം. തിരുനബി(സ്വ) പറഞ്ഞു. അറിയുക സ്ത്രീകളോട് നല്ലത് ഉപദേശിക്കുക. അവര് നിങ്ങളുടെ കീഴില് സംരക്ഷണമേല്‍പിക്കപ്പെട്ടവരാണ്. വളഞ്ഞ വാരിയെല്ലില് നിന്നാണ് സ്ത്രീ സൃഷ്ടിക്കപ്പെട്ടത്. അവളെ ഉപദേശിക്കാതെ വിട്ടാല് അത് വളഞ്ഞ് തന്നെ കിടക്കും. ഒറ്റയടിക്ക് ശരിപ്പെടുത്താന് തുനിഞ്ഞാല് അത് പൊട്ടിപ്പോകും.\nവിവാഹത്തിനു ഒരുങ്ങുന്നവര് പക്വതയും ഭാര്യയെ പുലര്‍ത്താന് കഴിവും ഉള്ളവരായിരിക്കണം. യുവസമൂഹമേ, ഭാര്യയെ പുലര്‍ത്താന് കഴിവുള്ളവര് വിവാഹം ചെയ്യുക. അല്ലാത്തവര് നോമ്പനുഷ്ഠിക്കുക. തീര്‍ച്ചയായും വ്രതം വികാരത്തെ ശമിപ്പിക്കുന്നതാണ്. വിവാഹ കമ്പോളത്തിലേക്ക് എടുത്ത് ചാടി ഭാര്യയുടെ സമ്പത്ത് കൊണ്ട് ജീവിക്കാമെന്ന് വ്യാമോഹിക്കുന്നവരുടെ മനോഭാവത്തെ എതിര്‍ക്കുകയും സ്വന്തമായ കഴിവും വ്യക്തിത്വവും നേടാതെ കേവല വൈകാരിക പ്രശ്നമായി വിവാഹത്തെ കാണരുതെന്ന് പഠിപ്പിക്കുകയുമാണ് ഈ ഹദീസ്.\nവികാരശമനം വിവാഹത്തിന്റെ ഒരു ലക്ഷ്യം തന്നെയാണ്. പക്ഷേ, ആ ലക്ഷ്യസാഫല്യത്തിനു കനത്ത ബാധ്യതകളും ഉത്തരവാദിത്തങ്ങളും പുരുഷന് ഏറ്റെടുക്കാന് തയ്യാറാകണമെന്നാണ് ഇസ്ലാമിന്റെ ശാസന. ഉത്തരവാദിത്വങ്ങളില് നിന്ന് ഒഴിഞ്ഞ് മാറി വികാരശമനം നേടി തടി രക്ഷപ്പെടുത്താന് ഇസ്ലാം ഒരു വഴിയും നല്‍കിയിട്ടില്ല.\nഭക്ഷണം, വസ്ത്രം, പാര്‍പ്പിടം, മാന്യമായ പരിചരണം എന്നിവ നല്‍കി അവകാശങ്ങള് വകവെച്ച് കൊടുത്ത് ഒരു സ്ത്രീയെ സംരക്ഷിക്കാന് എനിക്ക് സാധിക്കുമോ എന്ന് ചിന്തിച്ച് അനുകൂല മറുപടി ലഭിക്കുമ്പോഴാണ് വിവാഹത്തിനു മുതിരേണ്ടത്.\nപുത്തന് സമൂഹത്തിലും പ്രാചീന വര്‍ഗങ്ങളിലുമൊക്കെ സ്ത്രീ ചൂഷണോപാധിയായാണ് പരിഗണിക്കപ്പെട്ടത്. വികാരപൂര്‍ത്തിക്കുള്ള ഉപകരണമായി മാത്രം സ്ത്രീയെ കണ്ട പ്രാചീന യൂറോപ്പും അറേബ്യന് ജാഹിലിയ്യത്തും ഇസ്ലാമിന്റെ പരിഷ്കരണങ്ങള്‍ക്കുമുന്നില് വെറുപ്പോടെ, അമര്‍ഷത്തോടെ തലകുനിക്കുകയായിരുന്നു. എഗ്രിമെന്റ് മേരേജ്, കോണ്‍ട്രാക്റ്റ് മേരേജ് തുടങ്ങിയ ആധുനിക ജീര്‍ണ്ണതകളുടെ മുഖമുദ്രകളായ വിവാഹങ്ങള് സ്ത്രീകളെ വികാരപൂര്‍ത്തിക്കുള്ള ഉപകരണങ്ങള് മാത്രമായാണ് കാണുന്നത്. ഭാര്യയുടെയും മക്കളുടെയും സംരക്ഷണമേറ്റെടുക്കേണ്ട പുരുഷനെ കനത്ത സാമ്പത്തിക ഭാരവും ആത്മനിയന്ത്രണവുമാവശ്യമുള്ള ഈ ബാധ്യതകളില് നിന്നൊഴിവാക്കിക്കൊടുത്തിരിക്കയാണ് പുത്തന് പുരുഷാധിപത്യം. സ്ത്രീ സ്വാതന്ത്ര്യമെന്ന പേരിട്ട് അടങ്ങിക്കഴിയുന്ന സ്ത്രീകളെ തെരുവിലിറക്കിയ ഈ വര്‍ഗ്ഗം ആത്യന്തികമായി ലക്ഷ്യമാക്കുന്നത് പുരുഷമേധാവിത്വവും സ്ത്രീ ചൂഷണവുമാണ്.\nഇസ്ലാമില് സ്ത്രീ പൂര്‍ണ്ണസ്വതന്ത്രയാണ്. തന്റെ അഭിപ്രായങ്ങള് പ്രകടിപ്പിക്കാനും ഭാവി നിര്‍ണ്ണയിക്കാനും അവകാശങ്ങള് ചോദിച്ച് വാങ്ങാനും സ്വന്തം വ്യക്തിത്വം വച്ചുപുലര്‍ത്താനും അവര്‍ക്കധികാരമുണ്ട്. സമ്പാദിക്കാനും ക്രയവിക്രയം നടത്താനും സ്ത്രീക്ക് സ്വാതന്ത്ര്യമുണ്ട് നിര്‍ബന്ധിത സാഹചര്യത്തിലേ അവര് തൊഴിലെടുക്കേണ്ടതുള്ളൂ. തന്റെയും സന്താനങ്ങളുടെയും സംരക്ഷണം പുരുഷനെ ഏല്‍പ്പിച്ചിരിക്കയാണ് ഇസ്ലാം. പിതാവ്, ഭര്‍ത്താവ്, സഹോദര൯ ആണ് സന്താനങ്ങള് ഇങ്ങനെ പുരുഷരുടെ ഗ്രേഡ് നിര്‍ണ്ണയിച്ച് ഓരോരുത്തര്‍ക്കും സംരക്ഷണോത്തരവാദിത്തം നല്‍കിയിരിക്കുന്നു. ഇവരൊന്നിമില്ലാത്ത സാഹചര്യത്തില് സമൂഹത്തിലെ സമ്പന്ന വ്യക്തികളോ ഇസ്ലാമിക രാഷ്ട്രസംവിധാനമോ ആണ് സ്ത്രീയുടെ ഉത്തരവാദിത്തങ്ങള് നിര്‍വ്വഹിക്കേണ്ടത്.\nപുറത്തിറങ്ങി തൊഴിലെടുക്കുന്നതും പാറയോട് മല്ലടിക്കുന്നതും തെരുവിലിറങ്ങി കോലാഹലമുണ്ടാക്കുന്നതുമെല്ലാം സ്ത്രീയുടെ ശാരീരിക പ്രകൃതിയോടും സ്ത്രൈണത എന്ന മഹത്തായ ഗുണത്തോടും യോജിച്ചതല്ല. ഭരണ പ്രക്രിയകളിലും പൊതുകാര്യത്തിലും സ്ത്രീ പങ്കാളിത്തം അവളുടെ ബുദ്ധിക്കും പ്രകൃതിക്കും അനുയോജ്യമല്ലാത്തതുകൊണ്ട് തന്നെ ആ രംഗത്ത് അവര്‍ക്ക് വിജയം വരിക്കാന് സാധ്യതയും കുറവാണ്. ഇതെല്ലാം പരിഗണിച്ചുകൊണ്ട് ഇസ്ലാം പറഞ്ഞു. ഒരു സ്ത്രീ ജീവിതോപാധിക്ക് വേണ്ടി തൊഴിലെടുക്കാന് പുറത്ത് പോകേണ്ടി വരരുത്. നിര്‍ബന്ധിത സാഹചര്യത്തില് മാത്രമേ അവര് തൊഴിലിന് വേണ്ടി പുറത്തിറങ്ങാവൂ. ജീവിതോപാധിക്ക് മറ്റു വഴികളില്ലാത്ത സാഹചര്യത്തില്.\nപൂര്‍ണ്ണ സംരക്ഷണവും ആരോഗ്യപരമായ സമീപനവും ഈ നിലപാടിലാണെന്നു കാണാനും സാമാന്യബുദ്ധിക്ക് പ്രയാസമില്ല. സ്ത്രീയെ തൊഴിലെടുക്കാന് നിര്‍ബന്ധിക്കുന്ന നിയമങ്ങള് അവളെ പീഡിപ്പിക്കുകയാണ്. സംരക്ഷണത്തിന്റെ പൂര്‍ത്തീകരണമാണ് പര്‍ദ്ദ. ചിലര് തെറ്റ് ധരിപ്പിക്കും പോലെ മുസ്ലിം സ്ത്രീകളെ കൊണ്ടാരും നിര്‍ബന്ധിച്ച് പര്‍ദ്ദ ധരിപ്പിക്കുകയല്ല, അവരുടെ വ്യക്തി വിശുദ്ധിയും ശാരീരിക സംരക്ഷണവും ഉറപ്പുവരുത്താന് അനിവാര്യമായ ഒരു യൂണിഫോം നിര്‍ദ്ദേശിക്കുകയും ശരീരഭാഗങ്ങള് മറച്ചിരിക്കണമെന്ന് അനുശാസിക്കുകയുമാണ് ഇസ്ലാം ചെയ്തത്. (കന്യാസ്ത്രീകളുടെ പര്‍ദ്ദ അവര് സ്വയം അണിയുന്നതാണെന്നും മുസ്ലിം സ്ത്രീകളുടേത് പുരോഹിതന്‍മാര് നിര്‍ബന്ധിക്കുന്നതാണെന്നുമാണ് ചിലരുടെ കണ്ടുപിടുത്തം. കന്യാസ്ത്രീകളുടെ പര്‍ദ്ദ സ്വാതന്ത്ര്യത്തിന്റെ ചിഹ്നമാണത്രെ. മുസ്ലിം സ്ത്രീയുടേത് പീഢനത്തിന്റെയും!\nഇണയെ തിരഞ്ഞെടുക്കുന്നതില് മുസ്ലിം സ്ത്രീക്ക് യാതൊരു പങ്കാളിത്തവുമില്ലെന്നാണ് ആക്ഷേപം. സത്യത്തിനു വിരുദ്ധമാണിത്. തനിക്ക് ഇഷ്ടപ്പെടാത്ത ഒരു പുരുഷനെ ജീവിത പങ്കാളിയായി സ്വീകരിക്കാന് സ്ത്രീയെ ആരും നിര്‍ബന്ധിക്കുന്നില്ല. ഏതെങ്കിലും പിതാക്കന്‍മാര് അനുയോജ്യനല്ലാത്ത പുരുഷനെ തന്റെ മകള്‍ക്ക് നിര്‍ബന്ധിച്ച് വിവാഹം ചെയ്തുകൊടുത്താല് അത് കേന്‍സല് ചെയ്യാന് മുസ്ലിം വനിതക്കവകാശമുണ്ടെന്നാണ് ഇസ്ലാമിക നിയമം. വിമര്‍ശകര്‍ക്ക് പക്ഷേ, ഇസ്ലാമിക നിയമങ്ങള് പഠിക്കാന് മനസ്സില്ലല്ലോ.\nവിവാഹമോചനം, ബഹുഭാര്യത്തം, സ്വത്തവകാശം തുടങ്ങിയ നിയമങ്ങളിലും സ്ത്രീപിഢനം ആരോപിക്കാറുണ്ട്. ദമ്പതിമാരുടെ സംതൃപ്തജീവിതമാണ് വിവാഹലക്ഷ്യമെങ്കില് ആ സംതൃപ്തി പൂര്‍ണ്ണമായി നഷ്ടപ്പെടുകയും പരസ്പരം പൊരുത്തപ്പെട്ട് ജീവിക്കാന് കഴിയാതെ വരികയും ചെയ്യുന്ന സാഹചര്യത്തില് പരസ്പരം വഴിപിരിയാന് അനുവദിക്കുകയാണ് ബുദ്ധി. പൊരുത്തപ്പെടാത്ത രണ്ടുജീവിതങ്ങള്, രണ്ട് ദിശകളിലേക്കൊഴുകിക്കൊണ്ടിരിക്കുന്ന രണ്ട് നദികളാണ്. ഇതുരണ്ടും സന്ധിക്കുക അസാധ്യമാണ്. ഓരോന്നിനെയും അതാതിന്റെ ദിശയിലേക്കൊഴുകാന് വിടാതെ സന്ധിപ്പിക്കാന് തുനിയുന്നതാണ് ബുദ്ധിശൂന്യത. വിവാഹമോചനത്തിന്റെ അടിസ്ഥാനമിതാണ്. പക്ഷേ, എല്ലാ നിയമങ്ങളെയും പോലെ വിവാഹമോചന നിയമവും സമൂഹം ദുരുപയോഗപ്പെടുത്താറുണ്ട്. അതു തടയാന് മറ്റു നടപടികള് സ്വീകരിക്കയാണ് വേണ്ടത്.\nബഹുഭാര്യാത്തം ഒരിസ്ലാമിക അനുശാസനയായും ഇസ്ലാമിന്റെ മുഖമുദ്രയായുമാണ് ചിലര് തെറ്റിദ്ധരിപ്പിക്കുന്നത്. സത്യത്തില് ഇസ്ലാമേതര സമൂഹങ്ങളില് ബഹുഭാര്യാത്തം വന്‍തോതില് നടക്കുന്നുണ്ട്. ഭാരതത്തിലെ ഹിന്ദു സമുദായത്തില് പതിനഞ്ച് ശതമാനത്തിലേറെയാണ് ബഹുഭാര്യാത്തത്തിന്റെ എണ്ണം. ഇവര്‍ക്കിടയില് ഇന്നും ബഹുഭര്‍തൃത്വമെന്ന പ്രാകൃതാചാരം നിലനില്‍ക്കുന്നുണ്ട്. ദേവദാസി സമ്പ്രദായവും മറ്റും വേശ്യാവൃത്തിക്കു മതത്തിന്റെയും സമൂഹത്തിന്റെയും പിന്തുണയും നിയമപ്രാബല്യവും നല്‍കുന്നതാണ്. ഇതൊന്നും കാണാതെ ഇസ്ലാം ഒരു പ്രത്യേക സാഹചര്യത്തില് മാത്രം അനുവദിച്ചതും അറ്റമില്ലാത്ത എണ്ണം സ്ത്രീകളെ വച്ച് പുലര്‍ത്തുന്ന ജാഹിലിയ്യത്തിന്റെ കടയറുക്കാന് കൊണ്ടുവന്നതുമായ ഒരു നിയമസംവിധാനത്തെ കഥയറിയാതെ എതിര്‍ക്കുകയാണ് വിമര്‍ശകര്.\nസ്ത്രീക്ക് ഒരു തരത്തിലുള്ള സാമ്പത്തിക ബാധ്യതകളും ഏല്‍പ്പിക്കാതെ പൂര്‍ണ്ണസംരക്ഷണം ഉറപ്പു നല്‍കിയ ശേഷം എല്ലാ ഉത്തരവാദിത്തങ്ങളും കെട്ടിയേല്‍പ്പിച്ച പുരുഷന് അല്‍പം കൂടുതല് സ്വത്ത് നല്‍കിയതില് എന്താണ് പന്തികേട്?\nഇസ്ലാമിക നിയമങ്ങളെക്കുറിച്ചുള്ള അറിവില്ലായ്മയാണ് വിമര്‍ശകരെ വഴിതെറ്റിക്കുന്നത്. മതനിയമങ്ങളെ അറിയാത്തതു കൊണ്ട് ചില മുസ്ലിംകളുടെ ജീവിതം ഇത്തരക്കാര്‍ക്ക് പ്രചോദനമേകുകയും ചെയ്യുന്നു. നിഷ്പക്ഷമായി ഇസ്ലാമിക കര്‍മശാസ്ത്ര നിയമങ്ങളറിയാനാണ് വിമര്‍ശകര് തയ്യാറാകേണ്ടത്. വിശ്വാസികള് തങ്ങളുടെ മതവിധികള് പഠിക്കാതെ മറ്റുള്ളവര്‍ക്കിടയില് പരിഹാസ്യ പാത്രങ്ങളാകുന്നത് കഷ്ടമാണ്.


ഭക്ഷണം കഴിക്കുന്ന രീതി കണ്ടാണ് ഞാന് അവരെ തിരിച്ചറിഞ്ഞത്; ബംഗ്ലാദേശികള്‍ക്കെതിരെ വിവാദ പരാമര്‍ശവുമായി ബി.ജെ.പി നേതാവ് കൈലാഷ് വിജയ് വര്‍ഗിയ | DoolNews\nഇന്‍ഡോര്: ബംഗ്ലാദേശി തൊഴിലാളികള്‍ക്കെതിരെ വിവാദ പരാമര്‍ശവുമായി ബി.ജെ.പി നേതാവ് കൈലാഷ് വിജയ് വര്‍ഗിയ.\nഅടുത്തിടെ തന്റെ വീടിന്റെ നിര്‍മാണ ജോലികള്‍ക്കായി എത്തിയ ചിലര് ബംഗ്ലാദേശികളായിരുന്നെന്ന സംശയം തനിക്കുണ്ടായെന്നും അവരുടെ ‘വിചിത്രമായ’ ഭക്ഷണശീലം കണ്ടാണ് തനിക്ക് അങ്ങനെയൊരു സംശയമുണ്ടായതെന്നുമാണ് കൈലാഷ് വിജയ് വര്‍ഗിയ പറഞ്ഞത്.\nഇന്‍ഡോറില് പൗരത്വ (ഭേദഗതി) നിയമത്തെ പിന്തുണച്ചുകൊണ്ട് നടന്ന സെമിനാറില് സംസാരിക്കവേയായിരുന്നു ബി.ജെ.പി ജനറല് സെക്രട്ടറി കൂടിയായ കൈലാഷ് വിജയ് വര്‍ഗിയ ഇത്തരമൊരു പരാമര്‍ശം നടത്തിയത്.\nഅടുത്തിടെ എന്റെ വീട്ടില് ഒരു പുതിയ മുറി കൂടി പണിഞ്ഞിരുന്നു. ജോലി ചെയ്യാന് എത്തിയ ചില തൊഴിലാളികളുടെ ‘ഭക്ഷണ ശീലം’ വിചിത്രമാണെന്ന് ഞാന് കണ്ടെത്തി. അവര് ‘പോഹ’ (പരന്ന അരി) മാത്രമാണ് കഴിക്കുന്നത്,’- എന്നായിരുന്നു അദ്ദേഹം പറഞ്ഞത്.\nസൂപ്പര്‍വൈസറുമായും കെട്ടിട കരാറുകാരനുമായും താന് സംസാരിച്ചെന്നും ഇവര് ബംഗ്ലാദേശില് നിന്നും എത്തിയവരാണെന്ന് സംശയമുണ്ടായെന്നുമാണ് വിജയ് വര്‍ഗിയ പറഞ്ഞത്.\nപിന്നീട് മാധ്യമപ്രവര്‍ത്തകര് ഇതുമായി ബന്ധപ്പെട്ട് കൂടുതല് ചോദ്യങ്ങള് ചോദിച്ചപ്പോള് അതിന് മറുപടി നല്‍കാന് അദ്ദേഹം തയ്യാറായില്ല.\nതൊഴിലാളികള് ബംഗ്ലാദേശികളാണെന്ന് താന് തിരിച്ചറിഞ്ഞ് രണ്ട് ദിവസത്തിന് ശേഷം അവര് തന്റെ വീട്ടിലെ ജോലി നിര്‍ത്തിപ്പോയെന്നായിരുന്നു വിജയ് വര്‍ഗിയ പറഞ്ഞത്.\n‘ഞാന് ഇതുവരെ പൊലീസിന് പരാതി നല്‍കിയിട്ടില്ല. ആളുകള്‍ക്ക് മുന്നറിയിപ്പ് നല്‍കാനാണ് ഞാന് ഈ സംഭവം പരാമര്‍ശിച്ചത്,’- എന്നായിരുന്നു കൈലാഷ് വിജയ് വര്‍ഗിയ പറഞ്ഞത്.\nകഴിഞ്ഞ ഒന്നര വര്‍ഷമായി ഒരു ബംഗ്ലാദേശ് തീവ്രവാദി തന്നെ നിരീക്ഷിക്കുന്നുണ്ടെന്നും സെമിനാറില് സംസാരിച്ച വിജയവര്‍ഗിയ അവകാശപ്പെട്ടു.\n‘ഞാന് പുറത്തു പോകുമ്പോഴെല്ലാം ആറ് സായുധ സുരക്ഷാ ഉദ്യോഗസ്ഥര് എനിക്കൊപ്പമുണ്ട്. ഈ രാജ്യത്ത് എന്താണ് സംഭവിക്കുന്നത്? പുറത്തുനിന്നുള്ള ആളുകള് ഇവിടെ എത്തി ഇത്രയധികം ഭീകരത പ്രചരിപ്പിക്കേണ്ടതുണ്ടോ?’ അദ്ദേഹം ചോദിച്ചു.\nസി.എ.എയുമായി ബന്ധപ്പെട്ട അഭ്യൂഹങ്ങള് വിശ്വസിക്കരുതെന്നും രാജ്യതാത്പര്യം മുന്‍നിര്‍ത്തിയാണ് സി.എ.എ നടപ്പിലാക്കിയതെന്നുമായിരുന്നു വിജയ് വര്‍ഗിയയുടെ വാദം.\nഈ നിയമം യഥാര്‍ത്ഥ അഭയാര്‍ഥികള്‍ക്ക് അഭയം നല്‍കുകയും രാജ്യത്തിന്റെ ആഭ്യന്തര സുരക്ഷയ്ക്ക് ഭീഷണിയായ നുഴഞ്ഞുകയറ്റക്കാരെ തിരിച്ചറിയുകയും ചെയ്യുന്നതാണെന്നും അദ്ദേഹം പറഞ്ഞു.


tsunami Archives - BIGNEWSLIVE | Latest Malayalam News\nബെയ്ജിങ്: വടക്കന് ചൈനയില് വാട്ടര് തീം പാര്‍ക്കില് തിരമാല കൃത്രിമമായി സൃഷ്ടിക്കുന്ന യന്ത്രത്തിന് തകരാറ് സംഭവിച്ചതിനെ തുടര്‍ന്ന് നിരവധി പേര്‍ക്ക് പരിക്ക്. 44 പേര്‍ക്കാണ് സംഭവത്തില് പരിക്കേറ്റത്. ...\nടോക്യോ: ജപ്പാനിലെ വടക്കുപടിഞ്ഞാറന് മേഖലയില് ഭൂകമ്പം. റിക്ടര്‍സ്‌കെയിലില് 6.8 തീവ്രത രേഖപ്പെടുത്തി. ചൊവ്വാഴ്ചയുണ്ടായ അതിശക്തമായ ഭൂകമ്പത്തെ തുടര്‍ന്ന് ജപ്പാനില് സുനാമിക്കും വന് തിരമാലകള്‍ക്കും സാധ്യതയുണ്ടെന്ന് കാലാവസ്ഥാ വിദഗ്ധര് ...\nമനില: ഇന്തോനേഷ്യയെ തകര്‍ത്തുകളഞ്ഞ ഭൂചലനത്തിനും സുനാമിക്കും പിന്നാലെ ദക്ഷിണ ഫിലിപ്പീന്‍സിനെയും പിടിച്ചുകുലുക്കി ഭൂചലനം. മിന്‍ഡനാവോ ദ്വീപില് ശനിയാഴ്ചയുണ്ടായ ഭൂചലനം 7.2 തീവ്രത രേഖപ്പെടുത്തിയതായി യുഎസ് ജിയോളജിക്കല് സര്‍വേ ...\nജക്കാര്‍ത്ത: സുനാമി ഭീതി മാറാതെ വീണ്ടും ഇന്തോനേഷ്യ. സുനാമി ഭീഷണി ഉയര്‍ന്നതിനെ തുടര്‍ന്ന് ഇന്തോനേഷ്യയിലെ പടിഞ്ഞാറന് തീരപ്രദേശത്ത് 4000ത്തോളം ആളുകളെ ഒഴിപ്പിച്ചു. ഇന്തോനേഷ്യന് നാഷണല് ബ്യൂറോ ഓഫ് ...\nജക്കാര്‍ത്ത: അഗ്നി പര്‍വത സ്ഫോടനത്തെ തുടര്‍ന്നുണ്ടായ സുനാമിയില് ഇന്തോനേഷ്യയില് മരണസംഖ്യ 429 ആയി. ആഞ്ഞടിച്ച സുനാമിയില് 150 ലധികം പേരെ കാണാതാവുകയും 1600 ലധികം പേര്‍ക്ക് പരിക്കേല്‍ക്കുകയും ...\nഇന്തോനേഷ്യയില് വീണ്ടും സുനാമി മുന്നറിയിപ്പ്; കനത്ത ജാഗ്രത നിര്‍ദേശം നല്‍കി\nജക്കാര്‍ത്ത: ഇന്തോനേഷ്യയില് വീണ്ടും സുനാമി മുന്നറിയിപ്പ്. തീരപ്രദേശത്തുള്ളവര് ജാഗ്രത പാലിക്കണമെന്നും ആരും ബീച്ചുകളില് പോകരുതെന്നും അധികൃതര് നിര്‍ദേശം നല്‍കി. കഴിഞ്ഞ ദിവസം പൊട്ടിത്തെറിച്ച അഗ്‌നിപര്‍വതത്തില് നിന്ന് തുടര് ...\nജക്കാര്‍ത്ത: ഇന്തോനേഷ്യയില് വ്യാപക നാശനഷ്ടമുണ്ടാക്കിയ സുനാമിയില് മരിച്ചവരുടെ എണ്ണം 222 കടന്നു. ആയിരത്തോളം പേര്‍ക്കു പരിക്കുണ്ട്. ഇനിയും നിരവധി പേരെ കണ്ടെത്താനുമുണ്ട്. ക്രാകതൂവ അഗ്‌നിപര്‍വതം പൊട്ടിത്തെറിച്ചതിനെ തുടര്‍ന്ന് ...\nജക്കാര്‍ത്ത: ഇന്തോനേഷ്യയില് ഉണ്ടായ സുനാമിയില് വ്യാപക നാശനഷ്ടം. പ്രകൃതി ദുരന്തത്തില് മരിച്ചവരുടെ എണ്ണം 168 ആയി ഉയര്‍ന്നു. ഇനിയും മരണ സംഖ്യ ഉയര്‍ന്നേയ്ക്കുമെന്നാണ് നിഗമനം. മരിച്ചതിനു പുറമെ700ല് ...\nഇന്തോനേഷ്യയെ ദുരിതത്തിലാക്കി സുനാമി; മരിച്ചവരുടെ എണ്ണം 62 ആയി\nജക്കാര്‍ത്ത: ഇന്തോനേഷ്യയില് ആഞ്ഞടിച്ച സുനാമിയില് മരിച്ചവരുടെ എണ്ണം 62 ആയി. 600 ഓളം പേര്‍ക്ക് പരുക്കേറ്റു. മരണസംഖ്യ ഇനിയും കൂടിയേക്കുമെന്നാണ് റിപ്പോര്‍ട്ടുകള്. ശനിയാഴ്ച രാത്രിയിലാണ് പാന്‍ഡെഗ്ലാംഗ്, സെറാങ്, ...


കോഴിക്കോട് 37 പേര്‍ക്ക് ഡെങ്കിപ്പനി സ്ഥിരീകരിച്ചു - Express Kerala\nകോഴിക്കോട്: കോഴിക്കോട് ജില്ലയില് ഡെങ്കിപ്പനി പടരുന്നു. ഈ മാസം 37 പേരില് രോഗം സ്ഥിരീകരിച്ചു. ജില്ലയില് എലിപ്പനി കേസുകളും റിപ്പോര്‍ട്ട് ചെയ്തു. ജനങ്ങള് ജാഗ്രത പാലിക്കണമെന്ന് ആരോഗ്യ വകുപ്പ് മുന്നറിപ്പ് നല്‍കി. മണിയൂര് മേഖലയിലാണ് ഡെങ്കിപ്പനി പടരുന്നത്. ഇവിടെ ഇതിനകം 33 പേരില് ഡെങ്കിപ്പനി സ്ഥിരീകരിച്ചു. ചോറോഡും ഡെങ്കിപ്പനി കേസുകള് റിപ്പോര്‍ട്ട് ചെയ്തിട്ടുണ്ട്.\nചോറോഡ് 11 പേരിലാണ് ഇതിനകം രോഗം സ്ഥിരീകരിച്ചത്. കുറ്റ്യാടിയില് കഴിഞ്ഞ മാസം ഒരു ഡെങ്കിപ്പനി മരണവും റിപ്പോര്‍ട്ട് ചെയ്തിട്ടുണ്ട്.\nജില്ലയില് രണ്ട് പേരില് എലിപ്പനിയും സ്ഥിരീകരിച്ചു. രണ്ട് ഷിഗല്ലെ കേസുകളുമുണ്ട്. ഷിഗല്ലെ സംശയിക്കുന്ന രണ്ട് പേര് നിരീക്ഷണത്തിലുമാണ്. ഡെങ്കിപ്പനി കേസുകള് കൂടിയ സാഹചര്യത്തില് ഞായറാഴ്ച ഡ്രൈ ഡേ ആയി ആചരിക്കും. വീടും പരിസരവും വെള്ളം കെട്ടി നിന്ന് കൊതുകുകള് വളരാന് സാഹര്യം ഒരുക്കരുതെന്ന് ആരോഗ്യവകുപ്പ് നിര്‍ദ്ദേശിച്ചു.


കൊവിഡ് 19 വ്യാപനം; തിരുവിതാകൂര് ദേവസ്വം ബോര്‍ഡിന് കീ‍ഴിലുള്ള ക്ഷേത്രങ്ങളില് കര്‍ക്കടകവാവ് ബലിതര്‍പ്പണം അനുവദിക്കുകയില്ല\nകര്‍ക്കടകവാവ് ബലിതര്‍പ്പണം അനുവദിക്കുകയില്ല. കൊവിഡ് 19 വ്യാപനം കാരണം ഈ വര്‍ഷം കര്‍ക്കടക വാവിന് തിരുവിതാകൂര് ദേവസ്വം ബോര്‍ഡിന്‍റെ കീ‍ഴിലുള്ള ക്ഷേത്രങ്ങളില് ബലിതര്‍പ്പണം അനുവദിക്കേണ്ടതില്ലെന്ന് തീരുമാനിച്ചു. ഇന്ന് ചേര്‍ന്ന ദേവസ്വംബോര്‍ഡ് യോഗത്തിലാണ് ഇത് സംബന്ധിച്ച തീരുമാനം കൈക്കൊണ്ടത്.\nബലിതര്‍പ്പണ ചടങ്ങുകള്‍ക്ക് ഭക്തജനങ്ങള് കൂട്ടമായി എത്തിയാല് സാമൂഹിക അകലം പാലിക്കുന്നതിനോ ആരോഗ്യ സുരക്ഷാ മാനദണ്ഡങ്ങള് പാലിക്കാനോ കഴിയില്ല.സമൂഹ വ്യാപനത്തിന് വഴിവയ്ക്കാന് സാധ്യതയുണ്ടെന്ന സ്ഥിതി പരിഗണിച്ചാണ് കര്‍ക്കിടക വാവ് ബലിതര്‍പ്പണ ചടങ്ങുകള് ഒഴിവാക്കിയത്.\nഅതേസമയം, കൊവിഡ് വ്യാപനത്തെ തുടര്‍ന്ന് സാമ്പത്തിക പ്രതിസന്ധി അനുഭവിക്കുന്ന തിരുവിതാംകൂര് ദേവസ്വംബോര്‍ഡിന് സംസ്ഥാന സര്‍ക്കാര് പത്ത് കോടി രൂപ അനുവദിച്ച് ഉത്തരവായതായി ദേവസ്വം ബോര്‍ഡ് പ്രസിഡന്‍റ് അഡ്വ എന് വാസു അറിയിച്ചു. സാമ്പത്തിക സഹായം അനുവദിച്ച് നല്‍കിയ സംസ്ഥാന സര്‍ക്കാരിനോട് നന്ദി അറിയിക്കുന്നതായും അദ്ദേഹം പറഞ്ഞു.\nക്ഷേത്രങ്ങള് തുറക്കാനാകാത്തതിനാല് 2020 മാര്‍ച്ച് മുതല് ബോര്‍ഡിന് 650 കോടിയോളം രൂപയാണ് വരുമാന നഷ്ടം. കൂടുതല് ഫണ്ട് ലഭിച്ചില്ലെങ്കില് ശമ്പളവും പെന്‍ഷനും മുടങ്ങാനും സാദ്ധ്യതയുണ്ടെന്ന് ബോര്‍ഡ് അധികൃതര് നേരത്തെ സൂചിപ്പിച്ചിരുന്നു. ബോര്‍ഡിന് കീഴിലുള്ള 1250 ക്ഷേത്രങ്ങളില് 5500 ഓളം ജീവനക്കാരുണ്ട്. പ്രധാന വരുമാനസ്രോതസായ ശബരിമലയിലെ വരുമാനം മുടങ്ങിയതാണ് ബോ‌ര്‍ഡിന് തിരിച്ചടിയായത്.\nRead more on: karkkidaka vavu\nനാളെ കർക്കടക വാവ്; ആലുവ മണപ്പുറത്ത് ബലിതർപ്പണ ചടങ്ങുകളില്ല


കെപിസിസി പട്ടികയെ ചൊല്ലി കോണ്‍ഗ്രസില് കലാപം; കടുത്ത പ്രതിസന്ധിയെന്ന് നേതാക്കള് | Kerala Pradesh Congress Committee list controversy - Malayalam Oneindia\n» കെപിസിസി പട്ടികയെ ചൊല്ലി കോണ്‍ഗ്രസില് കലാപം; കടുത്ത പ്രതിസന്ധിയെന്ന് നേതാക്കള്\nUpdated: Sat, Oct 28, 2017, 9:18 [IST]\nശ്രീധരൻ പിള്ള കേരളത്തിന്റെ അമിത് ഷാ ആകുമോ? അച്ചന്‍മാരെത്തി... ഇനി ഖാസിമാരോ? ആ വമ്പന്‍കൂടി വന്നാൽ...\nദില്ലി: കെപിസിസി സ്ഥാനങ്ങള് ഗ്രൂപ്പുതലത്തില് പങ്കിട്ടെടുക്കുന്ന പതിവുരീതിയുമായി മുന്നോട്ടുപോകുമെന്ന് കോണ്‍ഗ്രസ് നേതാക്കള് പ്രഖ്യാപിച്ചതോടെ പാര്‍ട്ടിക്കുള്ളില് പ്രതിസന്ധി രൂപപ്പെട്ടതായി റിപ്പോര്‍ട്ട്. കോണ്‍ഗ്രസ് എ, ഐ ഗ്രൂപ്പുകള് പരസ്പരം പട്ടികയെ ചൊല്ലി കലഹിക്കുകയാണ്. പലരെയും ഒഴിവാക്കാനും ചിലരെ കൂട്ടിച്ചേര്‍ക്കാനും ഇരു വിഭാഗങ്ങളും ആവശ്യപ്പെട്ടു.\nഉമ്മന് ചാണ്ടിയുടെ നിര്‍ബന്ധത്തില് ഉള്‍പ്പെടുത്തിയ പിസി വിഷ്ണുനാഥിനെ ഒഴിവാക്കണമെന്ന് കൊടിക്കുന്നില് സുരേഷ് എംപി ഹൈക്കമാന്‍ഡിനോട് ആവശ്യപ്പെട്ടു. എന്നാല് വിഷ്ണുനാഥിനെ ഒഴിവാക്കിയാല് പ്രത്യാഘാതമുണ്ടാകുമെന്നാണ് ഉമ്മന് ചാണ്ടി വ്യക്തമാക്കിയത്. ഇതോടെ വിഷയത്തില് പോര് കനക്കുകയാണ്.\nവിഷ്ണുനാഥിനെ ഒഴിവാക്കി പകരം തന്റെ നോമിനിയായ വെളിയം ശ്രീകുമാറിനെ ഉള്‍പ്പെടുത്തണമെന്ന കൊടിക്കുന്നിലിന്റെ ആവശ്യം ഹൈക്കമാന്‍ഡ് തള്ളിയിരുന്നു. പുതുക്കിയ പട്ടികയിലും വിഷ്ണുനാഥിന്റെ പേര് കണ്ടതോടെ കൊടിക്കുന്നില് കോണ്‍ഗ്രസ് ഉപാധ്യക്ഷന് രാഹുല് ഗാന്ധിയെ സമീപിച്ച് പരാതിപ്പെട്ടു.\nകെ മുരളീധരന്, ശശി തരൂര്, വി എം സുധീരന് തുടങ്ങിയവരും പട്ടികയ്‌ക്കെതിരെ പരസ്യമായി രംഗത്തെത്തിയിട്ടുണ്ട്. കടുത്ത നിലപാടെടുക്കുമെന്ന് കോണ്‍ഗ്രസ് ഉപാധ്യക്ഷന് രാഹുല് ഗാന്ധി വ്യക്തമാക്കിയിട്ടുണ്ടെങ്കിലും കേരളത്തിലെ നേതാക്കളെ പിണക്കാതെ കാര്യം ഒത്തുതീര്‍പ്പാക്കാനാണ് ശ്രമം. യുഡിഎഫ് നേതൃത്വത്തില് സംസ്ഥാനത്ത് പുതിയ ജാഥയുടെ തയ്യാറെടുപ്പിനിടെ കോണ്‍ഗ്രസിലുണ്ടായിട്ടുള്ള കലഹം പരിപാടിയെയും കാര്യമായി ബാധിച്ചേക്കും.\nkerala congress oommen chandy യുഡിഎഫ് കോണ്‍ഗ്രസ് കെപിസിസി ഉമ്മന് ചാണ്ടി\nKerala Pradesh Congress Committee list controversy


ക്ഷീര കർഷകർക്ക് ആശ്വാസവുമായി കൊടുങ്ങല്ലൂർ നഗരസഭ – Meddling Media\nക്ഷീര കർഷകർക്ക് ആശ്വാസവുമായി കൊടുങ്ങല്ലൂർ നഗരസഭ\nക്ഷീര കർഷകർക്ക് ആശ്വാസമായി കൊടുങ്ങല്ലൂർ നഗരസഭ. നഗരസഭയിലെ ക്ഷീര കർഷകർക്ക് 10 ലക്ഷം രൂപയാണ് ബോണസായി വിതരണം ചെയ്തത്. കോവിഡ്19 ന്റെ പശ്ചാത്തലത്തിൽ നഗരസഭയിൽ നിന്ന് ഈ ധനസഹായം ലഭിച്ചതിൽ ആഹ്ളാദത്തിലാണ് ക്ഷീര കർഷകർ. പാലുൽപാദന ബോണസായാണ് ഈ തുക വിതരണം ചെയ്തത്. കഴിഞ്ഞ വർഷമാണ് കൊടുങ്ങല്ലൂർ നഗരസഭ ആദ്യമായി ഈ പദ്ധതി നടപ്പാക്കുന്നത്.\nനഗരസഭാ പരിധിയിലെ 260 ക്ഷീരകർഷകർക്കാണ് ഈ സാമ്പത്തികാനുകൂല്യം ലഭിച്ചത്. 75 രൂപ മുതൽ 38000 രൂപവരെ ബോണസ് ലഭിച്ച കർഷകരുണ്ട്. ഒരു ലിറ്റർ പാലിന്4രൂപ നിരക്കിലാണ് ബോണസ് നൽകുന്നത്. ഓരോ കർഷകനും പാൽ അളക്കുന്നതിന്റെ കണക്ക് ക്ഷീര കർഷക സംഘത്തിൽ നിന്ന് ലഭിക്കുന്നതിനനുസൃതമായാണ് പണം നൽകുന്നത്. കൂടുതൽ പാൽ അളക്കുന്നവർക്ക് ബോണസ് സംഖ്യ കൂടുതൽ ലഭിക്കും. 5000 മുതൽ 10,000 രൂപ വരെ ബോണസ് തുക ലഭിച്ചവരുണ്ട്. അർഹരായ ഗുണഭോക്താക്താക്കളുടെ ബാങ്ക് അക്കൗണ്ടിലേക്ക് ഈ ബോണസ് സംഖ്യ നിക്ഷേപിച്ചു കഴിഞ്ഞതായി ചെയർമാൻ കെ ആർ ജൈത്രൻ പറഞ്ഞു. ഈ വർഷം പശുവിനെ വാങ്ങുന്നതിന് 50,000 രൂപ വരെ ആനുകൂല്യം നൽകുന്ന പദ്ധതിയും കാലിത്തീറ്റ വാങ്ങുന്നതിന് സബ്സിഡി നൽകുന്ന പദ്ധതിയും കന്നുകുട്ടി പരിപാലന പദ്ധതിയും നടപ്പിലാക്കുമെന്നും ചെയർമാൻ അറിയിച്ചു.\nപള്ളിയിൽ നമസ്കാരത്തിന് നേതൃത്വം നൽകിയ പള്ളി ഇമാമടക്കം7 പേർ അറസ്റ്റിൽ\nകോവിഡ് 19: പ്രതിരോധത്തിന് ഹോമിയോപ്പതിയും


Kerala Weather Report 2020 April 06 Trivandrum Kozhikode Kochi-നാളെ കേരളത്തിലെ മുഴുവൻ ജില്ലകളിലും നേരിയ മഴ\nKerala Weather Report 2020 April 06 Trivandrum Kozhikode Kochi\nKerala Weather: വരും ദിവസങ്ങളിലും കേരളത്തിലെ ചിലയിടങ്ങളിൽ മഴ ലഭിക്കുമെന്ന് കാലാവസ്ഥ വകുപ്പ് പറയുന്നു\nApril 06, 2020 05:55:33 pm\nKerala Weather: തിരുവനന്തപുരം: കേരളത്തിൽ നിരവധി ഇടങ്ങളിൽ ഇന്ന് മഴ ലഭിച്ചു. ആലപ്പുഴ, കോഴിക്കോട്, തിരുവനന്തപുരം, കോട്ടയം, ഇടുക്കി, വയനാട്, എറണാകുളം, കൊല്ലം, തൃശൂർ, മലപ്പുറം ജില്ലകളിലെ ചിലയിടങ്ങളിൽ മഴ പെയ്തു. ആലപ്പുഴയിലെ മാങ്കൊമ്പിലും കോഴിക്കോട് ജില്ലയിലെ കൊയിലാണ്ടിയിലുമാണ് ഇന്നു ഏറ്റവും കൂടുതൽ മഴ ലഭിച്ചത്,6സെന്റിമീറ്റർ വീതം.\nവരും ദിവസങ്ങളിലും കേരളത്തിലെ ചിലയിടങ്ങളിൽ മഴ ലഭിക്കുമെന്ന് കാലാവസ്ഥ വകുപ്പ് പറയുന്നു. ഏപ്രിൽ 10 വരെ മഴ തുടരുമെന്നാണ് കാലാവസ്ഥ റിപ്പോർട്ട്. അടുത്ത 24 മണിക്കൂറിനിടയിൽ കേരളത്തിൽ ഒന്നോ രണ്ടോയിടങ്ങളിൽ 7-11 സെന്റിമീറ്റർ വരെ ശക്തമായ മഴ ലഭിച്ചേക്കും.\nനാളെയും മറ്റന്നാളും കേരളത്തിലെ മുഴുവൻ ജില്ലകളിലും നേരിയ മഴ ലഭിച്ചേക്കും. ഇടിമിന്നൽ മുന്നറിയിപ്പും കാലാവസ്ഥ വകുപ്പ് നൽകിയിട്ടുണ്ട്. മണിക്കൂറിൽ 30-40 കിലോമീറ്റർ വേഗതയിൽ ശക്തമായ കാറ്റും വീശിയടിക്കാൻ സാധ്യതയുണ്ട്. മത്സ്യത്തൊഴിലാളികൾ കടലിൽ പോകരുത്.\nഅതേസമയം, കഴിഞ്ഞ 24 മണിക്കൂറിനിടയിൽ കേരളത്തിൽ താപനിലയിൽ കാര്യമായ മാറ്റമില്ല. ആലപ്പുഴ, കണ്ണൂർ, കോഴിക്കോട്, കോട്ടയം, പാലക്കാട് ജില്ലകളിൽ താപനില ഉയർന്ന നിലയിലായിരുന്നു. ഇന്നു പാലക്കാടാണ് ഏറ്റവും കൂടുതൽ ചൂട് രേഖപ്പെടുത്തിയത്, 39 ഡിഗ്രി സെൽഷ്യസ്.


അശോക് ലെയ്‌ലാന്‍ഡും പ്ലാന്റ് പൂട്ടിയിടുന്നു; ജീവനക്കാര്‍ക്ക് അഞ്ച് ദിവസം അവധി - Janayugom Online\nHome / Uncategorized / അശോക് ലെയ്‌ലാന്‍ഡും പ്ലാന്റ് പൂട്ടിയിടുന്നു; ജീവനക്കാര്‍ക്ക് അഞ്ച് ദിവസം അവധി\nPosted on September 06, 2019, 11:58 am\nന്യൂഡല്‍ഹി: രാജ്യത്ത് വാഹന നിര്‍മ്മാതാക്കളെ സാമ്പത്തിക പ്രതിസന്ധി രൂക്ഷമായി ബാധിക്കുന്നെന്ന റിപ്പോര്‍ട്ടുകള് ശരിവെച്ച് മാരുതി കമ്പനിക്ക് പിന്നാലെ അശോക് ലെയ്‌ലാന്‍ഡും കമ്ബനി പൂട്ടിയിടുന്നു. ചെന്നൈ ആസ്ഥാനമായി പ്രവര്‍ത്തിക്കുന്ന പ്രമുഖ വാഹന നിര്‍മ്മാതാക്കളായ അശോക് ലെയ്‌ലാന്‍ഡ് അഞ്ച് ദിവസത്തേക്കാണ് പ്രവര്‍ത്തനം നിര്‍ത്തുന്നത്.\nഇതിനു പിന്നാലെയാണ് അശോക് ലെയ്‌ലാന്‍ഡ് സെപ്റ്റംബര് 6, 7, 9, 10, 11 ദിവസങ്ങളില് പ്രവര്‍ത്തിക്കില്ലെന്നു കാട്ടി ജീവനക്കാര്‍ക്ക് കമ്ബനി നോട്ടീസ് നല്‍കിയിരിക്കുന്നത്. ഇക്കാര്യം ബിസിനസ് സ്റ്റാന്‍ഡേര്‍ഡാണ് റിപ്പോര്‍ട്ട് ചെയ്യുന്നത്. ഈ വര്‍ഷം ഓഗസ്റ്റിലെ കണക്കനുസരിച്ച് വാഹന വില്‍പ്പന 50 ശതമാനമായി കുറഞ്ഞതായി റിപ്പോര്‍ട്ടുകളുണ്ടായിരുന്നു.\nfinancial crisis economic downturn\nഉച്ചഭക്ഷണത്തിന് ഉപ്പും ചപ്പാത്തിയും: വാര്‍ത്ത നല്‍കിയ മാധ്യമപ്രവര്‍ത്തകനെതിരെ കേസ്


പ്രശസ്ത ഗാനരചയിതാവ് ബിച്ചു തിരുമല അന്തരിച്ചു. – BengaluruVartha\nതിരുവനന്തപുരം: ഗാനരചയിതാവ് ബിച്ചുതിരുമല അന്തരിച്ചു. 79 വയസായിരുന്നു.\nതിരുവനന്തപുരത്തെ സ്വകാര്യ ആശുപത്രിയിൽ വച്ചായിരുന്നു അന്ത്യം.\nയഥാർത്ഥ പേര് ബി ശിവശങ്കരൻനായർ. രണ്ട് തവണ സംസ്ഥാന പുരസ്ക്കാരം ലഭിച്ചു\nബിച്ചു തിരുമല എഴുതിയ പാട്ടുകളെല്ലാം മലയാള സിനിമയിലെ എക്കാലത്തെയും മികച്ച സൂപ്പർ ഹിറ്റ് ഗാനങ്ങളാണ്.\nശ്യാം, എടി ഉമ്മർ, രവീന്ദ്രൻ, ദേവരാജൻ, ഇളയരാജ അടക്കമുള്ളവരുമായി ചേർന്ന് ബിച്ചു ഹിറ്റ് ഗാനങ്ങൾ ഒരുക്കിയിരുന്നു.\nവായിക്കുക: സംസ്ഥാനത്ത് ഈ വർഷാവസാനം കടുത്ത തണുപ്പ് ഉണ്ടാകും; മുന്നറിയിപ്പ് നൽകി ഐഎംഡി\n3000 ൽ അധികം സിനിമാ ഗാനങ്ങൾ ഒരുക്കിയിട്ടുണ്ട്. സൂപ്പർഹിറ്റായ നിരവധി ലളിതഗാനങ്ങളും.\nയഥാർത്ഥ പേര് ബി ശിവശങ്കരൻനായർ. രണ്ട് തവണ സംസ്ഥാന പുരസ്ക്കാരം ലഭിച്ചു.\nവായിക്കുക: കർണാടകയിലെ ഇന്നത്തെ കോവിഡ് കണക്കുകൾ ഇവിടെ വായിക്കാം (18-12-2021).\nവായിക്കുക: പാലിന് മൂന്ന് രൂപ വർധിപ്പിക്കണം; കർണാടക മിൽക്ക് ഫെഡറേഷൻ\nചിന്നസ്വാമി സ്റ്റേഡിയം സ്‌ഫോടന കേസ്; രണ്ട് പ്രതികൾക്ക് ജീവപര്യന്തം\nയാത്രക്കാർക്ക് ആശ്വാസം ; 10 മെട്രോ സ്‌റ്റേഷനുകളിൽ കൂടി പാർക്കിങ് സൗകര്യം ഒരുങ്ങുന്നു


മോൺസ്റ്റർ പരിവേഷം അഴിച്ചുവെച്ച് സിമ്പിളായി ബാബ്സ് ഇസൂസു D-മാക്സ് V-ക്രോസ് - Malayalam DriveSpark\nUpdated: Thursday, November 26, 2020, 18:12 [IST]\nഈ വർഷത്തിന്റെ തുടക്കത്തിൽ നിരവധി പരാതികൾ ലഭിച്ചതിനെ തുടർന്ന് ഇന്ത്യയിലെ വൈൽഡ് മോഡിഫൈഡ് ഇസൂസു D-മാക്സ് V-ക്രോസിന്റെ ഉടമ അബിൻ അബ്രഹാം ബാബ്സിന് മോട്ടോർ വാഹന വകുപ്പിൽ നിന്ന് വാഹനത്തിന്റെ പരിഷ്കരണത്തിന് നടപടി നേരിടേണ്ടി വന്നിരുന്നു.\n12 ഇഞ്ച് ലിഫ്റ്റ് കിറ്റും കൂറ്റൻ ടയറുകളുമുള്ള ഇന്ത്യയിലെ ഏറ്റവും പ്രചാരമുള്ള വാഹനങ്ങളിൽ ഒന്നായിരുന്നു ഇത്. വാഹനത്തിൽ നിയമവിരുദ്ധമായ മാറ്റങ്ങൾ വരുത്തിയതിന് MVD ഉടമയുടെ വീട്ടിലെത്തി 48,000 രൂപ പിഴ ചുമത്തിയിരുന്നു. വാഹനം ഇപ്പോൾ സ്റ്റോക്ക് അവസ്ഥയിലേക്ക് മാറ്റിയിരിക്കുകയാണ്.\nവാഹനത്തിന്റെ ഉടമ അബിൻ ഒരാഴ്ച മുമ്പ് "ബൈ ബൈ V-ക്രോസ്" എന്ന് പറഞ്ഞ് ഒരു വീഡിയോ പങ്കിട്ടിരുന്നു. ഈ സമയത്ത് കാർ ഗാരേജിൽ നിന്ന് പുറത്തേക്ക് പോവുകയായിരുന്നു, എന്നാൽ ഏറ്റവും പുതിയ ചിത്രം വാഹനത്തിലെ എല്ലാ പരിഷ്കാരങ്ങളും മാറ്റി പിക്ക്അപ്പ് സാധാരണ രൂപത്തിലാക്കിയിരിക്കുന്നു എന്നാണ് കാണിക്കുന്നത്.\nബ്ലാക്ക്ഔട്ട് ഫ്രണ്ട്, ഡി-ക്രോം പായ്ക്ക് പോലുള്ള ചില മാറ്റങ്ങളൊഴിച്ച് മറ്റെല്ലാം നീക്കംചെയ്‌ത് വാഹനം പൂർണ്ണമായും സ്റ്റോക്ക് ആയി കാണപ്പെടുന്നു.\nബാബ്സ് ഇസൂസു V-ക്രോസിന്റെ പരിഷ്കരണ പട്ടിക നീളമേറിയതായിരുന്നു. 6.0 ഇഞ്ച് ലിഫ്റ്റ് കിറ്റിൽ നിന്ന് ആരംഭിച്ച് എയർ1 പെർഫോമെൻസിൽ നിന്ന് 6.0 ഇഞ്ച് അധിക എയർ സസ്പെൻഷൻ വാഹനത്തിൽ ഘടിപ്പിച്ചിരുന്നു.\nഇത് മൂലം കൃത്യമായ ഉയരം 12 ഇഞ്ചായിരുന്നതിനാൽ റോഡുകളിൽ ഇതൊരു മോൺസ്റ്റർ ട്രക്ക് പോലെ കാണപ്പെട്ടു. ലിഫ്റ്റ് കിറ്റിനുപുറമെ, 16 ഇഞ്ച് ലെൻസോ റിമ്മുകളും കൂറ്റൻ ഓൾ-ടെറൈൻ ടയറുകൾ ഒരുക്കിയിരുന്നു.\nവിശാലമായ രൂപം നൽകുന്നതിന് സ്‌പെയ്‌സറുകൾ പോലും വാഹനത്തിൽ സ്ഥാപിച്ചിരുന്നു. വാഹനത്തിന് വളരെയധികം ഓക്സിലറി എൽഇഡി ലൈറ്റുകളും ലഭിക്കുന്നു.\nസ്‌നോർക്കൽ, അനന്തര വിപണന ഹെഡ്‌ലാമ്പുകൾ, ഒരു അനന്തര വിപണന ഗ്രില്ല്, കസ്റ്റമൈസ്ഡ് എക്‌സ്‌ഹോസ്റ്റ് സിസ്റ്റം എന്നിവ പോലുള്ള കൂടുതൽ പരിഷ്‌ക്കരണങ്ങളുമുണ്ട്.\nവാഹനം വീടിനുള്ളിൽ പാർക്ക് ചെയ്തിരുന്നതിനാൽ MVD -യുടെ അവകാശവാദങ്ങളെ ഉടമ എതിർത്തുവെങ്കിലും അധികൃതർ അത് പരിഗണിക്കാതെ ചലാൻ നൽകുകയായിരുന്നു.\nഅബിൻ അബ്രഹാം ബാബ്‌സ് സ്പോട്ടിൽ പിഴ അടക്കാതെ കോടതിയിൽ MVD -യെ നിയമപരമായി നേരിടുമെന്നും പറഞ്ഞിരുന്നു. എന്നാൽ, പിന്നീടുള്ള ഒരു പോസ്റ്റിൽ, താൻ അധികൃതർക്ക് പിഴ അടച്ചതായി അദ്ദേഹം വ്യക്തമാക്കിയിരുന്നു.\nപരിഷ്കാരങ്ങൾ മാറ്റി വാഹനം വീണ്ടും സ്റ്റോക്ക് കണ്ടീഷനിലാക്കാൻ കേരള MVD ഉടമയ്ക്ക് ആര് മാസത്തെ സമയം നൽകിയിരുന്നുവെന്നാണ് വിവരം.\nവളരെയധികം പരിഷ്‌ക്കരണങ്ങൾ ഉള്ളതിനാൽ, ഇത് യഥാർത്ഥ അവസ്ഥയിലേക്ക് തിരികെ മാറുന്നതിന് വളരെയധികം സമയമെടുത്തു. ഇത് ഗാരേജിലും ധാരാളം സമയം ചെലവഴിച്ചു.\nഇപ്പോൾ വാഹനം MVD അല്ലെങ്കിൽ ആർ‌ടി‌ഒ പരിശോധിക്കുമെന്ന് തോന്നുന്നു, അധികൃതർ വാഹനം തൃപ്തികരമാണെന്ന് കണ്ടെത്തിയതിനുശേഷം മാത്രമേ പൊതു റോഡുകളിൽ ഓടിക്കാൻ അനുവദിക്കൂ.\nപരിഷ്കരിച്ച വാഹനങ്ങൾ പൊതു റോഡുകളിൽ ഉപയോഗിക്കുന്നത് നിയമവിരുദ്ധമാണെന്ന് ശ്രദ്ധിക്കേണ്ടതാണ്. MVD വരുമ്പോൾ V-ക്രോസ് വീടിനുള്ളിൽ പാർക്ക് ചെയ്തിരുന്നെങ്കിലും വാഹനം പൊതു റോഡുകളിൽ ഓടിക്കുന്നതിന്റെ മതിയായ വീഡിയോ തെളിവുകൾ അവരുടെ പക്കലുണ്ടായിരുന്നു.\nബാബ്സിനെതിരെയുള്ള MVD -യുടെ നടപടി സമൂഹ മാധ്യമങ്ങളിലും മറ്റും വളരെയധികം ചർച്ചയായിരുന്നു. രാജ്യത്തെ കാലഹരണപ്പെട്ട മോട്ടോർ വാഹന നിയമങ്ങൾക്ക് മാറ്റം വരുത്തുക തന്നെ വേണമെന്നാണ് യുവ തലമുറയുടെ ആവശ്യം.\nപ്രളയവും പ്രകൃതി ദുരന്തങ്ങളും വരുമ്പോൾ പരിഷ്കരിച്ച വാഹനങ്ങളുടെ സഹായം തേടുന്ന അധികൃതർ ആവശ്യത്തിന് ശേഷം ഇവയോടു കാണിക്കുന്ന ചിറ്റമ്മനയത്തിന് മാറ്റമുണ്ടാവണം എന്നാണ് പൊതുവികാരം. പുതിയ കാലഘട്ടത്തിൽ നിയമങ്ങളും പരിഷ്കരിക്കപ്പെടണം. വാഹന മോഡിഫിക്കേഷൻ അല്ലെങ്കിൽ പരിഷ്കരണത്തിനായി നിയമാനുസൃതമായി പുതിയ മാനദണ്ഡങ്ങൾ നിശ്ചയിക്കണമെന്നും ആവശ്യങ്ങൾ ഉയരുന്നു.\nImage Courtesy: Babs Automotive\nAbin Babs Restores His Wild Modified Isuzu D-Max V-Cross To Stock Condition. Read in Malayalam.


സ്‌കൂൾ അധികൃതർ പിടിച്ചുവച്ച മകളുടെ മൊബൈല്‍ഫോണ് തിരിച്ചുവാങ്ങിനൽകണമെന്ന് ആവശ്യപ്പെട്ട് വീട്ടമ്മ മുഖ്യമന്ത്രിക്ക് പരാതി നൽകി. കണ്ണൂര് പള്ളിക്കരയിലെ തയ്യല് ജോലിക്കാരിയായ സമീറയാണ് മുഖ്യമന്ത്രിക്ക് പരാതി നൽകിയത്. എട്ടുമാസം മുമ്പ് സമീറയുടെ മൂത്തമകൾ ഷസയുടെ ഫോൺ സ്കൂളിലെ പ്രധാന അധ്യാപകൻ പിടികൂടുകയായിരുന്നു. സ്കൂളിൽ ഫോൺ ഉപയോഗിക്കാൻ പാടില്ലാത്തതാണ്. ഈ കാരണം പറഞ്ഞാണ് ഫോൺ പിടിച്ചെടുത്തത്. എന്നാൽ ഇപ്പോൾ ഇളയ മകന് ഓൺലൈൻ പഠനത്തിന് ഫോൺ ആവശ്യമുണ്ടെന്ന് ചൂണ്ടിക്കാട്ടിയാണ് സമീറ മുഖ്യമന്ത്രിക്ക് പരാതി നൽകിയത്. ഓൺലൈൻ പഠനം മുന്നോട്ടുകൊണ്ടുപോകാൻ മറ്റു വഴികളില്ലെന്നും പരാതിയിൽ പറയുന്നു.